text:
မုၵ်ႉၸုမ်းသင်ႇၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ ၸိုင်ႈထႆးၼႆႉ ဢိင်ၼိူဝ်ၶေႃႈတိုၵ်းသူၼ်း ၸဝ်ႈၶူးလူင် Dr. ၶမ်းမၢႆ ထမ်မသႃမိ (DPhil, Oxford) သေ လႆႈၵေႃႇတင်ႈပဵၼ်မႃး မုၵ်ႉၸုမ်းလုၵ်ႈႁဵၼ်းသင်ႇၶတႆး မိူင်းၵွၵ်ႇ မိူဝ်ႈပီ (2005) ၼၼ်ႉယူႇယဝ်ႉ။ တင်ႈတႄႇဢဝ်ပီ (2005) မႃးတေႃႇထိုင်ပီ (2018) ၼႆႉ မီးလုၵ်ႈႁဵၼ်းၸဝ်ႈသင်ႇၶတႆးၸၼ်ႉၸွမ် ႁဝ်းၶဝ်ၸဝ်ႈ တင်းမူတ်း (275) တူၼ်ယူႇယဝ်ႉ။
Saturday, February 10, 2018
'' ပၢင်လိူၵ်ႈတင်ႈ ႁူဝ်ၼႃႈမႂ်ႇ မုၵ်ႉၸုမ်းလုၵ်ႈႁဵၼ်းသင်ႇၶတႆး ၸၼ်ႉၸွမ် မိူင်းၵွၵ်ႇ ၸိုင်ႈထႆး ၸုပ်ႈထိ (14)၊ ပီ 2018 ’’
ဝၼ်းထိ 10, Feb 2018 ဝၼ်းသဝ် ၸုမ်းလုၵ်ႈႁဵၼ်းသင်ႇၶတႆးၸၼ်ႉၸွမ် မိူင်းၵွၵ်ႇ ၸိုင်ႈထႆး၊ လႆႈႁဵတ်းပၢင်လိူၵ်ႈတင်ႈ ႁူဝ်ၼႃႈမႂ်ႇ ၸုပ်ႈထိ (14)၊ ပီ 2018 တီႈဝတ်ႉမႂ်ႇတႆး သႃႇထုပရႃတိတ်ႇ၊ ၸွမ်းၼင်ႇပၵ်းပိူင်မုၵ်ႉၸုမ်းသင်ႇၶ မီးဝႆႉၼၼ်ႉ ၶူပ်ႇပီၼိုင်ႈပွၵ်ႈ လႆႈႁဵတ်းပၢင်လိူၵ်ႈတင်ႈ ႁူဝ်ၼႃႈမႂ်ႇမႃးၵူႈပီပီၼၼ်ႉ ပီၼႆႉထူၼ်ႈထိုင်မႃး ၸုပ်ႈထိ (14) ယူႇယဝ်ႉ။
ၽူႈၶဝ်ႈလိူၵ်ႈတင်ႈႁူဝ်ၼႃႈမႂ်ႇ မီးယူႇ 7 ၸဝ်ႈေသ ၼႂ်း 7 ၸဝ်ႈၼၼ်ႉ
1ႉ ၸဝ်ႈၶူး ပၺ်ႇၺႃႇၼၼ်ႇတ မွၼ်းၶိူဝ်း (မိူင်းၼွင်) လႆႈသဵင်ၼမ်လိူဝ်ပိူၼ်ႈႄလႈ လႆႈထုၵ်ႇလိူၵ်ႈတင်ႈပဵၼ် ႁူဝ်ၼႃႈ မုၵ်ႉၸုမ်း၊
2ႉ ၸဝ်ႈၶူး ေဢႃးၽႃႇသ (မိူင်းၶိူဝ်း) လႆႈထုၵ်ႇလိူၵ်ႈတင်ႈပဵၼ် ၽူႈမၢႆလူင် ၊
3ႉ ၸဝ်ႈၶူး ဢုတ်ႉတရ (လၢင်းၶိူဝ်း) လႆႈထုၵ်ႇလိူၵ်ႈတင်ႈပဵၼ် ႁူဝ်ၼႃႈ ၽၢႆႇယိပ်းငိုၼ်းၵွင်ၵၢင် ၊
4ႉ ၸဝ်ႈၶူး ဢုတ်ႉတမ (ပၢင်လူင်) လႆႈထုၵ်ႇလိူၵ်ႈတင်ႈပဵၼ် ႁူဝ်ၼႃႈၽၢႆႇပၢႆးပၺ်ႇၺႃႇ ၊
5ႉ ၸဝ်ႈၶူး ဝိၸိတ်ႉတ (မိူင်းပွၼ်) လႆႈထုၵ်ႇလိူၵ်ႈတင်ႈပဵၼ် ႁူဝ်ၼႃႈ ၽၢႆႇၵပ်းသိုပ်ႇတိတ်းေတႃႇ ၊
6ႉ ၸဝ်ႈၶူး ေၸႃးတိၵ ၸွမ်ၶိူဝ်း (ၵျွၵ်းႄမး) လႆႈထုၵ်ႇလိူၵ်ႈပဵၼ် ႁူဝ်ၼႃႈ ၽၢႆႇပၢႆးယူႇလီ ၊
7ႉ ၸဝ်ႈၶူး ထမ်ႇမသႃႇမိ (ထုင်ႉပူင်း) လႆႈထုၵ်ႇလိူၵ်ႈပဵၼ် ႁူဝ်ၼႃႈ ၽၢႆႇထိင်းသိမ်းၶူဝ်းၶွင် ေသ
ပၢင်လိူၵ်ႈတင်ႈ ႁူဝ်ၼႃႈမႂ်ႇ မုၵ်ႉၸုမ်းလုၵ်ႈႁဵၼ်းသင်ႇၶတႆး ၸၼ်ႉၸွမ် မိူင်းၵွၵ်ႇ ၸိုင်ႈထႆး ၸုပ်ႈထိ (14)၊ တွၼ်ႈတႃႇၼႂ်း ပီ 2018/2019 ၼႆႉပဵၼ်ဢၼ်ယဝ်ႉတူဝ်ႈၵွႃႇလီငၢမ်းယူႇယဝ်ႉ။
မုၵ်ႉၸုမ်းသင်ႇၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ ၸိုင်ႈထႆးၼႆႉ ဢိင်ၼိူဝ်ၶေႃႈတိုၵ်းသူၼ်း ၸဝ်ႈၶူးလူင် Dr. ၶမ်းမၢႆ ထမ်မသႃမိ (DPhil, Oxford) သေ လႆႈၵေႃႇတင်ႈပဵၼ်မႃး မုၵ်ႉၸုမ်းလုၵ်ႈႁဵၼ်းသင်ႇၶတႆး မိူင်းၵွၵ်ႇ မိူဝ်ႈပီ (2005) ၼၼ်ႉယူႇယဝ်ႉ။ တင်ႈတႄႇဢဝ်ပီ (2005) မႃးတေႃႇထိုင်ပီ (2018) ၼႆႉ မီးလုၵ်ႈႁဵၼ်းၸဝ်ႈသင်ႇၶတႆးၸၼ်ႉၸွမ် ႁဝ်းၶဝ်ၸဝ်ႈ တင်းမူတ်း (275) တူၼ်ယူႇယဝ်ႉ။
မုၵ်ႉၸုမ်းသင်ႇၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ ၸိုင်ႈထႆးၼႆႉ ဢိင်ၼိူဝ်ၶေႃႈတိုၵ်းသူၼ်း ၸဝ်ႈၶူးလူင် Dr. ၶမ်းမၢႆ ထမ်မသႃမိ (DPhil, Oxford) သေ လႆႈၵေႃႇတင်ႈပဵၼ်မႃး မုၵ်ႉၸုမ်းလုၵ်ႈႁဵၼ်းသင်ႇၶတႆး မိူင်းၵွၵ်ႇ မိူဝ်ႈပီ (2005) ၼၼ်ႉယူႇယဝ်ႉ။ တင်ႈတႄႇဢဝ်ပီ (2005) မႃးတေႃႇထိုင်ပီ (2018) ၼႆႉ မီးလုၵ်ႈႁဵၼ်းၸဝ်ႈသင်ႇၶတႆးၸၼ်ႉၸွမ် ႁဝ်းၶဝ်ၸဝ်ႈ တင်းမူတ်း (275) တူၼ်ယူႇယဝ်ႉ။
Posted by Jom
Subscribe to: Post Comments (Atom)


c: text/html

text:
ဝီႇၶီႇၽီးတီးယႃး:လၢၼ်ႉၼမ်ႉၼဵင်ႈ (ၵူႈလွင်ႈလွင်ႈ)
IP block exemptionsထတ်း
ၽူႈၸႂ်ႉတိုဝ်း ဝီႇၶီႇၽီးတီးယႃးတႆးႁဝ်းၶဝ်ၶႃႈ။
ၽွင်းၶၢဝ်းၼႆႉ ပေႃးၸႂ်ႉ ၵွင်ႉသၢၼ်ၼႅတ်ႉ တီႈမိူင်းမျၢၼ်ႇမႃႇသေ တႃႇၶဝ်ႈမႄးထတ်း ဝီႇၶီႇၽီးတီးယႃးတႆး လႄႈ ပရေႃးၵျႅတ်ႉပီႈၼွင်ႉ ၸိူဝ်းၼၼ်ႉ တေမီး လွင်ႈယၢပ်ႇၽိုတ်ႇဝႆႉယူႇ။ ၽွင်းဢမ်ႇၸၢင်ႈၶဝ်ႈတူၺ်းလႆႈ ဝႅပ်ႉသၢႆႉဝီႇၶီႇၼင်ႇၵူႈပွၵ်ႈၼႆ ပေႃးၸႂ်ႉ VPN ဢမ်ႇၼၼ် Proxy server သေဢၼ်ဢၼ်သေ တေၸၢင်ႈၶဝ်ႈတူၺ်းလႆႈယူႇသေတႃႉ တေလႆႈႁၼ်ဝႃႈ တေဢမ်ႇၸၢင်ႈ မႄးထတ်းလႆႈ။ ၸွမ်းလူၺ်း ပိူင်ၵၢၼ် No open proxies ႁင်းဝီႇၶီႇမီႇတီႇယႃႇသေ ဢမ်ႇလႆႈၶႂၢင်းပၼ်ဝႆႉ တႃႇၸႂ်ႉ VPN လႄႈ Proxy Server သေ ၶဝ်ႈမႄးထတ်း။ ၵူၺ်းၵႃႈဝႃႈ ပေႃးပဵၼ်သၢႆငၢႆ ဢၼ်မီးလွင်ႈတိူဝ်ႉၸမ်ႈထိုင် တၢင်းမိူင်း မိူၼ်ၼင်ႇယၢမ်းလဵဝ်ၼႆႉၼႆတႄႉ သင်ၸိူဝ်ႉဝႃႈ ၽူႈၸိူဝ်းဢၼ်ၶႂ်ႈၸႂ်ႉ VPN/proxy သေ ၶဝ်ႈမႄးထတ်းၼႆ ၸၢင်ႈတုၵ်းယွၼ်း သုၼ်ႇၵၢင်းလွတ်ႈ လွင်ႈတတ်းႁႄႉ ဢၢႆႇၽီႇ (IP Block Exemption) ၼၼ်ႉလႆႈယူႇ။ IPBE ၼႆႉ ၸၢင်ႈတုၵ်းယွၼ်းလႆႈသွင်ႈမဵဝ်း တႃႇ ၼႂ်းပိုၼ်ႉတီႈ လႄႈ ၵလူဝ်ႇပႄ။ သၢႆငၢႆယၢမ်းလဵဝ်ၼႆႉ ယွၼ်ႉပိူဝ်ႈဝႃႈ တတ်းႁႄႉဝႆႉ ဢၢႆႇၽီႇ VPN/proxy ၼႆလႄႈ ပေႃးတုၵ်းယွၼ်း Global IPBE ၼႆႉ မၼ်းၸၢင်ႈမႄးထတ်း ဝီႇၶီႇလႆႈ လီလီယဝ်ႉ။ တွၼ်ႈတႃႇ တုၵ်းယွၼ်းလႆႈ Global IPBE ၼႆႉ
- တုၵ်းယွၼ်းတီႈ Steward_requests/Global_permissions (SRIPBE)
- သူင်ႇဢီးမေးလ် တီႈ stewards wikimedia.org သေတုၵ်းယွၼ်း (ဢမ်ႇၼၼ်) တုၵ်းယွၼ်းတင်း ၾွမ်ႇ ၼႆသေ ၸၢင်ႈႁဵတ်းလႆႈၼင်ႇၼႆယဝ်ႉ။
မိူဝ်ႈပႆႇႁဵတ်း လွင်ႈတုၵ်းယွၼ်းၼၼ်ႉ ၶႂ်ႈႁႂ်ႈလူတူၺ်း ပိူင်ၵၢၼ် No open proxies လႄႈ Global IP block exemptions ၸိူဝ်းၼႆႉဢွၼ်တၢင်း။
သင်ၸိူဝ်ႉဝႃႈ မီးလွင်ႈတၢင်းယၢပ်ႇၽိုတ်ႇၼႆႉ ၵပ်းသိုပ်ႇတွင်ႈထၢမ်လႆႈတီႈ ၼႃႈလိၵ်ႈ ၾဵတ်ႉပုၵ်ႉၶ် ဝီႇၶီႇၽီးတီးယႃးတႆး (ဢမ်ႇၼၼ်) တီႈ ၾဵတ်ႉပုၵ်ႉၶ်ၵရုပ်ႉ ၼၼ်ႉလႆႈယူႇ။ ၶွပ်ႈၸႂ်ယူႇၶႃႈ။Saimawnkham (talk) 08:50, 23 ၾႅပ်ႇဝႃႇရီႇ 2021 (UTC)

robotstxt: allowed

filter: keep


text:
တုၺ်ႉတႃႇ
တုၺ်ႉတႃႇ (မၢၼ်ႈ: တွစ်တာ)၊ (ဢိင်းၵလဵတ်ႈ: Twitter) ၼႆႉ ပဵၼ်ၵွင်ႉသၢၼ်တူင်ႇၵူၼ်း လႄႈၶၢဝ်ႇ ဢွၼ်ႇလၢႆးဢၼ်ၼိုင်ႈယဝ်ႉ။ ဢၼ်ပဵၼ်ၽူႈၸႂ်ႉတိုဝ်း ၸိူဝ်းတၢင်ႇမၢႆၽၢဝ်ဝႆႉယဝ်ႉၼၼ်ႉ မိူဝ်ႈၵူႈပွၵ်ႈ ပေႃးတေႁဵတ်း တုၺ်ႉ ဢၼ်ဝႃႈၼၼ်ႉၼႆ မၵ်းၶၢၼ်းဝႆႉ တႃႇႁႂ်ႈပေႃႉသႂ်ႇလႆႈ တူဝ်လိၵ်ႈ ၁၄၀ တူၺ်းၵူၺ်းသေတႃႉ ထိုင်မႃး လိူၼ်ၼူဝ်ႇဝႅမ်ႇပႃႇ ၇ ဝၼ်း ပီ ၂၀၁၇ ၼႆ လိူဝ်သေ ၽႃႇသႃႇၵျပၢၼ်ႇ၊ ၽႃႇသႃႇၶႄႇ၊ ၽႃႇသႃႇၵူဝ်းရီးယႃး ဢၼ်ၵိုတ်းလိူဝ်ၸိူဝ်းၼၼ်ႉ တိူဝ်းလိူဝ်ပၼ် တူဝ်လိၵ်ႈ တေႃထိုင် ၂၈၀ ပဵၼ်သွင်ပုၼ်ႈသေၵေႃႈ ၸၢင်ႈတႅမ်ႈတၢင်ႇလႆႈ ပွင်ႈလိၵ်ႈပွတ်းဢွၼ်ႇယဝ်ႉ။ ၽူႈၸိူဝ်းဢၼ်ဢမ်ႇတၢင်ႇ မၢႆၽၢင်ဝႆႉၼၼ်ႉ ၶဝ်တေၶဝ်ႈလူတူၺ်းလႆႈၵူၺ်း။ ၽူႈၸႂ်ႉတိုဝ်းၶဝ်ၼႆႉ တေၸၢင်ႈလုၵ်ႉတီႈ ဝႅပ်ႉသၢႆႉ၊ ဢႅပ်ႉမူဝ်ႇလ်ပၢႆး ဢမ်ႇၼၼ် ၸႂ်ႉလွၵ်းလၢႆး ပိူင်သူင်ႇလိၵ်ႈပွတ်း သေၵေႃႈ တေၸၢင်ႈၸႂ်ႉလႆႈ တုၺ်ႉတႃႇယူႇ။[6] လုမ်းငဝ်ႈၸိုင်ႈ ၶွမ်ႇပၼီႇတုၺ်ႉတႃႇၼႆႉ မီးဝႆႉတီႈ သႅၼ်ႇၽရၢၼ်ႇၸိတ်ႇသ်ၵူဝ်ႇ၊ ၵႄႇလီႇၽူဝ်းၼီးယႃး၊ မိူင်းႁူမ်ႈတုမ်ဢမေႇရိၵၢၼ်ႇသေ တီႈၼႂ်းၵမ်ႇၽႃႇပတ်ႉပိုၼ်ႉၼႆႉ မီးဝႆႉ လုမ်းၽႄ ၼမ်လိူဝ် ၂၅ ဢၼ်ၼၼ်ႉယဝ်ႉ။[7]
တုၺ်ႉတႃႇၼႆႉ ၸိူဝ်းပဵၼ် ၵျႅၵ်ႉ တႃႇသေး၊ ၼွၵ်ႉ ၵလႅတ်ႉၸ်၊ ပၸ်ႉ ၸတူင်း လႄႈ ဢီႇဝႅၼ်ႇ ဝီႇလႅၼ်ႇ ၶဝ် လႆႈၶူင်သၢင်ႈမႃးမိူဝ်ႈ ပီ ၂၀၀၆ လိူၼ်မၢတ်ႉၼၼ်ႉသေ ထိုင်မႃး လိူၼ်ၵျူႇလၢႆႇ လႆႈတႄႇပိုတ်ႇတၢင်ႇၶိုၼ်ႈသေ ႁူဝ်ၼပ်ႉၵူၼ်းတင်းၼမ် ၼႂ်းၵမ်ႇၽႃႇပတ်ႉပိုၼ်ႉၼႆႉ ဢွၼ်ၵၼ်ၸႂ်ႉမႃး ၵႂၢင်ႈၵႂၢင်ႈꧠႂၢင်ၶႂၢင်ယူႇယဝ်ႉ။ ထိုင်မႃး ပီ ၂၀၁၂ ၊ ၽူႈၸႂ်ႉတိုဝ်း တုၺ်ႉတႃႇ ဢမ်ႇယွမ်း ႑႐႐ လၢၼ်ႉၼႆႉ ၼိုင်ႈဝၼ်းၼႆႉ ဢွၼ်ၵၼ်တၢင်ႇတုၺ်ႉ ႓႔႐ သေ၊[8] "တီႈပိူင်သွၵ်ႈႁႃ တုၺ်ႉတႃႇ" ၼၼ်ႉ ၼိုင်ႈဝၼ်းၼႆႉ လႆႈပၼ် ၵၢၼ်ၸွႆႈသၢင်ႈ ႑.႖ လၢၼ်ႉ ပွၵ်ႈၼႆယဝ်ႉ။[9][10][11] ထိုင်ပီ 2013 မႃး တုၺ်ႉတႃႇၼႆႉ ၶဝ်ႈပႃးၼႂ်း ဝႅပ်ႉသၢႆႉ ဢၼ်လႆႈပၼ်ႇႁဵတ်းၵၢၼ်ၼမ်လိူဝ်ႈပိူၼ်ႈ ၼႂ်းၵႃႈ ႑႐ ဢၼ်ၼၼ်ႉသေ ပေႃးလႆႈတၢင်ႇမၢႆထိုင်ဝႃႈ ပဵၼ် "ပိူင်သူင်ႇလိၵ်ႈပွတ်းဢိၼ်ႇထႃႇၼႅတ်ႉ (SMS)" ဝႃႈၼႆယဝ်ႉ။[12][13] ထိုင်ပီ 2016၊ လိူၼ်မၢတ်ႉၼၼ်ႉ ၽူႈၸႂ်ႉတိုဝ်းတုၺ်ႉတႃႇၼႆႉ ၶိုၼ်ႈမႃးထိုင် ႓႑႐ လၢၼ်ႉယဝ်ႉ။[5] ပီ 2016၊ ဝၼ်းပၢင်လိူၵ်ႈတင်ႈ ၸွမ်ၸိုင်ႈမိူင်း မိူင်းႁူမ်ႈတုမ်ဢမေႇရိၵၼၼ် ၼႄလႆႈဝႃႈ ပဵၼ်လၵ်းထၢၼ် ငဝ်ႈငႃႇ ၶေႃႈမုၼ်းလမ်ႇလွင်ႈ (ၽူႈၸႂ်ႉတိုဝ်းတုၺ်ႉတႃႇၶဝ် ၼႂ်းၶၢဝ်းတၢင်း ႑႐ ၸူဝ်ႈမူင်း တီႈၶၢဝ်းယၢမ်းၼႃႈလိၼ်ပွၵ်းဢွၵ်ႇလုမ်ႈၾႃႉၼၼ်ႉ တၢင်ႇၶိုၼ်ႈတုၺ်ႉတင်းသဵၼ်ႈ ႔႐ လၢၼ်ႉ) ၼၼ်ႉယဝ်ႉ။[14] ယၢမ်းလဵဝ်တႄႉ တီႈမိူင်းမၢၼ်ႈၼႆႉၵေႃႈ ၸၢႆးၸၢႆးၶမ်းလႅင် ဢိၵ်ႇပႃး ၸဝ်ႈပၢႆးမွၼ်း ၵူႈမိူင်းမိူင်း၊ ၽူႈဢွၼ်ႁူဝ် ၽၢႆႇၵၢၼ်မိူင်း၊ ၸဝ်ႈၵၢၼ်၊ ႁွင်ႈၵၢၼ်ၶၢဝ်ႇ ၸိူဝ်းၼႆႉ ဢွၼ်ၵၼ်ၸႂ်ႉ ၵႂၢင်ႈၵႂၢင်ႈၶႂၢင်ၶႂၢင်သေတႃႉ တီႈၼႂ်းမိူင်းမၢၼ်ႈတႄႉ တိုၵ်ႉပဵၼ် ဢၼ်ၸႂ်ႉဢေႇယူႇ။
တႃႇတူၺ်းတၢင်ႇၸိူဝ်း[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ About Twitter, Inc..
- ↑ Jeremy Quittner။ "Twitter Balance Sheet"၊ Google၊ October 3, 2013။ ၶိုၼ်းမႄးၵူတ်ႇထတ်းဝႆႉယဝ်ႉမိူဝ်ႈ - November 14, 2013။။
- ↑ Twitter Company Info. Twitter (February 6, 2015). Retrieved on May 2, 2014။
- ↑ Twitter.com Site Info. Alexa Internet. Archived from the original on April 22, 2020။ Retrieved on February 1, 2017။ Archived April 22, 2020, at the Wayback Machine.
- ↑ 5.0 5.1 About Twitter, Inc.. Twitter.
- ↑ "Twitter via SMS FAQ" Archived 2012-04-06 at the Wayback Machine. Retrieved April 13, 2012.
- ↑ "About Twitter" Retrieved April 24, 2014.
- ↑ Twitter (March 21, 2012). Twitter turns six. Twitter.
- ↑ Twitter Passed 500M Users In June 2012, 140M Of Them In US; Jakarta 'Biggest Tweeting' City. TechCrunch (July 30, 2012).
- ↑ Twitter Search Team (May 31, 2011). The Engineering Behind Twitter's New Search Experience. Twitter Engineering Blog. Twitter. Archived from the original on March 25, 2014။ Retrieved on June 7, 2014။ Archived March 25, 2014, at the Wayback Machine.
- ↑ "Twitter turns six" Twitter.com, March 21, 2012. Retrieved December 18, 2012.
- ↑ Top Sites. Alexa Internet. Archived from the original on March 2, 2015။ Retrieved on May 13, 2013။ Archived March 2, 2015, at the Wayback Machine.
- ↑ D'Monte, Leslie (April 29, 2009). Swine Flu's Tweet Tweet Causes Online Flutter. Business Standard. Retrieved on February 4, 2011။ “Also known as the 'SMS of the internet', Twitter is a free social networking service”
- ↑ For Election Day Influence, Twitter Ruled Social Media. The New York Times (November 8, 2016). Retrieved on November 20, 2016။


text:
ၵၢၼ်ႇပႅတ်ႉလႅတ်ႉ၊ ဝဵင်း
ဝဵင်းၵၢၼ်ႇပႅတ်ႉလႅတ်ႉ (မၢၼ်ႈ: ကန်ပက်လက်မြို့, ဢိင်းၵလဵတ်ႈ: Kanpetlet) ၼႆႉ ပဵၼ် ဝဵင်းပၵ်းလုမ်း ၸႄႈဝဵင်းၵၢၼ်ႇပႅတ်ႉလႅတ်ႉ၊ ၸႄႈတွၼ်ႈမိၼ်းတတ်ႉ၊ ၸႄႈမိူင်းၶျၢင်း၊ မိူင်းမျၢၼ်ႇမႃႇ ယဝ်ႉ။ ပဵၼ်ၸႄႈဝဵင်း ဢၼ်မီးဝႆႉ လွႆၼတ်ႉမ (လွႆဝိတူဝ်ႇရိယ) ဢၼ်ပဵၼ်လွႆသုင်သုတ်း တီႈၼႂ်း မိူင်းၶျၢင်းသေ ဢၼ်ပဵၼ် သူၼ်ၸိူဝ်ႉၸၢတ်ႈ လွႆၼတ်ႉမ ဢၼ် ၼူၵ်ႉမဵဝ်းဢမ်ႇသူႈလႆႈႁၼ်ၼၼ်ႉ ၵေႃႈ မီးဝႆႉတီႈၼႂ်း ၸႄႈဝဵင်းၼႆႉယဝ်ႉ။
မိူဝ်ႈပၢၼ်ဢင်းၵိတ်ႉၶဝ်ၽွင်းငမ်းၼၼ်ႉ ဢၼ်ပဵၼ်တိူင်းၶျၢင်းဝိသေသ ၼႆႉ လႆႈၸႅၵ်ႇ ၸႄႈတွၼ်ႈလွႆၶျၢင်းပွတ်းႁွင်ႇ၊ ၸႄႈတွၼ်ႈလွႆၶျၢင်းပွတ်းၸၢၼ်း သွင်ဢၼ်သေ ၼႂ်းၵႃႈၼၼ်ႉ ပဵၼ်မႃး ဝဵင်းပၵ်းလုမ်း ၶုၼ်ၽွင်း ၸႄႈတွၼ်ႈလွႆၶျၢင်းပွတ်းၸၢၼ်းယဝ်ႉ။
ပထဝီႇ[မႄးထတ်း | မႄးထတ်းငဝ်ႈငႃႇ]
ဝဵင်းၵၢၼ်ႇပႅတ်ႉလႅတ်ႇ ၼႆႉ မီးဝႆႉ တီႈၼိူဝ် သၼ်လွႆ ဢၼ်မီးတၢင်းသုင် 6274 ထတ်း ဢၼ်မီးၽၢႆႇဢွၵ်ႇ ယၢၼ်ၵႆ 12 လၵ်းတင်း လွႆ ဢၼ်ဢင်းၵိတ်ႉၶဝ်ႁွင်ႉ လွႆဝိတူဝ်ႇရိယ၊ ဢၼ်ၶျၢင်းၶဝ်ႁွင်ႉ လွႆ ၶေႃးၼုမထုင်း (ၼၢင်းၽီ) ဢၼ်မီးတၢင်းသုင် 10018 ၼၼ်ႉယဝ်ႉ။ လုၵ်ႉဢဝ်တီႈၼၼ်ႈသေ တေမီးမွၵ်ႈတီႈ လွင်ႈၵျီႇတုတ်ႉဢွၵ်ႇ 94.4 လႄႈ လတ်ႉတီႇတုတ်ႇႁွင်ႇ 21.12 ၼၼ်ႉယဝ်ႉ။
ၾိင်ႈၾႃႉ[မႄးထတ်း | မႄးထတ်းငဝ်ႈငႃႇ]
ယွၼ်ႉပိူဝ်ႈဝႃႈ မီးဝႆႉ တီႈၼိူဝ် ၵုင်းလွႆ ဢၼ်တၢင်းသုင် မီး 6000 ထတ်းပၢႆလႄႈ ၾိင်ႈၾႃႉ ဝဵင်းၵၢၼ်ႇပႅတ်ႉလႅတ်ႇၼႆႉၼႆႉ ၵတ်းယဵၼ်ဝႆႉသေ ၵမ်ႉၼမ် ၼမ်ႉၼၢႆးၵႆႉဢုၺ်ဝႆႉယူႇယဝ်ႉ။ ပေႃးထိုင်ၶၢဝ်းၵတ်းမႃး ယွၼ်ႉၵတ်းႁႅင်းၼႃႇလႄႈ ၼမ်ႉပေႃးၶႅင် သွင်သၢမ်ဝၼ်းထပ်းၵၼ်ယဝ်ႉ။ ယွၼ်ႉပိူဝ်ႈဝႃႈ မီးဝႆႉတီႈၼိူဝ်သုင် မိူၼ်ၼင်ႇ ယူႇၼိူဝ်တွင်ႉၾႃႉသေ မုင်ႈတူၺ်း ဢၢဝ်ႇပၢင်ႇလၢႆႇပင်းၵလႃးလႄႈ လႆႈလူမ်းၾိင်ႈၾႃႉၸဵင်ႇၸၢၼ်းဝၼ်းတူၵ်း လီသေ ၽူၼ်ၵေႃႈ ၵႆႉမႃးၼမ်လိူင်ႇယဝ်ႉ။ မိူဝ်ႈပၢၼ်ဢင်းၵိတ်ႉၶဝ် ၽွင်းငမ်းၼၼ်ႉ လႆႈႁဵတ်းၵၢၼ် တီႈ ပွတ်းၵၢင်မိူင်းမၢၼ်ႈ ဢၼ်ပဵတ်း ဝဵင်းယေႇၼၢၼ်ႇၶျွင်း၊ ဝဵင်းၶျွၵ်ႉ ၸိူဝ်းၼၼ်ႉသေ ၵူၼ်းၵုၼ်ရူးရူပ်ႉၶဝ်ၼႆႉ ဢဝ် ဝဵင်းၵၢၼ်ႇပႅတ်ႉလႅတ်ႉၼႆႉ ႁဵတ်းပဵၼ်ဝဵင်းလိုဝ်ႈသဝ်းၶၢဝ်းမႆႈယဝ်ႉ။ တီႈတိၼ်လွႆဝိတူဝ်ႇရိယၼၼ်ႉ မီးဝႆႉ ပႃႇထိူၼ်ပႅၵ်ႇ ဢၼ်ဢွၵ်ႇလိူင်ႇၼမ်သေ ပႃႇမွၵ်ႇၵွၼ် ဢၼ်ဢွၵ်ႇၸွမ်းၶၢဝ်းမၼ်းၼၼ်ႉၵေႃႈ ပဵၼ်ၽၢင်ႁၢင်ႈမုင်ႈယဵမ်ႈ ၸိူဝ်းမီးတီႈႁိမ်းႁွင်း ဝဵင်းၵၢၼ်ႇပႅတ်ႉလႅတ်ႉၼၼ်ႉယဝ်ႉ။ တီႈထုင်ႉႁိမ်းႁွမ်းၸိူဝ်းၼၼ်ႉၵေႃႈ မီးဝႆႉ မွၵ်ႇၶမ်းလမ်ႈ ဢၼ်သီလၢႆးၸေးၸွတ်ႈႁၢင်ႈလီၼၼ်ႉယဝ်ႉ။
သၢႆပိုၼ်း[မႄးထတ်း | မႄးထတ်းငဝ်ႈငႃႇ]
မိူဝ်ႈၽွင်းဢင်းၵိတ်ႉၶဝ် ၽွင်းငမ်းၼၼ်ႉ ဝဵင်းၵၢၼ်ႇပႅတ်ႉလႅတ်ႉၼႆႉ ၶဝ်ႈပႃးၼႂ်း ထုင်ႉသၼ်လွႆပၶူၵ်ႉၵူႇသေ ဝုၼ်ႇထွၵ်ႉ ဢၼ်မီးတႂ်ႈမိုဝ်း ဢယေးပႅင်ႇ ပၶူၵ်ႉၵူႇၼၼ်ႉ လႆႈၶိုင်ပွင်ဢုပ်ႉပိူင်ႇပဵၼ် ထုင်ႉတိူင်းၽႄဢၼ်ၼိုင်ႈယဝ်ႉ။ ဝၢႆးသေ လႆႈလွင်ႈလွတ်းလႅဝ်းသဝ်းၶေႃးယဝ်ႉ ၸွမ်းၼင်ႇတုၵ်းယွၼ်းမႃးၽၢႆႇၼိူဝ်ၼၼ်ႉသေ ၶဝ်ႈပႃးမႃး ၼႂ်း တိူင်းၶျၢင်းဝိသေသၼၼ်ႉယဝ်ႉ။ ပဵၼ်မႃး ဢွင်ႈတီႈၵႅၼ်ၵၢင် တႃႇ ၸႄႈတွၼ်ႈလွႆၶျၢင်းပွတ်းၸၢၼ်းၼၼ်ႉယဝ်ႉ။ ၸိူဝ်းပဵၼ် ထုင်ႉပလႅတ်ႉဝ၊ ထုင်ႉမတူႇပီႇ လႄႈ ထုင်ႉမိၼ်းတတ်ႉ ၸိူဝ်း ဢၼ်မႃးပႃးၼႂ်ႈ ၸႄႈတွၼ်ႈၸိတ်ႉတူၺ်ႇ၊ တိူင်းရၶႅင်ႇ မိူဝ်ႈၵူႈပွင်ႈၼၼ်ႉ ဝၢႆးမႃး ၶဝ်ႈပႃးမႃးၼႂ်း ၸႄႈတွၼ်ႈလွႆၶျၢင်းပွတ်းၸၢၼ်း ဢၼ်လုၵ်ႉတီႈ ဝဵင်းၵၢၼ်ႇပႅတ်ႉလႅတ်ႉသေ ဢုပ်ႉပိူင်ႇၽွင်းငမ်းၼၼ်ႉယဝ်ႉ။
သၼ်လွႆၸိူဝ်းဢၼ်သုင်ၸၼ်း ဢၼ်မီးတီႈႁိမ်းႁွင်း ဝဵင်းၵၢၼ်ႇပႅတ်ႉလႅတ်ႉၼႆႉ ပဵၼ်ဢွင်ႈတီးငဝ်ႈငႃႇ ၶျၢင်းၵၢၼ်ႇပႅတ်ႉလႅတ်ႉၶဝ်ယဝ်ႉ။ တီႈႁိမ်းႁွမ်းထုင်ႉၼၼ်ႉ ၸိူဝ်းပဵၼ် ႁွင်ႈယေႃး လႄႈ ႁွင်ႈသေႃးၸိူဝ်းၼႆႉ တႄႇလႆလူင်းသေ တီႈသၢပ်ႇႁွင်ႈၸိူဝ်းၼၼ်ႉ ၸိူဝ်းပဵၼ်ၶျၢင်းယိၼ်းတူးၶဝ် ယူႇသဝ်းယဝ်ႉ။ ဝဵင်းၵၢၼ်ႇပႅတ်ႉလႅတ်ႉၼႆႉ တိုၵ်းၵေႃႇတင်ႈႁဵတ်းသၢင်ႈဝႆႉ တွၼ်ႈတႃႇ ၵၢၼ်ၽွင်းငမ်းၵူၺ်းသေ ပဵၼ်ဝဵင်း လုမ်းလူင်ပွင်ၸိုင်ႈပၵ်းသဝ်းၼၼ်ႉယဝ်ႉ။
သဵၼ်ႈသၢႆတၢင်းၵပ်းသိုပ်ႇ[မႄးထတ်း | မႄးထတ်းငဝ်ႈငႃႇ]
ယွၼ်ႉပိူဝ်ႈမီး သၢႆတၢင်းႁိူဝ်းမိၼ်ၼႂ်းမိူင်းလႄႈ တွၼ်ႈတႃႇၵႂႃႇၸူး ၵၢၼ်ႇပႅတ်ႉလႅတ်ႉၼႆႉ ဢမ်ႇလႆႈဝႃႈ ယၢပ်ႇယဵၼ်းၼင်ႇၵဝ်ႇ။ ဝဵင်းယေႃး ဢၼ်ၵႆယၢၼ်ၵၼ်တင်း တႃႈႁိူဝ်းမိၼ်ၵျွၵ်ႉထု သေ လုၵ်ႉတီႈၼၼ်ႉယဝ်ႉ ၽႅဝ် ဝဵင်းသေႃး ဢၼ်ၵႆယၢၼ် မွၵ်ႈ 15 လၵ်း၊ လုၵ်ႉတီႈ ဝဵင်းသေႃး တေႃႇပေႃးထိုင် ၵၢၼ်ႇပႅတ်ႉလႅတ်ႉၼႆႉ လႆႈၶိုၼ်ႈၸွမ်းသၼ်လွႆ ဢၼ်ၵူတ်ႉငေႃးၼၼ်ႉယဝ်ႉ။ ပေႃးဢဝ်ၶၢဝ်းတၢင်း သၢႆတၢင်းလိၼ်ဝႃႈၸၢင်ႈဢဝ် ရူတ်ႉၵႃး သေ ၵႂႃႇၸူးလႆႈ ဝဵင်းသဵၵ်ႉၽျူႇ ဢၼ်မီးၽင်ႇၽၢႆပုၼ်ႉ ဝဵင်းၶျွၵ်ႉ၊ ဢမ်ႇၼၼ် ပၶူၵ်ႉၵူႇၼၼ်ႉလႆႈယူႇ။ ပေႃႉလုၵ်ႉဢဝ် ဝဵင်းပၶူၵ်ႉၵူႇသေ ၵႂႃႇၸွမ်းသၢႆတၢင်းလိၼ်ၼႆႉ မီးၶၢဝ်းတၢင်း 93 လၵ်းယဝ်ႉ။ လုၵ်ႉဢဝ်ဝဵင်းၵၢၼ်ႇပႅတ်ႉလႅတ်ႉ ဢဝ်သၢႆတၢင်းလိၼ် ၵႂႃႇၸူးလႆႈ ဝဵင်းမိၼ်းတတ်ႉ ဢၼ်မီးၽၢႆႇႁွင်ႇ ၊ ဝဵင်းၾလမ်း ဢၼ်ပဵၼ် ဝဵင်းပၵ်းလုမ်းၶုၼ်ၽွင်းၸႄႈတွၼ်ႈလွႆၶျၢင်းပွတ်းႁွင်ႇၼၼ်ႉလႆႈယူႇ။ တွၼ်ႈတႃႇၶူဝ်းၵိၼ်ယႅမ်ႉ လႄႈ ၵူၼ်းၸႂ်ႉတိုဝ်း တႃႇ ၵူၼ်းယူႇၼႂ်းဝဵင်းၶဝ်ၼၼ်ႉ လႆႈပိုင်ႈဢိင်တီႈ ဝဵင်းသေႃးယဝ်ႉ။ ပေႃးဝႃႈ သူင်ၸႂ်လမ်းတူဝ်ႇထိူၼ်ႇၼႆ ႁိမ်းႁွမ်းဝဵင်းၵၢၼ်ႇပႅတ်ႉလႅတ်ႉၼႆႉ ပဵၼ်ဢွင်ႈတီႈ ဢၼ်လီလမ်းတူဝ်ႇထိူၼ်ႇၼၼ်ႉယဝ်ႉ။ ဢိင်လူၺ်ႈ ၼွင်ဢွၼ်ႇလုၵ်ႈလဵဝ် ဢၼ်မီးဝႆႉတီႈ တႄႇတင်ႈဝဵင်းသေၵေႃႈ ၸူးႁွင်ႉၸိုဝ်ႈၵိုၵ်းမႃးဝႃႈ ၵၢၼ်ႇပႅတ်ႉလႅတ်ႉၼႆ ၸိူဝ်းပဵၼ်ၶႅပ်းႁိၼ်ၵဵဝ်ႇလူၺ်ႈပိုၼ်းမိူင်း လၢတ်ႈဝႆႉၼင်ႇၼၼ်ယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆ ႁူဝ်ၼပ်ႉၵူၼ်း လႄႈ သဵၼ်ႈမၢႆႁူဝ်ႁိူၼ်း ပီ 2014 သွႆ့-႒. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, ႕႒.
- ↑ ပပ်ႉသႅၼ်သမ်ႇမၢၼ်ႈ၊ သွႆႉ (႑)၊ ၼႃႈလိၵ်ႈ (႓႖႔)


text:
မႁႃႇယႃႇၼ
တီႈပွင်ႇ "ၿုၻ်ꩪ" ၼၼ်ႉ ပွင်ႇဝႃႈ "ၵေႃႉဢၼ်တိုၼ်ႇၸိုၼ်ႈ" ဢမ်ႇၼၼ် "ၵေႃႉဢၼ်လႆႈၺၢၼ်ႇတၢင်းလႅင်း" ၼႆယဝ်ႉ။ ၵေႃႉဢၼ်တႄႇတင်ႈ ဝႃႇတပုတ်ႉၼႆႉ ပဵၼ်မုၼ်ၶမ်းၽြႃးၼၼ်ႉယဝ်ႉ။ ၸဝ်ႈပၢႆးပိုၼ်းၶဝ် ၼပ်ႉသွၼ်ႇဝႃႈ ၵႅၼ်ႇၸဝ်ႈ ၵိူတ်ႇမိူဝ်ႈ ၿီႇၸီႇ 623 သေ မၼ်းၸဝ်ႈပဵၼ် ၽဝၵူၼ်း တေႃႇထိုင် ၿီႇၸီႇ 594 ယဝ်ႉ။ မိူဝ်ႈၿီႇၸီႇ 594 ၽွင်းဢႃႇယုႇ 29 ၼၼ်ႉ တႄႇၵျၢင်ႉၵမ်တြႃးသေ ထိုင်မႃး ၿီႇၸီႇ 588 ၽွင်းဢႃႇယု 35 ၼၼ်ႉ ၶိုၼ်ႈပဵၼ် မုၼ်သုင်ၽြႃးယဝ်ႉ။[1] [2] [3]
ပုတ်ႉထၸဝ်ႈၵိူတ်ႇ မိူဝ်ႈၿီႇၸီႇ 623[မႄးထတ်း | မႄးထတ်းငဝ်ႈငႃႇ]
မႁႃႇယႃႇၼ ဢၼ်ဝႃႈၼႆႉ ပဵၼ်ၸိုဝ်ႈ ပုတ်ႉထသႃႇသၼႃႇ ပွတ်းႁွင်ႇယဝ်ႉ။ ပုတ်ႉထသႃႇသၼႃႇ ၼႂ်းၵမ်ႇၽႃႇၼႆႉ မီးဝႆႉ သႃႇသၼႃႇ ပွတ်းၸၢၼ်းလႄႈ သႃႇသၼႃႇ ပွတ်းႁွင်ႇၼႆယူႇ၊ သႃႇသၼႃႇ ပွတ်းၸၢၼ်းၼၼ်ႉတႄႉ ပဵၼ်ၸုမ်းထေႇရဝႃႇတသေ သႃႇသၼႃႇ ပွတ်းႁွင်ႇတႄႇ ပဵၼ်ၸုမ်း မႁႃႇယႃႇၼ။ လွင်ႈဢၼ်တႅၵ်ႇၵၼ် ပဵၼ်ၵႂႃႇ ပွတ်းႁွင်ႇ ပွတ်းၸၢၼ်းၼၼ်ႉ တႄႇမႃးမိူဝ်ႈတၢင်ႇသင်ႇၵႃႇယၼႃႇ ပွၵ်ႈၵမ်းသွင်ၼၼ်ႉယဝ်ႉ။ ဝၢႆးသေ ၽြႃးဢဝ်ပရိၼိပ်ႉပၢၼ်ႇယဝ်ႉ ထႅင်ႈ 4 လိူၼ် ၸဝ်ႈမႁႃႇၵသ်သပ ဢွၼ်ႁူဝ် ဢိင်ပိုင်ႈ ၸဝ်ႈႁေႃၶမ်းဢၸႃႇတသတ်ႈသေ တၢင်ႇသင်ႇၵႃႇယၼႃႇ ပွၵ်ႈၵမ်းမၢႆၼိုင်ႈသေ တေႃႇထိုင် ၼႂ်း 100 ပီၼၼ်ႉ ဢမ်ႇပႆႇမီး ၸုမ်း(ၵိူင်း) ဢၼ်တႅၵ်ႇၵၼ်။ ပေႃးဝႃႈ ပၢၵ်ႇပီတဵမ်မႃး ဢိင်ပိုင်ႈ ၶုၼ်ႁေႃၶမ်း ၵႃႇလႃႇသေႃးၵသေ ၸဝ်ႈမႁႃႇယသ ဢွၼ်ႁူဝ် သင်ႇၶႃႇၸဝ်ႈၶဝ် တၢင်ႇသင်ႇၵႃႇယၼႃႇ ပွၵ်ႈၵမ်းသွင်ယဝ်ႉ။
ၵမ်းၼၼ်ႉ ယွၼ်ႉပိူဝ်ႈ လွင်ႈတိုဝ်းၵမ် ဝိၼႆး ပႅၵ်ႇပိူင်ႈၵၼ်လႄႈ ရႁၢၼ်းလတ်ႉသဝီႇ မိူင်းဝေႇသႃႇလီႇၶဝ် မိုၼ်ႇပႃး ၸင်ႇၵႂႃႇႁဵတ်း သင်ႇၵႃႇယၼႃႇ တီႈမိူင်းၵေႃးသမ်ႇပီႇယဝ်ႉ။ လွင်ႈတၢင်ႇသင်ႇၵႃႇယၼႃႇၼၼ်ႉ ၸုမ်းၸဝ်ႈမႁႃႇယသၶဝ်ၸဝ်ႈတႄႉ ဢဝ်ၸွမ်းၼင်ႇဝိၼႆး ဢၼ်ၸဝ်ႈမႁႃႇၵသ်သပၶဝ် တမ်းဝၢင်းမႃးၼၼ်ႉလႄႈသင်၊ ၽူႈၶဝ်ႈပႃးၼႂ်း ပၢင်တၢင်ႇသင်ႇၵႃႇယၼႃႇၵေႃႈ ဢဝ်ၸဝ်ႈတူၼ်လူင် ဢၼ်သင်ႇၶႃႇၸဝ်ႈၶဝ်လိူၵ်ႈသေ ၶဝ်ႈပႃး တၢင်ႇသင်ႇၵႃႇယၼႃႇၵႂႃႇလႄႈ ၸင်ႇႁိၵ်ႈၸိုဝ်ႈဝႃႈ ၸုမ်းထေႇရဝႃႇတ ၼႆယဝ်ႉ။ ၸုမ်းရႁၢၼ်းဝိတ်ႉၸီႇ ဝေႇသႃႇလီၶဝ်တႄႉ ၶဝ်သမ်ႉဝႃႈ သင်ႇၶႃႇၶဝ်ၸဝ်ႈမီးၼမ်ၼႆလႄႈမီးၼမ်ၼႆလႄႈ ၸင်ႇႁိၵ်ႈၸိုဝ်ႈဝႃႈ "ၸုမ်းမႁႃႇသိင်ၵီႇတိ" ၼႆယဝ်ႉ။ တႄႇဢဝ်ၼၼ်ႉမႃး ၼႂ်းသႃႇသၼႃႇ ပုတ်ႉထၸဝ်ႈ ၸင်ႇတႅၵ်ႇပဵၼ် သွင်ၸုမ်းၵႂႃႇယူႇ။


text:
ၽိုၼ်တၢမ်းငဝ်းလၢႆးၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး
ဝၼ်းထိ 29/9/2021
ၵူၼ်းႁဵတ်းၵၢၼ်သိုၵ်းဝ UWSA ၶဝ်တီႇၽဵဝ်ႈ သူၼ် တူၼ်ႈမႆႉၵူၼ်းဝၢၼ်ႈ တႃႇႁဵတ်းသဵၼ်ႈတၢင်း သၢင်ႈႁူင်း ၵၢၼ် ၼႂ်းတႃႈၶီႈလဵၵ်း
တင်ႈတႄႇဝၼ်းထိ 6/9/2021 မႃးၵူၼ်းႁဵတ်းၵၢၼ်ၶွမ်ႊပၼီႊႁူင်ႊပင်ႊ ၶွင်သိုၵ်းဝ UWSA 60 ၵေႃႉ ပၢႆ မႃးတီႇ ၽဵဝ်ႈတႅပ်းမႆႉ တီႈလိၼ်ၵူၼ်းဝၢၼ်ႈမွၵ်ႈ 10 ဢေႊၵႃႊ ပိူဝ်ႈတႃႇတႄႇၶိုင်သၢင်ႈ ႁူင်းၸၢၵ်ႈၼိူဝ် တီႈလိၼ် ဢၼ်သိုၵ်းမၢၼ်ႈႁုပ်ႈယိုတ်းဝႆႉ တၢင်းဢွၵ်ႇ ဝဵင်းတႃႈၶီႈလဵၵ်း။
ၶွမ်ႊပၼီႊ လွႆသၢမ်သွင်း ဢၼ်ပဵၼ်ၵိင်ႇၽႄႁူင်ႊပင်ႊ ၼၼ်ႉၽႅၼ်ၵၢၼ်ႁၢင်ႈႁႅၼ်း တႃႇႁဵတ်းႁူင်း ၸၢၵ်ႈ ၶိုင်ႁေႊမႅင်ႊၵႃႊၼိတ်ႊသ် တင်းႁူင်းၸၢၵ်ႈယၢင်တင် ၼိူဝ်တီႈလိၼ်ဢၼ်မီး 100 ဢေႊၵႃႊ ယူႇ ၶၢင်ႈမႄႈ ၼမ်ႉႁူၵ်ႈ၊ ႁၢင်ႇယၢၼ်လႅၼ်လိၼ်ထႆးမွၵ်ႈ 1 ၵီႊလူဝ်ႊမႄႊတိူဝ်ႊ။ ၵူၼ်းၼႂ်းပိုၼ်ႉတီႈ ဢွၼ် ၵၼ် သၢၼ်ၶတ်း ၽႅၼ်ၵၢၼ်ၼႆႉ ႁၢဝ်ႈႁႅင်း ၵွပ်ႈဝႃႈၶဝ် ယူႇသၢင်ႈသဝ်းထင် ၼိူဝ်ၼင်လိၼ်ၼႆႉ မႃးပၢၼ် သိုပ်ႇပၢၼ်လႄႈ လွမ် ၵူဝ်လူမ်းတင်းၼမ်ႉဢၼ်တေဢမ်ႇၸိုၼ်ႈသႂ် သင်ႁဵတ်းႁူင်းၸၢၵ်ႈယဝ်ႉ။
ၼႂ်းပီၼႆႉမိူဝ်ႈလိူၼ်မေႊ တင်းလိူၼ် ၵျုၼ်ႊ ပူၼ်ႉမႃးၽွင်းၶွမ်ႊပၼီႊၶဝ် ႁႃတၢင်းမႃးလွမ်ႉႁူဝ်ႉၸွမ်း တီႈ လိၼ်ၼၼ်ႉ ၵူၼ်းဝၢၼ်ႈၶဝ် ဢွၼ်ၵၼ်ၵႂႃႇႁႄႉႁၢမ်ႈ၊ ၵူၺ်းၵႃႈပွၵ်ႈၼႆႉ ၵူၼ်းႁဵတ်းၵၢၼ်ၶဝ်မႃးၼမ် သေ ပႃး မႆႉပႃးမိတ်ႈမႃးလွၵ်ႇငိုတ်ႈၵူၼ်းဝၢၼ်ႈ။ ၵူၼ်းႁဵတ်းၵၢၼ်ၶဝ်ၼၼ်ႉ ဢဝ်လူတ်ႉထုၺ်ႇမႃးယႃႉမႃးထုၺ်ႇ တူၼ်ႈ မႆႉ ၶီႈလဵၵ်း လႄႈၽၵ်းယိူဝ်ႈၼၢင်းၶဵဝ်ဢၼ်ၵူၼ်းဝၢၼ်ႈၽုၵ်ႇဝႆႉၼႂ်းသူၼ်။
ၵူၼ်းဝၢၼ်ႈဢွၼ်ၵၼ်ၵႂႃႇတၢင်ႇလၢတ်ႈတီႈၸဝ်ႈၼႃႈတီႈမၢၼ်ႈယူႇ ထိုင်မႃးဝၼ်းထိ 7/9/2021 ၼၼ်ႉၶဝ် ၶိုၼ်းတႅမ်ႈလိၵ်ႈတၢင်ႇထိုင်ၸဝ်ႈၼႃႈတီႈမၢၼ်ႈ ပိူဝ်ႈႁႂ်ႈၸွႆႈၵိုတ်းယိုတ်းပၼ်ၶွမ်ႊပၼီႊ ဢၼ် ၽိုတ်ႉၶဝ်ႈ ယႃႉ ၵဝ်းဢဝ်တီႈလိၼ်ၵူၼ်းဝၢၼ်ႈ၊ ၵူၺ်းၵႃႈဢမ်ႇလၢၵ်ႇလၢႆးသင်မႃး။
မိူဝ်ႈဝၼ်းထိ 11/9/2021 ၼၼ်ႉၽၢႆႇၶွမ်ႊပၼီႊၶဝ် ႁွင်ႉတူဝ်တႅၼ်းၵူၼ်းဝၢၼ်ႈၵႂႃႇႁူပ်ႉဢုပ်ႇၶဝ်တီႈလုမ်း ၸဝ်ႈၼႃႈတီႈမၢၼ်ႈ/ယႄးၶဝ်သေ တေပၼ်ၵႂႃႈသၢႆႈတႅၼ်းၶိုၼ်း ၼိုင်ႈဢေႊၵႃႊလႂ် 300,000 ဝၢတ်ႇ၊ ၼႆႉ မၼ်း ပဵၼ်လွင်ႈဢမ်ႇငိုင်ႇငၢမ်ႇၵၼ်တင်းၵႃႈၶၼ်တီႈသေဢိတ်း။ ၸဝ်ႈႁႆႈၼႃးၶဝ်ၵေႃႈဢမ်ႇယွမ်း ႁပ်ႉသေ ၶိုၼ်း တုၵ်းယွၼ်းႁႂ်ႈၶွမ်ႊပၼီႊၶဝ်ဢဝ်တီႈလိၼ် တႃႇ 50 ဢေႊၵႃႊ တႃႇ 50 ဢေႊၵႃႊႁႂ်ႈပၼ် ၸဝ်ႈ ႁႆႈ ၼႃးၶိုၼ်း ၼႆၵေႃႈၽၢႆႇၶွမ်ႊပၼီႊၶဝ် ဢမ်ႇၽွမ်ႉၸွမ်း။ ၸဝ်ႈၼႃႈတီႈမၢၼ်ႈဢၼ်ၶဝ်ႈႁူမ်ႈၸွမ်း ပၢင်ၵုမ် ၼၼ်ႉၵေႃႈ ဢမ်ႇၵမ်ႉထႅမ်ပၼ်ႁႅင်းၽၢႆႇၸဝ်ႈႁႆႈၸဝ်ႈၼႃးသင်။
ပဵၵ်ႉသမ်ႉတေမီးလွင်ႈတုမ်ႉတိူဝ်ႉတၢင်းၶူဝ်းတိုၼ်းသၽႃဝလႄႈ ႁဵတ်းႁႂ်ႈၼမ်ႉတင်းလူမ်း ဢမ်ႇၸိုၼ်ႈသႂ် သေတေတုမ်ႉၵူၼ်းမိူင်းတင်းသွင်ၽၢႆႇ (တႆး-ထႆး) သေတိုၼ်းပဵၼ်လွင်ႈလူလၢႆသုၼ်ႇလႆႈၸဝ်ႈႁႆႈ ၸဝ်ႈ ၼႃး ၶဝ်ၸႅင်ႈလႅင်းလီယဝ်ႉၼႆသေတႃႉ ၸဝ်ႈၼႃႈတီႈမၢၼ်ႈၶဝ်ယင်းတိုၵ်ႉယူႇၽၢႆႇသိုၵ်းဝ UWSA ၶဝ်ယူႇ။ ၵဝ်ႉ ငဝ်ႈ သုၼ်ႇလႆႈၵူၼ်းၸိုင်ႈတႆး ႁဝ်းၶႃႈ သိုပ်ႇတုၵ်းယွၼ်းထႅင်ႈ ႁႂ်ႈၶူင်းၵၢၼ်ၼႆႉၵိုတ်းယင်ႉ ၵမ်းလဵဝ်လႄႈ ဢဝ် တီႈလိၼ်ၶိုၼ်းမွပ်ႈ/ဢၢပ်ႈပၼ် ၸဝ်ႈၶွင်မၼ်းၶိုၼ်း ၼၼ်ႉယဝ်ႉ။
ႁူဝ်ယွႆႈ ပိူင်ပဵၼ်ၸွမ်းၶၢဝ်းယၢမ်း
ဝၼ်းထိ 6/9/2021
ၶၢဝ်းယၢမ်းမွၵ်ႈ 9 မူင်းၵၢင်ၼႂ် ၵူၼ်းႁဵတ်းၵၢၼ်ၶွမ်ႊပၼီႊႁူင်ႊပင်ႊၶဝ် 60 ပၢႆၶီႇရူတ်ႉ/ ၵႃးမႃးလူင်း တီႈလိၼ် ၵူၼ်းဝၢၼ်ႈႁွင်ႈလိုၵ်ႉ ဢၼ်မီးတၢင်းဢွၵ်ႇတႃႈၶီႈလဵၵ်း။ ၶဝ်ဢဝ်ရူတ်ႉ/ၵႃးထုၺ်ႇ မႃးတႄႇတီႇ ၽဵဝ်ႈတီႈ လိၼ် လႄႈတူၼ်ႈမႆႉၶီႈလဵၵ်း (မွၵ်ႇၸီႇလီႇ) တင်းၶူဝ်းႁႆႈၶူဝ်းသူၼ်း ၸဝ်ႈၼႃး။ ၵူၼ်းႁဵတ်း ၵၢၼ်ၸိူဝ်းၼႆႉ ပႃးတင်းမိတ်ႈ တင်းမႆႉ မိူၼ်ႁၢင်ႈလွၵ်ႇငိုတ်ႈ သင်ဝႃႈၸဝ်ႈႁႆႈၼႃးၶဝ်မႃးႁႄႉႁၢမ်ႈၶဝ်။ ၵူၼ်း ႁဵတ်းၵၢၼ် ၸိူဝ်း ၼၼ်ႉ လၢတ်ႈၵႂၢမ်းဝတေႃႇၵၼ်သေၼႄပိူင်ၽၢင်ႁၢင်ႈမိူၼ်ၵူၼ်းသိုၵ်းဝ ဢၼ်သႂ်ႇၶူဝ်းၵူၼ်း မိူင်းၵူၺ်း ၼၼ်ႉယဝ်ႉ။
မိူဝ်ႈၸဝ်ႈႁႆႈၼႃး ထၢမ်ၶဝ်ဝႃႈ ၽႂ်ၸႂ်ႉသူၶဝ်မႃးတီႇယႃႉတီႈလိၼ်ၼႆႉၼႆၼၼ်ႉ ၶဝ်ၶိုၼ်းတွပ်ႇဝႃႈ ႁဝ်းမႃးၸွမ်းၵႂၢင်းသင်ႇပႃႈၼိူဝ်ၵူၺ်းၼႆယဝ်ႉ။
ၽွင်းၵၢင်ဝၼ်းတဵင်ႈၼၼ်ႉ ၵူၼ်းၵေႃႉၼိုင်ႈၸိုဝ်ႈႁွင်ႉ ၼီႊၶၢင်ႊလၢတ်ႈၵႂၢမ်းၶႄႇ ၶႂ်ႈမိူၼ်ပေႃႈလဵင်ႉၵူၼ်းႁဵတ်းၵၢၼ်ၸိူဝ်းၼၼ်ႉၶဝ်ႈမႃးၼႂ်းတီႈလိၼ်ယိပ်းတင်းမၢင်ၸေႈ ဢၼ်မၼ်းဢဝ်ၼႄၸဝ်ႈႁႆႈ ၸဝ်ႈၼႃးဝႃႈ ၼၼ်ႉပဵၼ် ၽိုၼ်လိၵ်ႈဢၼ်လႆႈၶႂၢင်ႉ တီႈလူင်ပွင်ၸိုင်ႈ တႃႇမႃးသိုပ်ႇႁဵတ်းၶူင်းၵၢၼ် ၼႆ ယဝ်ႉ။ ၵူၺ်းၵႃႈ ၽွင်း ၸဝ်ႈႁႆႈၼႃးၶဝ် လူ/ဢၢၼ်ႇတူၺ်းလိၵ်ႈၼၼ်ႉ လႆႈႁၼ်ဝႃႈ လိၵ်ႈၼၼ်ႉပဵၼ် ၽိုၼ်လိၵ်ႈဢၼ် ၶွမ်ႊ ပၼီႊ ႁူင်ႊပင်ႊၶဝ် တၢင်ႇထိုင်လူင်ပွင်ၸိုင်ႈ ပိူဝ်ႈတႃႇဢဝ်တီႈလိၼ်ၸႂ်ႉတိုဝ်း ၸဵမ်မိူဝ်ႈပီ 1999 ၼၼ်ႉယဝ်ႉ။
ၽွင်းၼၼ်ႉ ၸဝ်ႈၼႃႈတီႈမၢၼ်ႈ/ယႄး သွင်ၵေႃႉႁေႃႈရူတ်ႉ/ၵႃးယႄးသေ မႃးၵိုတ်းႁိမ်းၼၼ်ႉ ၵိုတ်းတူၺ်း ၶွမ်ႊပၼီႊၶဝ် ဢၼ်တိုၵ်ႉတီႇၽဵဝ်ႈတီႈလိၼ်ၼၼ်ႉယူႇ၊ ၵူၺ်းၵႃႈဢမ်ႇဢွၵ်ႇရူတ်ႉ/ၵႃးသင်ယူႇ ႁိုင်မွၵ်ႈ 5 ၼႃးထီး(မိၼိတ်ႉ) ယဝ်ႉၶိုၼ်းႁေႃႈၵႃးၶဝ်ၵႂႃႇပႅတ်ႈ။
ထိုင်မႃးၶၢဝ်းယၢမ်းမွၵ်ႈ 1 မူင်းဝၢႆးဝၼ်း ၸဝ်ႈႁႆႈၸဝ်ႈၼႃးၶဝ်ဢွၼ်ၵၼ်ၵႂႃႇတီႈလုမ်းၸဝ်ႈၼႃႈတီႈ ႁွင်ႈ လိုၵ်ႉ သေတၢင်ႇထိုင်လွင်ႈဢၼ်ၶွမ်ႊပၼီႊၶဝ်မႃးယႃႉၸိူဝ်းၼၼ်ႉ။ ၸဝ်ႈၼႃႈတီႈမၢၼ်ႈၼၼ်ႉ ၶိုၼ်း လၢတ်ႈဝႃႈ ၸင်ႇႁႃ မႃးယူႇၵူၺ်းလႄႈ ပႆႇလႆႈႁပ်ႉႁူႉလွင်ႈပၼ်ႁႃဢၼ်ၼႆႉ သင်ၼႆ။ မၼ်းၶိုၼ်းႁႂ်ႈ ၸဝ်ႈ ႁႆႈ ၼႃးၶဝ်ၶႆႈ ၼႄငဝ်းလၢႆး ပိူင်ပဵၼ်မၼ်း၊ ၵူၺ်းၵႃႈလိုၼ်းသုတ်းၵေႃႈ မၼ်းဢမ်ႇၸၢင်ႈႁဵတ်း သင် ပၼ်လႆႈ ၵွပ်ႈဝႃႈ လုမ်း ၸဝ်ႈၼႃႈတီႈ လူင်ပွင် ၸိုင်ႈတင်းသဵင်ႈဢိုတ်းပႅတ်ႈ ယွၼ်ႉတၢင်းပဵၼ် ၶူဝ်ႊဝိတ်ႊ-19 ၼႆယဝ်ႉ။
ၵူၼ်းႁဵတ်းၵၢၼ်ၶဝ်ၼၼ်ႉ သိုပ်ႇတီႇၽဵဝ်ႈ တူၼ်ႈမႆႉ တီႈလိၼ်တေႃႇထိုင် 6 မူင်းႁူဝ်ၶမ်ႈသေ ဢွၼ်ၵၼ်ၶိုၼ်းမိူဝ်း။
ဝၼ်းထိ 7/9/2021
ၵူၼ်းႁဵတ်းၵၢၼ်ၵဝ်ႇၸိူဝ်းၼၼ်ႉၶိုၼ်းမႃးတီႇၽဵဝ်ႈတီႈလိၼ် (တင်ႈတႄႇၼၼ်ႉမႃးၶဝ်သိုပ်ႇမႃးတီႇၽဵဝ်ႈ တီႈ လိၼ် ၵူႈဝၼ်းယဝ်ႉ)။
ၸဝ်ႈႁႆႈၼႃး 45 ၵေႃႉဢွၼ်ၵၼ်သူင်ႇလိၵ်ႈထိုင်ၸဝ်ႈၼႃႈတီႈ လၢႆလၢႆၽၢႆႇၼႂ်းတႃႈၶီႈလဵၵ်း (ပႃးၸဵမ် ၸၼ်ႉ ဢိူင်ႇ၊ ၸႄႈဝဵင်း၊ ၸႄႈတွၼ်ႈ၊ ၽၢႆႇဢုပ်ႉပိူင်ႇၵူႈလွင်ႈလွင်ႈ၊ ၽၢႆႇတီႈလိၼ်လႄႈ ၸဝ်ႈၼႃႈ တီႈ/ ယႄး) တၢင်ႇ လၢတ်ႈၼႄလွင်ႈတၢင်းဢၼ်ၶွမ်ႊပၼီႊႁူင်ႊပင်ႊၶဝ် ၽိုတ်ႉႁိမ်ဢဝ်တီႈလိၼ် ၸိူဝ်းၼႆႉယဝ်ႉ တုၵ်းယွၼ်း ႁႂ်ႈၸဝ်ႈၼႃႈတီႈၶဝ် ၸွႆႈၶိုင်ပွင်ပၼ်။ ၵူၺ်းၵႃႈယင်းပႆႇႁၼ်ၶေႃႈတုမ်ႉတွပ်ႇ ၸွႆႈထႅမ် သင်မႃး။
ဝၼ်းထိ 8/9/2021
ၵူၼ်းႁဵတ်းၵၢၼ်ၶွမ်ႊပၼီႊၶဝ် သိုပ်ႇတီႇၽဵဝ်ႈတီႈလိၼ်လႄႈ တေႃႉမႆႉဢၼ်ၶဝ်တႅပ်း ၸိူဝ်းၼၼ်ႉဢွၵ်ႇ။
ဝၼ်းထိ 9/9/2021
ဝၢႆးဝၼ်း ၽူႈၸတ်းၵၢၼ် ၶွမ်ႊပၼီႊ ႁူင်ႊပင်ႊ ၸိုဝ်ႈႁွင်ႉ ၸၢႆးၼေႃႇၶမ်း မႃးတီႈဢွင်ႈတီႈလိၼ်ၼၼ်ႉ သေလၢတ်ႈၼႄၸဝ်ႈႁႆႈၼႃးၶဝ်ဝႃႈ “သင်ဝႃႈသူၶဝ်ပဵၼ်ၸဝ်ႈတီႈလိၼ်ၼႆႉတႄႉတႄႉၸိုင် ဢဝ်ၽိုၼ် လိၵ်ႈ ၽိုၼ်လၢႆး ဢၼ်ဝႃႈသူပဵၼ်ၸဝ်ႈၶွင်တီႈလိၼ်တႄႉၼၼ်ႉမႃးလႄႈ ႁဝ်းၵႂႃႇလၢတ်ႈၵၼ်တီႈႁူင်း ပလိၵ်ႊ။ သူၶဝ်ၶႂ်ႈႁွင်ႉၸဝ်ႈၼႃႈတီႈၽၢႆႇတႅၵ်ႈတီႈလိၼ်မႃးၸွမ်းသူၵေႃႈလႆႈ ၼႂ်းဝၼ်းထိ 11/9/2021။ ႁဝ်းၶဝ်ထုၵ်ႇ လီ ႁူပ်ႉၵၼ်သေ ႁႃၶေႃႈလႆႈၸႂ်ၵၼ် ၼႂ်းၵႄႈၶွမ်ႊပၼီႊလႄႈ ၸဝ်ႈၶွင်တီႈလိၼ်။ ၸိူဝ်း ဢမ်ႇၸႂ်ႈၸဝ်ႈ ၶွင်တီႈ လိၼ်တႄႉၼၼ်ႉယႃႇမႃး” ဝႃႈၼႆ။
ဝၼ်းထိ 11/9/2021
ၶၢဝ်းယၢမ်းတင်ႈတႄႇ 9 မူင်းၵၢင်ၼႂ်ထိုင် 10 မူင်းၵၢင်ၼႂ်၊ ၽူႈၵွၼ်းဢိူင်ႇၵေႃႉၼိုင်ႈ၊ ၸဝ်ႈၼႃႈတီႈ ၽၢႆႇဢုပ်ႉ ပိူင်ႇ ၵူႈလွင်ႈလွင်ႈၵေႃႉၼိုင်ႈ၊ တူဝ်တႅၼ်းၽၢႆႇၸဝ်ႈႁႆႈၼႃး သီႇၵေႃႉ တင်းၽူႈၸတ်းၵၢၼ် ၶွမ်ႊပၼီႊႁူင်ႊ ပင်ႊ သၢမ်ၵေႃႉ ၶဝ်ႈႁူမ်ႈပၢင်ၵုမ်တီႈႁူင်းပလိၵ်ႊႁွင်ႈလိုၵ်ႉ။ ဢၼ်ၸဝ်ႈႁႆႈၼႃးသီႇၵေႃႉ ၵူၺ်းၶဝ်ႈႁူမ်ႈပၢင် ၵုမ်ၼၼ်ႉယဝ်ႉ ယွၼ်ႉမီးလွင်ႈမၵ်းၶၼ်ႈၵူၼ်း ဢမ်ႇပၼ်ၶဝ်ႈၼမ် ယွၼ်ႉတၢင်းပဵၼ် ၶူဝ်ႊဝိတ်ႊ-19။ ၽူႈၵွၼ်းဢိူင်ႇလၢတ်ႈဝႃႈ သင်ဝႃႈ ၸဝ်ႈႁႆႈၼႃးမႃးၼမ်လိူဝ်ၼႆႉ ၸၢင်ႈၺႃးဢဝ်လိူင်ႈ၊ ၵွပ်ႈၼၼ်လႄႈ ၸဝ်ႈ ႁႆႈ ၼႃးမွၵ်ႈသိပ်းၵေႃႉဢွၼ်ၵၼ် ပႂ်ႉဝႆႉတၢင်းၼွၵ်ႈႁူင်းပလိၵ်ႊ။
တီႈပၢင်ၵုမ်ၼၼ်ႉ ၽူႈၸတ်းၵၢၼ်ၶွမ်ႊပၼီႊ ႁူင်ႊပင်ႊၶဝ်ဝႃႈ တေပၼ်ငိုၼ်းၶိုၼ်းတီႈၸဝ်ႈၼႃးၸိူဝ်း မီးဝႂ် ၼၼ်ႉ ၼိုင်ႈဢေႊၵႃႊလႂ် 300,000 ဝၢတ်ႇ။ ၸဝ်ႈၼႃးၶဝ်ဢမ်ႇယွမ်းႁပ်ႉတႃႇၶၢႆတီႈလိၼ် ၶဝ်။ ၶဝ် လၢတ်ႈ ဝႃႈ ၼႂ်းၵုမ်ႇၸဝ်ႈၼႃးႁဝ်းမီးၶေႃႈလႆႈၸႂ်ၵၼ်ဝႆႉယဝ်ႉဝႃႈ တေပၼ်ၶွမ်ႊပၼီႊ ႁူင်ႊပင်ႊ တႃႇတီႈ လိၼ်ၶိုင်ႈၼိုင်ႈ (50 ဢေႊၵႃႊ) လႄႈဢၼ်လိူဝ်တႃႇ 50 ဢေႊၵႃႊၼၼ်ႉ ၼႂ်းၸဝ်ႈၼႃးႁဝ်း 69 ၵေႃႉ ၶိုၼ်းတေၽႄပၼ်ၵၼ် ၼင်ႇႁိုဝ်တေၸၢင်ႈပိုင်ႈဢိင်တီႈလိၼ်သေႁဵတ်းႁႃၵိၼ်လဵင်ႉတွင်ႉၵႂႃႇ။
ၵူၺ်းၵႃႈၽၢႆႇၶွမ်ႊပၼီႊ ဢမ်ႇယွမ်းႁပ်ႉတႃႇပၼ်တီႈလိၼ်ၸဝ်ႈၼႃးၶိုၼ်း။ ၶဝ်လၢတ်ႈဝႃႈ သင်ဝႃႈၸဝ်ႈ ၼႃးၶဝ်ဢမ်ႇယွမ်းဢဝ်ၵႃႈၶၼ်ဢၼ်ႁဝ်းပၼ်ၼႆႉၵေႃႈ ၶွမ်ႊပၼီႊတေႁုပ်ႈယိုတ်းဢဝ်တီႈလိၼ်ၼႆႉ တင်း မူတ်း တိုၼ်းတေဢမ်ႇပၼ်သင်သေဢိတ်းယဝ်ႉ ၵွပ်ႈဝႃႈၶဝ်မီးလိၵ်ႈၶႂၢင်ႉဢၼ်လူင်ပွင်ၸိုင်ႈ ဢွၵ်ႇပၼ်ယဝ်ႉ ဝႃႈၼႆ။
ၸဝ်ႈႁႆႈၼႃးၶဝ် ဢွၼ်ၵၼ်မိုင်ၵႂႃႇ လွင်ႈတေၶၢႆတီႈလိၼ် ဢမ်ႇၶၢႆၼၼ်ႉသေ ၶိုၼ်းတုၵ်းယွၼ်းႁႂ်ႈၶွမ်ႊပ ၼီႊ ၶဝ် ၵိုတ်းယိုတ်းလွင်ႈသိုပ်ႇတီႇၽဵဝ်ႈတီႈလိၼ် တေႃႇထိုင်လုမ်းလူင်ပွင်ၸိုင်ႈ ၵူႈဢၼ် ၶိုၼ်းပိုတ်ႇ ၼင်ႇႁိုဝ် ပၼ်ႁႃၸိူဝ်းၼႆႉပေႃးတေၸၢင်ႈဢဝ်ၵႄႈၶႆၼႂ်းလုမ်းတြႃး။
ပၢင်ၵုမ်ယဝ်ႉၵႂႃႇ ၵူၺ်းဢမ်ႇလႆႈၶေႃႈတွပ်ႇသင်။ ၸဝ်ႈၼႃႈတီႈဢၼ်ၶဝ်ႈႁူမ်ႈပၢင်ၵုမ်ၼၼ်ႉၵေႃႈ တိုၼ်း ဢမ်ႇႁႃတၢင်းလႄႈၵႄႈၶႆ ဢမ်ႇၼၼ်ၵမ်ႉထႅမ်ၸဝ်ႈႁႆႈၼႃးသင်။ ၸဝ်ႈၼႃႈတီႈတႃႈၶီႈလဵၵ်းၶဝ် ၵူၺ်း လၢတ်ႈဝႃႈ ၶွမ်ႊပၼီႊၶဝ်ဢမ်ႇထုၵ်ႇလီယႃႉၵဝ်း ႁႆႈၼႃးၵူၼ်းဝၢၼ်ႈၶဝ် ၵွပ်ႈဝႃႈၶဝ်ယင်းပႆႇလႆႈ ပၢတ်ႇ ၶဝ်ႈၶဝ် ၼႆၵူၺ်း။
တေႃႇထိုင်ယၢမ်းလဵဝ်ၵေႃႈ ၶွမ်ႊပၼီႊၶဝ်တိုၵ်ႉသိုပ်ႇႁဵတ်းၵၢၼ်ၼႂ်းတီႈလိၼ်ၼၼ်ႉၵူႈဝၼ်းတင်ႈတႄႇ ၶၢဝ်း ယၢမ်း 9 မူင်းၵၢင်ၼႂ်ထိုင် 6 မူင်းႁူဝ်ၶမ်ႈယူႇ။ ၵူၼ်းႁဵတ်းၵၢၼ်ၶွမ်ႊပၼီႊၼၼ်ႉတႄႉ ဢမ်ႇယူႇ တီႈၼၼ်ႈ ၵူၺ်းၵႃႈယူႇၼႂ်းပွၵ်ႉဝဵင်းၵႅဝ်ႈ ၼႂ်းဝဵင်း။ ပေႃးၶဝ်မႃး ႁဵတ်းၵၢၼ် ၶဝ်ပႃးမိတ်ႈ ပႃးမႆႉ မႃးၸွမ်း ၶဝ်ၵူႈဝၼ်း၊ ၸဝ်ႈ ႁႆႈၼႃးၶဝ်ၵေႃႈဢမ်ႇႁတ်းႁႄႉႁၢမ်ႈသင်ၶဝ်။
သင်ဝႃႈ ၶႂ်ႈႁူႉပိုၼ်းလင်လွင်ႈၼႆႉ ၶဝ်ႈတူၺ်းၽိုၼ်ႁၢႆးငၢၼ်း ဢၼ်ၵဝ်ႉငဝ်ႈသုၼ်ႇလႆႈၵူၼ်းဢွၵ်ႇဝႆႉ “ လီဢွၼ်ၵၼ် ၵႅတ်ႇၶႄမႄႈၼမ်ႉႁူၵ်ႈ ၼႂ်းပိုၼ်ႉတီႈသၢမ်ၸဵင်ႇၶမ်း” ၼႆၼၼ်ႉလႆႈယူႇဢေႃႈ။
တွင်ႈထၢမ်
ၸၢႆးႁေႃသႅင် +66: 94-728-6696 (တႆး၊ ဢင်းၵိတ်း၊ ထႆး)
ၸၢႆးယွတ်ႈလိုၼ်း +66: 97-173-1530 (တႆး၊ မၢၼ်ႈ)
PDF Files:


text:
မိူဝ်ႈဝၼ်းထိ 29/11/2020 ယူႇတီႈ ႁွင်ႈၵၢၼ် ပၢႆးပၺ်ႇၺႃႇ သင်ၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ၊ ၸိုင်ႈထႆးလႄႈ သင်ၶၸဝ်ႈ တီႈဝတ်ႉမႂ်ႇတႆး ၸတ်းႁဵတ်း ပွႆးလူင်းပၢင်သွၼ် လိၵ်ႈဢင်းၵိတ်ႉ၊ လိၵ်ႈထႆး၊ ၶွမ်း ဢၼ်လႆႈသႂ်ႇၸိုဝ်ႈပၢင်သွၼ်ဝႃႈ CLLC (Computer and Language Learning Class) တီႈဝတ်ႉမႂ်ႇတႆး သႃထုပရႃႇတဵတ်ႇ၊ ယၼ်းၼႃးဝၢၼ်း၊ မိူင်းၵွၵ်ႇ၊ ၸိုင်ႈထႆးၼႆယဝ်ႉ။
တီႈၼႂ်းပွႆးလူင်းပၢင်သွၼ်လိၵ်ႈဢင်းၵိတ်ႉ၊ လိၵ်ႈထႆး၊ ၶွမ်း ၼႆႉမီးသင်ၶၸဝ်ႈ မိူၼ်ၼင်ႇၸဝ်ႈသြႃႇမႁႃႇၺႃႇၼိၼ်တ ၸဝ်ႈၵွၼ်းဝတ်ႉ ဝတ်ႉမႂ်ႇတႆး မိူင်းၵွၵ်ႇလႄႈ ၸဝ်ႈၶူးပိုၼ်းၼုမ်ႇ ပၼ်ႇတိတ (ႁူဝ်ပဝ်ႈသင်ၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ၊ ၸိုင်ႈထႆး ၸုပ်ႈ-16) လႄႈ ၸဝ်ႈၶူးၶဝ်ထႅင်ႈလၢႆလၢႆတူၼ် မႃးၶဝ်ႈႁူမ်ႈပၼ်ႁႅင်း၊ ပၼ်ၶေႃႈဢေႃးဝႃႇတသေ တေႇတွၼ်ႈသူးပၼ်လုၵ်ႈႁဵၼ်းၵႂႃႇယူႇယဝ်ႉ။
ပၢင်သွၼ် CLLC ဢၼ်ႁွင်ႈၵၢၼ် ပၢႆးပၺ်ႇၺႃႇ သင်ၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ၊ ၸိုင်ႈထႆး ဢွၼ်ႁူဝ်သေပိုတ်ႇမႃးၼႆႉ လႆႈတႄႇသွၼ်မႃး မိူဝ်ႈဝၼ်းထိ 23/08/2020 တေႃႇထိုင် 22/11/2020 ဝၼ်းဢႃးတိတ်ႉၵူႈဝူင်ႈသေ မီးလုၵ်ႈႁဵၼ်းၶိုၼ်ႈလဵပ်ႈႁဵၼ်းဢဝ် မိူၼ်ၼင်ႇလုၵ်ႈႁဵၼ်းၶွမ်း 14 ၵေႃႉ၊ လုၵ်ႈႁဵၼ်းလိၵ်ႈဢင်းၵိတ်ႉ 27 ၵေႃႉ၊ လုၵ်ႈႁဵၼ်းလိၵ်ႈထႆး 13 ၵေႃႉ၊ ႁူမ်ႈ 54 ၵေႃႉၼႆယဝ်ႉ။
ပၢင်သွၼ် CLLC ၼႆႉယူႇတီႈ ႁွင်ႈၵၢၼ် ပၢႆးပၺ်ႇၺႃႇ သင်ၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ၊ ၸိုင်ႈထႆးသေ ၸတ်းႁဵတ်းၵႂႃႇၼႆႉပဵၼ်ပွၵ်ႈႁႅၵ်ႈသေတႃႉ မိူၼ်ၼင်ႇပၢင်သွၼ်လိၵ်ႈဢင်းၵိတ်ႉ၊ လိၵ်ႈထႆး၊ လိၵ်ႈၶႄႇ၊ ၶွမ်း ၸိူဝ်းၼႆႉၵေႃႈယၢမ်ႈၸတ်းႁဵတ်းမႃးတီႈ ၸၼ်ႉၸွမ်မႁႃႇၸူးလႃးလူင်းၵွၼ်း၊ ဝၢင်းၼွႆႉ၊ ဢယုတ်ႉထယႃး မိူင်းထႆးယူႇၵူႈပီပီယဝ်ႉ။


text:
Friday, January 11, 2013
ၸတ်းပၢင်ႁူပ်ႉထူပ်းၸဝ်ႈၶူးသၸ်ၸႃႇ ဢၼ်မႃးတီႈမိူင်းဢိၼ်တိယ
ဝၼ်းထိ ႙/႑/႒႐႑႓/ ၶၢဝ်းယၢမ်းၵၢင်ဝၼ်း ႑႒း႓႐ ၼႆႉတၢင်တူဝ်မုၵ်ႉၸုမ်းလုၵ်ႈႁဵၼ်းသင်ၶတႆး
ၵေႃႉပဵၼ်ႁူဝ်ပဝ်ႈၸဝ်ႈၶူးမႁႃႇၵေႃးလိင်ႇတ လႆႈတၢင်တူဝ်လုၵ်ႈႁဵၼ်းသင်ၶတႆးလႄႈၽူႈမီးပုၼ်ႈ ၽွၼ်းၶဝ်ၸဝ်ႈ လႆႈဢွၼ်ၵၼ်ၸတ်းႁဵတ်းပၢင်ႁူပ်ႉထူပ်းၸဝ်ႈၶူးသၸ်ၸႃႇၵႂႃႇၶႃႈယဝ်ႉ။
ၸဝ်ႈၶူးသၸ်ၸႃႇ ၼႆႉ မၼ်းၸဝ်ႈပဵၼ်ၽူႈမီးပၺ်ၺႃႇၵတ်ႉၶႅၼ်ႇယူႇၸဝ်ႈၼိုင်ႈယဝ်ႉ။ၸႃႇတိမိူင်းၵိူတ်ႇမၼ်းၸဝ်ႈတႄႉပဵၼ်ပီႈၼွင်ႉတႆးၽႃၵေးဢၼ်ယူႇသဝ်းဝႆႉၼႂ်းမိူင်းဢိၼ်တိယၼၼ်ႉၶႃႈယဝ်ႉ။ ဝၢႆးသေမၼ်းၸဝ်ႈလႆႈၶိုၼ်ႈႁဵၼ်းယဝ်ႉၸၼ်ႉ ၼႂ်းဢိၼ်တိယယဝ်ႉၵေႃႈသမ်ႉၶိုၼ်းမႃး သိုပ်ႇႁဵၼ်းတီႈမိူင်းသီႇႁူဝ်ႇသေယဝ်ႉ လႆႈမႃးႁူႉၸၵ်းႁူပ်ႉထူပ်းမိုတ်ႈၵိုဝ်းၵၼ်တင်းလုၵ်ႈႁဵၼ်း သင်ၶတႆးၼႂ်းမိူင်းသီႇႁူဝ်ႇ ၼႆၶႃႈယဝ်ႉ။
ထိုင်ၼင်ႇၼႂ်းပီ ႒႐႑႓ ၼႆႉၵေႃႈ ၸိူဝ်းပဵၼ်ၸဝ်ႈၶူးပၺ်ၺႃႇ ၸဝ်ႈၶူးပၼ်တိၸ်ၸ ၵုၼ်ႁဵင်၊ ၸဝ်ႈၶူးမုၼိ လၢႆးၶႃႈ ၶဝ်ၸဝ်ႈသမ်ႉတွပ်ႇလိၵ်ႈယဝ်ႉသေ တေၶိုၼ်းမႃးၸႂ်းဝၢၼ်ႈမိူင်းတႆး ၼႆၶႃႈလႄႈ ၸဝ်ႈၶူးသၸ်ၸႃႇၵေႃႈၸင်ႇလႆႈမီးတိုဝ်ႉတၢင်းလီသေလႆႈမႃးၸွမ်းၶဝ်ၸဝ်ႈ မႃးႁွတ်ႈထိုင် ဝတ်ႉမႂ်ႇတႆး ဝဵင်းမိူင်းၵွၵ်ႇ ၸိုင်ႈထႆး ၼႆၶႃႈယဝ်ႉ။
တီႈဢၼ်မုၵ်ႉၸုမ်းလုၵ်ႈႁဵၼ်းသင်ၶတႆးလႆႈၸတ်းႁဵတ်းပၢင်ႁူပ်ႉထူပ်းမၼ်းၸဝ်ႈၼႆႉၵေႃႈ ယွၼ်ႉပိူဝ်ႈဝႃႈ ပီႈၼွင်ႉတႆးႁဝ်းလႆႈၽၢတ်ႇယၢၼ်ၵၼ်ႁိုင်ၵေႃႈပိူင်ၼိုင်ႈ၊ ယွၼ်ႉပိူဝ်ႈပီႈၼွင်ႉတႆးႁဝ်း ၶႂ်ႈႁႂ်ႈမီးတိုဝ်ႉတၢင်းလႆႈႁူႉႁၼ်လွင်ႈယူႇသဝ်းၵိၼ်ထင် လၢႆးယူႇလၢႆးသၢင်ႈ ၵၢၼ်ႁဵၼ်းၵၢၼ်ပၢႆးမၢၵ်ႈမီး လႄႈ ၵၢၼ်တိတ်းတေႃႇ ၸၵႂႃႇ လွင်ႈတၢင်းၸိူဝ်းၼႆႉ ၸၢင်ႈတေပႅၵ်ႇပိူင်ႈၵၼ်ယူႇၼႆလႄႈ ၸင်လႆႈမီးပၢင်ၵုမ်ႁူပ်ႉထူပ်းၼႆၶႃႈယဝ်ႉ။ ဝၢႆးသေပၢင်ၵုမ်ယဝ်ႉတူဝ်ႈၵႂႃႇၶၢဝ်းယၢမ်း ႓း႐႐ ၼၼ်ႉၶႃႈၵေႃႈၸိူဝ်းႁဝ်းၶႃႈ သိပ်းတူၼ်ပၢႆပၢႆလႆႈဢွၼ်ၵၼ်ၸူဝ်းဢဝ်/ၽိတ်ႈပၢင်းဢဝ်ၸဝ်ႈၶူးသၸ်ၸႃႇ သေယဝ်ႉ လႆႈဢွၼ်မၼ်းၸဝ်ႈၶိုၼ်ႈၵႃး ၵႂႃႇႁူပ်ႉထူပ်း ၸဝ်ႈၶူးၵိတ်ႉတိသႃရ၊ ၸဝ်ႈၶူးၸၼ်ႇတိမႃႇ လႄႈ ၸဝ်ႈၶူးပၺ်ၺႃၽေႃၵ ၶဝ်ၸဝ်ႈယူႇၶႃႈယဝ်ႉ။
ယၢမ်းလႆႈႁူပ်ႉထူပ်းၸဝ်ႈၶူးၶဝ်ၸဝ်ႈယဝ်ႉ ၶိုၼ်းဢွၼ်ၵၼ်ၵႂႃႇဢႅဝ်ႇထိုင် တီႈၸၼ်ႉၸွမ် မႁႃမၵုတ်ႉ လႄႈ ၸၼ်ႉၸွမ်မႁိတူလ် သေ ၽွင်းမိူဝ်ႈလႆႈႁွတ်ႈထိုင်ၼႂ်းၸၼ်ႉၸွမ်ၼၼ်ႉၵေႃႈ ၵေႃႉပဵၼ်ၸဝ်ႈၶူးပၺ်ၺႃၽေႃၵ လႄႈ ၸဝ်ႈၶူးၵိတ်ႉတိသႃရ လႆႈဢွၼ်ၵၼ်သပ်းလႅင်းၼႄလွင်ႈ ယူႇသဝ်း လွင်ႈၵၢၼ်ႁဵၼ်း တီႈၸၼ်ႉၸွမ် တီႈလႂ်တီႈၼၼ်ႉယူႇၵူႈလွင်ႈလွင်ႈၶႃႈယဝ်ႉ။
ၵဵဝ်ႇလူၺ်ႈလွင်ႈၼႆႉသေ ၶႃႈပေးဝူၼ်ႉဝႃႈတေပဵၼ်ၵၢၼ်လီမီးတၢင်းႁူႉ တွၼ်ႈတႃႇၸဝ်ႈပီႈၸဝ်ႈၼွင်ႉ ႁဝ်းၶဝ်ယူႇ ပွတ်းဢွၼ်ႇတွၼ်ႈၼိုင်ႈၼႆၶႃႈဢေႃႈ။
Posted by Saonando(ꨅဝ္ꨳဝꨓ္းသဝ္)
Subscribe to: Post Comments (Atom)


text:
မိူဝ်ႈၼႂ်းဝၼ်းထီႉ 15 Sep 2021 ၼၼ်ႉ ယူႇတီး ၽူႈမီးပုၼ်ႈၽွၼ်း ၽူႈဢဝ်ၶၢဝ်ႇ ႁူင်းႁဵၼ်းၸိူဝ်ႉၸၢတ်ႈ ၼၢင်းၶမ်းၼွင်ႉ လႆႈမႃးတွင်ႈထၢမ် ၵဵဝ်ႇလူၺ်ႈ လွင်ႈႁူင်းႁဵၼ်း ၊ ၵၢၼ်ႁဵၼ်းၵၢၼ်သွၼ် ၊ ေၶႃႈယိူင်းဢၢၼ်းႁူင်းႁဵၼ်း ႄလႈ လွၵ်းလၢႆးၵၢၼ်ႁဵၼ်း ၵၢၼ်သွၼ် တီႈၽူႈၵွၼ်းႁူင်းႁဵၼ်း ၸိူဝ်ႉၸၢတ်ႈ ၸၼ်ႉငဝ်ႈၸၼ်ႉၵၢင် ငဝ်ႈၸိုင်ႈ လွႆတႆးလႅင်းၵႂႃႇယူႇ။
ၸွမ်းၼင်ႇ တူဝ်ၸဝ်ႈၵဝ်ႇ ပွင်ၸႂ် ၸွမ်းၼင်ႇ တူဝ်ၸဝ်ႈၵဝ်ႇ လႆႈလဵပ်ႈႁဵၼ်းႁူႉႄလႈ ၵၢၼ်တူဝ်ထူပ်းမီးမႃးၼၼ်ႉ လႆႈလၢတ်ႈ လၢတ်ႈႁဵတ်းသၢင်ႈၵႂႃႇၸွမ်းယူႇ. ၵၢၼ်ပၢႆးပၺ်ႇၺႃႇၼႆႉ မၼ်းၵႂၢင်ႈၶႂၢင်ႈႁႅင်းၼႃႇ ၶႆႈဝႃႈၵူႈလွင်ႈလွင်ႈ ၸဵမ်လွင်ႈယူႇၵိၼ်သဝ်း ႁူဝ်ေတႃႇတိင်ႇၼႆႉ မၼ်းၵဵဝ်ႇ ပၢႆးပၺ်ႇၺႃႇ ၵူႈလွင်ႈလွင်ႈယဝ်ႉ။
တီႈၼႂ်းၵၢၼ်တွင်ႈႄၵႈၵႂႃႇၼၼ်ႉ ယူႇတီႈတူဝ်ၶႃႈေၵႃႈ ဢမ်ႇလႆႈယဝ်ႉႁဵၼ်းမႃး ၽၢႆႇပၢႆးၵၢၼ်ႁဵၼ်းၵၢၼ်သွၼ်ႄလႈ ၵၢၼ်ပဵၼ်ၶူးသွၼ်ၼၼ်ႉေၵႃႈ. ၵဵဝ်ႇလူၺ်ႈလွင်ႈ ၵၢၼ်ႁဵၼ်းၵၢၼ်သွၼ်ႄလႈ ၵၢၼ်ပၢႆးပၺ်ႇၺႃႇၼၼ်ႉေၵႃႈ ေတလႆႈႁၼ်ထိုင်ဝႃႈ မီးလွင်ႈယုၵ်ႈယွမ်းဢိတ်းဢိတ်းဝႆႉယူႇ. ထွမ်ႇယဝ်ႉ တူၺ်းယဝ်ႉေၵႃႈ ပႂ်ႉႁပ်ႉတွၼ်ႈပႃး ေၶႃႈပၼ်တၢင်းႁၼ်ထိုင် ၽူႈမႃးပၼ်ႁႅင်းၶႃႈႁဝ်းႄလႈ ဢူၺ်းေၵႃႉ ၶႃႈႁဝ်းၶဝ်ယူႇၶႃႈ မႂ်ႉသုင်ၶႃႈ။
ၵၢၼ်တွင်ႈထၢမ်ႇ ၽွင်းယၢမ်းၶႃႈ လႆႈႁၢပ်ႇဢဝ်ပုၼ်ႈၽွၼ်း ပဵၼ်ၽူႈၵွၼ်းႁူင်းႁဵၼ်းၸိူဝ်ႉၸၢတ်ႈၸၼ်ႉငဝ်ႈၸၼ်ႉၵၢင် ငဝ်ႈၸိုင်ႈလွႆတႆးလႅင်း ပွၵ်းၵမ်း (1) ၼႂ်းပီႊ ၵၢၼ်ႁဵၼ်းၵၢၼ်သွၼ် 2020 - 2021။ ဢွၼ်ၵၼ်ၶဝ်ႈ တိတ်းတမ်း ပၼ်ႁႅင်းလႆႈယူႇၶႃႈ။
- ၵၢၼ်တွင်ႈထၢမ် ၶူးသႅင်သိုၵ်း
ပၼ်တၢင်းႁၼ်ထိုင် လွတ်ႈလွတ်ႈလႅဝ်းလႅဝ်း လႆႈယူႇၶႃႈ။
- သႅင်သိုၵ်း
- www.saisengserk.com


text:
မိူဝ်ႈၼႆႉ ဝၼ်းတီႈ 16/8/2022 ယၢမ်းၵၢင်ဝၼ်းတဵင်ႈၾႆးမႆႈ ႁိူၼ်းလင်ၼိုင်ႈ ၸၼ်ႉၼိူဝ်သုတ်း တီႈႁိမ်းၵၢတ်ႇ မၢႆ 1 ဝဵင်းမူႇၸေႊ ၸိုင်ႈတႆးပွတ်းႁွင်ႇ မႆႈၶူဝ်းၶွင်တင်းၼမ် လွင်ႈလူႉသုမ်းတႄႉ ပႆႇႁူႉ။
ၵူၼ်းမူႇၸေႊ လၢတ်ႈတီႈၽူႈတွႆႇႁွၵ်ႈဝႃႈ – “ပဵၼ်ႁိူၼ်း 3 ၸၼ်ႉ ဢၼ်မႆႈၼၼ်ႉ ပဵၼ်ၸၼ်ႉၼိူဝ်သုတ်း(ၸၼ်ႉသၢမ်)။ ပလိၵ်ႈ ၶဝ်ဝႃႈ ပဵၼ်သၢႆၾႆးၾႃႉသျွတ်ႉ။ ၸၼ်ႉၼိူဝ်ၼၼ်ႉ မီးဝႆႉႁွင်ႈၼွၼ်း 3-4 ႁွင်ႈ။ ယဝ်ႉၵေႃႈ တီႈဝႆႉၶိူင်ႈၶူဝ်းတၢင်းလဵၼ်ႈလုၵ်ႈ ဢွၼ်ႇ ၵမ်ႈၼမ်လႄႈ လႅင်(ရူတ်ႉထိပ်ႇ/ ၸပိၼ်း) ၸိူဝ်းၼႆႉ မႆႈမူတ်း။ လွင်ႈလူႉသုမ်း မီးၵႃႈႁိုဝ်တႄႉ ပႆႇႁူႉ”- ဝႃႈၼႆ။
ၶူဝ်းၶွင်ၸိူဝ်းၼႆႉ ပဵၼ်ၶူဝ်းၶွင် ႁၢၼ်ႉတၢင်းၶၢႆ တၢင်ႉယၢၼ်းသတူဝ်း ၊ ပဵၼ်ဢွင်ႈတီႈၼွၼ်း ၵူၼ်းႁဵတ်းၵၢၼ် တီႈႁၢၼ်ႉ/ သႅင်ႇၼၼ်ႉ ။
ၸၼ်ႉတႂ်ႈသုတ်းၼႆႉ ပဵၼ်ႁၢၼ်ႉၶၢႆ ၽႃႈမၼ်ႈ မီး 2 ႁၢၼ်ႉ၊ ၸဝ်ႈၶွင်ပဵၼ်ၸၢဝ်းတႆး။ ထႅင်ႈႁၢၼ်ႉၼိုင်ႈ ၶၢႆ ၶူဝ်းၸႂ်ႉတိုဝ်းၼႂ်းႁိူၼ်း ၸဝ်ႈၶွင်ပဵၼ်ၸၢဝ်းၶႄႇ ။
ၵူၼ်းမူႇၸေႊ ၸဝ်ႈႁၢၼ်ႉၶၢႆၶူဝ်းၵေႃႉၼိုင်ႈလၢတ်ႈတီႈၽူႈတွႆႇႁွၵ်ႈဝႃႈ “ တီႈၸၼ်ႉၼိူဝ်သုတ်းၼၼ်ႉ လႆႈငိၼ်းဝႃႈ မီးၾႆးၾႃႉသျွတ်ႉယူႇႁိုင်တၢၼ်ႇတၢၼ်ႇယဝ်ႉ။ ဢမ်ႇမီးၽႂ်သႂ်ႇၸႂ်မႃးမႄး။ ၾၢႆႇၼိုင်ႈ ယၢမ်းၼႆႉပဵၼ်ၶၢဝ်းၾူၼ်။ ထုၵ်ႇလႆႈၾၢင်ႉဝႆႉယႂ်ႇၼမ်တႄႉဢေႃႈ ” ဝႃႈၼႆ။
မိူဝ်ႈၼႆႉၽွင်းၾႆးမႆႈၼၼ်ႉ တီႈဝဵင်းမူႇၸေႊ ဢမ်ႇမီးၾူၼ်တူၵ်း၊ ၾႃႉပၢင်ႇလႅတ်ႇမႆႈဝႆႉ ၵူၼ်းမူႇၸေႊလၢတ်ႈၼင်ႇၼႆ။
ၸုမ်းၶႄၾႆး ပွၵ်ႉၵၢတ်ႇ၊ ပွၵ်ႉၵွင်း ၼွင်၊ ပွၵ်ႉၶရိယၢၼ်ႇ၊ ပွၵ်ႉၼိူဝ်၊ ပွၵ်ႉႁွင်ႇ၊ ပွၵ်ႉၸၢၼ်း၊ ၸုမ်းၵၢတ်ႇၸၢင်ႉၽိူၵ်ႇ ၸိူဝ်းၼႆႉ ႁူမ်ႈၵၼ်ၶႄၾႆး ဢဝ်ၶၢဝ်းယၢမ်းမွၵ်ႈ 1 ၸူဝ်ႈမူင်း။
ဢိင်ၼိူဝ်လွင်ႈၾႆးမႆႈၼႆႉသေ ၵူၼ်းမၢတ်ႇၸဵပ်းလူႉတၢႆတႄႉဢမ်ႇမီး။ ၵူၺ်းၵႃႈ ႁဵတ်းႁႂ်ႈၵူၼ်းၼႂ်းပွၵ်ႉၼႂ်းယွမ်ႇလႄႈၵူၼ်းယူႇၸွမ်းႁိမ်းႁွမ်းၵၢတ်ႇၸိူဝ်းၼႆႉတူၵ်းၸႂ်ၵူဝ်ႁႄတိုၼ်ႇသၢၼ်ႈၵႂႃႇမူတ်း ၵူၼ်းမူႇၸေႊၵေႃႉၼိုင်ႈလၢတ်ႈၼင်ႇၼႆ။
မိူဝ်ႈဝၼ်းတီႈ 30/5/2022 ၼၼ်ႉၵေႃႈ ဢွၼ်ႇၸၢႆး ဢႃယု 3 ၶူပ်ႇ ယိပ်းၺႃးသၢႆၾႆး တီႈႁိူၼ်းသေ သျွတ်ႉၺႃးမိုဝ်းမၼ်းၸၢႆး ထိုင် တီႈလူႉတၢႆ တီႈပွၵ်ႉၼိူဝ် ၸႄႈဝဵင်းမူႇၸေႊ ၸိုင်ႈတႆးပွတ်းႁွင်ႇ။


text:
သင်တပ်ႉသိုၵ်း UN ၶဝ်ႈၼႂ်းမိူင်းႁူမ်ႈ
တုမ် မႃးေတႉေတႉ ၸၢဝ်းၶိူဝ်းတႆးႁဝ်း ေတ
ဢွၼ်ၵၼ်ႁဵတ်းၸိူင်ႉ
ႁုိဝ် ??? သင်တပ်ႉသိုၵ်း UN ၶဝ်ႈမႃး ၼႂ်းမိူင်းႁဝ်း သိုၵ်းႄၶႇ ႄလႈ North Korea ၶဝ်ေၵႃႈ ၸင်ႇၶဝ်ႈမႃးႁူမ်ႈႁႅင်းသိုၵ်းမၢၼ်ႈၸွမ်း
၊ မိူဝ်ႈလဵဝ် ၸုမ်းသိုၵ်းႄၶႇ ၽၢႆႇတပ်ႉၼမ်ႉေၵႃႈ သူင်ႁူိဝ်း လူင်ၶဝ်
ၶဝ်ႈမႃး ၼႂ်းမိူင်းမၢၼ်ႈ 3လမ်း တႃႇေတမႃးၸွႆႈ လွင်ႈၽၢႆႇႁူမ်ႈလုမ်ႈ
မိူင်းမၢၼ်ႈဝႃႈၼႆ မိူဝ်ႈဝၼ်းထီႉ 04/03/2018 ၶၢဝ်ႇဢွၵ်ႇမႃးၼႂ်း CCTV ၊
ေပႃးၼၼ် ၼႂ်းမိူင်းႁဝ်း ေတပဵၼ် ၽိုၼ်း ပဵၼ်ၾႆး။ ၸင်ႇေၵႃႇပဵၼ်လႆႈ
သိုၵ်းလုမ်ႈၾႃႉ ပွၵ်ႈသၢမ်လႆႈ (World War 3 ) ငဝ်ႈႁၢၵ်ႈ သၢၵ်ႈေသႇ
သိုၵ်းလုမ်ႈၾႃႉ ပွၵ်ႈသွင် ေၵႃႈ ေတႇမႃးတီႈ ဢဝ်ၵၼ်တၢႆ လၢႆး Eradication
လၢႆလၢႆ ၊ ေပႃးမီးၶၢဝ်းယၢမ်း ႁႂ်ႈေမႃထတ်း ၸွမ်းငဝ်းလၢႆး ယႃႇေပယူႇလၢႆ
ၵႂႃႇဝၼ်းဝၼ်း ယွၼ်ႉႁဝ်းၶၢၼ်ႉထတ်းသၢင်ႈ ၶၢၼ်ႉဝူၼ်ႉၼမ် ၸွင်ႇလႆႈ မႃးပဵၼ် ၶႃႈ
သိုၵ်းမၢၼ်ႈ ၊ ေပႃးႁဝ်းမီးပၢႆး
ဝူၼ်ႉၶိုၵ်ႉတွၼ်းေတႉ
မိူင်းတႆးႁဝ်း ၸင်ႇၵတ်း
ယဵၼ် ႄလႈ ၸင်ႇလွတ်ႈလႅဝ်းလႆႈ ၊ ေပႃးေတယူႇၵႂႃႇလၢႆလၢႆ ဢမ်ႇေမႃဢဝ်ႁဵတ်းၸွမ်းငၢဝ်းလၢႆးလီေတႉ ႁဝ်းေတေမႃ သုမ်းသုၼ်လႆႈ ထႅင်ႈ။ ဝူၼ်ႉလိုၵ်ႉလိုၵ်ႉႄလႈ တႆး။
Post >>> S.S.S
ShanStateDefenceArmy


text:
ဝႃးၶႄႇမ၊ ၸႄႈဝဵင်း
ၸႄႈဝဵင်းဝႃးၶႄႇမ (မၢၼ်ႈ: ဝါးခယ်မမြို့နယ် ; ဢိင်းၵလဵတ်ႈ: Wakema Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈ ၸႄႈတွၼ်ႈမျွင်းမျႃႉ၊ ၸႄႈတိူင်းဢေႇယႃႇဝတီႇ၊ မိူင်းမျၢၼ်ႇမႃႇၼၼ်ႉယဝ်ႉ။ ဝဵင်းပၵ်းလုမ်း ၽၢႆႇဢုပ်ႉပိူင်ႇၼႆႉ ပဵၼ် ဝဵင်းဝႃးၶႄႇမယဝ်ႉ။ ၸႄႈဝဵင်းဝႃးၶႄႇမၼႆ့ ဢဝ်တင်း ၶူဝ်ၵျုၼ်းၵူင်း သေ သိုပ်ႇၵၢႆႇဝႆႉၸူး ၸႄႈဝဵင်းဢဵင်ႇမႄးယဝ်ႉ။
ၽိုၼ်ဢိင်ထတ်း
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 67.


text:
ၼႃႈလိၼ်မိူင်းႁူမ်ႈတုမ် ၼေႇပျီႇတေႃႇ
ၼႃႈလိၼ်မိူင်းႁူမ်ႈတုမ် ၼေႇပျီႇတေႃႇ (ဢိင်းၵလဵတ်ႈ: Naypyidaw Union Territory, မၢၼ်ႈ: နေပြည်တော်)ၼႆႉ မၼ်းပဵၼ် ၼႃႈလိၼ်ၽွင်းငမ်းဢုပ်ႉပိူင်ႇ မိူင်းမျၢၼ်ႇမႃႇ တီႈၼႂ်း မိူင်းမျၢၼ်ႇမႃႇ ဢၼ်ၼိူင်ႈယဝ်ႉ။ ပဵၼ်ၼႃႈလိၼ် ဢၼ်ပဵၼ်ဝဵင်းဢုပ်ႉပိူင်ႇ မိူင်းမျၢၼ်ႇမႃႇ ဝဵင်းၼေႇပျီႇတေႃႇ ပၵ်းသဝ်းဝႆႉၼၼ်ႉယဝ်ႉ။
ၸႄႈတွၼ်ႈ လႄႈ ၸႄႈဝဵင်း[မႄးထတ်း | မႄးထတ်းငဝ်ႈငႃႇ]
ၼႃႈလိၼ်မိူင်းႁူမ်ႈတုမ် ၼေႇပျီႇတေႃႇၼႆႉ လႆႈၽွတ်ႈႁႅၼ်းမႃးၼင်ႇ ၽၢႆႇတႂ်ႈၼႆႉယဝ်ႉ။[1] မီးဝႆႉ ၸႄႈတွၼ်ႈ (၂) ၸႄႈတွၼ်ႈယဝ်ႉ။
ၸႄႈဝဵင်း ၶဝ်ႈပႃးဝႆႉ (၈) ၸႄႈဝဵင်းသေ တီႈ ၸႄႈတွၼ်ႈ တႅၵ်ႉၶိၼ ၼၼ်ႉၶဝ်ႈပႃးဝႆႉ
တီႈၸႄႈတွၼ်ႈဢုၵ်ႉတရ ၼႆႉ ၶဝ်ႈပႃးဝႆႉ
လႆႈၶဝ်ႈပႃးဝႆႉ ဝဵင်း (၈) ဝဵင်း၊ ပွၵ်ႉ (၅၇) ပွၵ်ႉ၊ ဢိူင်ႇ (၁၈၇) ဢိူင်ႇ၊ ဝၢၼ်ႈ (၇၉၅) ဝၢၼ်ႈယဝ်ႉ။[2]
လွင်ႈဢုပ်ႉပိူင်ႇ[မႄးထတ်း | မႄးထတ်းငဝ်ႈငႃႇ]
ၼႃႈလိၼ်မိူင်းႁူမ်ႈတုမ် ၼေႇပျီႇတေႃႇၼႆႉ မီးတႂ်ႈၽၢႆႇဢုပ်ႉပိူင်ႇ ၸွမ်ၸိုင်ႈမိူင်း မိူင်းမျၢၼ်ႇမႃႇ ဢေႃႈ။ ဢၼ်ပဵၼ် ၶွင်ႇၸီႇၼေႇပျီႇတေႃႇ ၼၼ်ႉ လႆႈၽွတ်းႁႅၼ်းၶဝ်ႈပႃးဝႆႉ ႁူဝ်ပဝ်ႈၵေႃႉၼိူင်ႈ၊ ၽူႈၼမ်းၼႂ်းၵေႃႉၼိူင်ႈလႄႈ ၽူႈၶဝ်ႈၸုမ်းၶွင်ႇၸီႇ ၵဝ်ႈၵေႃႉ ၶႃႈဢေႃႈ။[3]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ District Map - Nay Pyi Taw. မြန်မာ သတင်း အချက်အလက် စီမံ ခန့်ခွဲမှုယူနစ် (MIMU) (၂၃ အောက်တိုဘာ ၂၀၁၇). Archived from the original on 2019-03-03။ Retrieved on ၁၉ ဒီဇင်ဘာ ၂၀၁၇။
- ↑ နေပြည်တော် တိုင်းဒေသကြီး နှင့် ပြည်နယ်များရှိ ခရိုင်၊ မြို့နယ်၊ မြို့၊ ရပ်ကွက်၊ ကျေးရွာအုပ်စု၊ ကျေးရွာ ဦးရေ စာရင်းချုပ် (၁၆. ၂. ၂၀၁၆)
- ↑ ၽွတ်ႈႁႅၼ်းၶွင်ႇၸီႇၼေႇပျီႇတေႃႇ. ႁွင်ၵၢၼ်ၸွမ်ၸိုင်မိူင်း (႓႐ မၢၶျ်ႉ ႒႐႑႑).


text:
ဝဵင်းသိူဝ်
ဝဵင်းသိူဝ် (မၢၼ်ႈ: ဝန်းသိုမြို့ ; ဢိင်းၵလဵတ်ႈ: Wuntho ; Shan pronunciation: [Waengsoe]) ၼႆႉ ပဵၼ် ဝဵင်းပၵ်းလုမ်း ၸႄႈဝဵင်းဝဵင်းသိူဝ်၊ ၸႄႈတွၼ်ႈၵၢတ်ႇသႃ၊ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇယဝ်ႉ။ မီးဝႆႉ တီႈၼိူဝ် သဵၼ်ႈတၢင်းလူတ်ႉလဵၼ်း တႃးလိူဝ်ႇ-ၸႄႈၼႃးသေ ပဵၼ်ဝဵင်း တီႈလူတ်ႉလဵၼ်းၵိုတ်းလိုဝ်ႈယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
ႁဵင်းၵွင်ႉၽၢႆႇၼွၵ်ႈ[မႄးထတ်း | မႄးထတ်းငဝ်ႈငႃႇ]
- "Photograph of a street in Wuntho, 1891" Royal Commonwealth Society Library
- "Wuntho Map — Satellite Images of Wuntho" Maplandia


text:
ဢၵျၢင်ႉတၢင်းယၢမ်ႈ လွင်ႈၵိၼ်တၢင်းၵိၼ်တၢင်းယႅမ်ႉၵူၼ်းႁဝ်း ၼႂ်းၵၢပ်ႇပၢၼ် ဝၼ်းမိူဝ်ႈလဵဝ်ၼႆႉ တေလႆႈဝႃႈ ပဵၼ်တီႈမႃးၶွင် တၢင်းပဵၼ်လၢႆလၢႆမဵဝ်းလႄႈ ၼႂ်းတၢင်းပဵၼ်ၸိူဝ်းၼၼ်ႉ ဢၼ်ၼိုင်ႈၵေႃႈ ပႃးဝႆႉတၢင်းပဵၼ်ၶႆမၼ်းပိၵ်ႉတၼ် ၼႂ်းသဵၼ်ႈလိူတ်ႈ။ ၵွပ်ႈၼၼ် ႁဝ်းထုၵ်ႇလီ လိူၵ်ႈၵိၼ်တၢင်းၵိၼ်တၢင်းယႅမ်ႉ မဵဝ်းဢၼ်ၸွႆႈလူတ်းၶႆမၼ်းၼႂ်းသဵၼ်ႈလိူတ်ႈသေ သမ်ႉပဵၼ်မဵဝ်းဢၼ်ႁႃလႆႈငၢႆႈ မီးၼင်ႇတႂ်ႈၼႆႉယဝ်ႉ။
- မၢၵ်ႇၶိူဝ်သူမ်ႈ
ၼႂ်းမၢၵ်ႇၶိူဝ်သူမ်ႈၼၼ်ႉ မၼ်းတေမီး Lycopene ပဵၼ်သၢၼ်ဢၼ်လွင်ႈယႂ်ႇဢၼ် ၼိုင်ႈသေ မၼ်းၸွႆႈႁႄႉၵင်ႈလွင်ႈၵႅၼ်ႇၶႅင်ၶွင်လွတ်ႇလိူတ်ႈ၊ ယူတ်းယႃတၢင်းပဵၼ် လိူတ်ႈသုင် လႄႈ လူတ်းယွမ်းၶၵ်ႉၵၢၼ်ႁၢႆႉႁႅင်း လွင်ႈၵိူတ်ႇပဵၼ်တၢင်းပဵၼ်ႁူဝ်ၸႂ်။
- ၶိင်
ၶိင်ၼႆႉ ၼွၵ်ႈလိူဝ်သေမၼ်းမီးၽွၼ်းလီ ၸွႆႈတေႃႇသူႈၵႅၼ်ႇသႃႇယဝ်ႉၼၼ်ႉ မၼ်းယင်းၸွႆႈလူတ်းယွမ်း Cholesterol လႄႈ ၵိူတ်ႇဝၢၼ်ၼႂ်းလိူတ်ႈ ထႅင်းလူးၵွၼ်ႇယဝ်ႉ။
- ၵလၢၼ်ႇသၢႆႇ (ၽၵ်းၵၢတ်ႇမွၵ်ႇၶဵဝ်)
ပဵၼ်ၽၵ်းမဵဝ်းဢၼ်ပဵၼ်သီၶဵဝ်သေ သမ်ႉၶိုၼ်းမီး Calcium သုင် လႄႈ မၼ်းၸင်ႇၵိုင်ႇတၢၼ်ႇတေႃႇ ၽူႈၸိူဝ်းဢၼ်မီး Cholesterol သုင် ၼၼ်ႉယဝ်ႉ။
- ၶႄးရွတ်ႇ (Carrot)
ၼႂ်းၶႄးရွတ်ႇၼၼ်ႉ မီး Vitamin ယူႇတင်းၼမ် လႄႈ မီးပႃးသၢၼ်ထၢတ်ႈ ဢၼ်မီးၽွၼ်းလီ သေဢမ်ႇၵႃး ဢၼ်လွင်ႈယႂ်ႇမၼ်းသမ်ႉ ပဵၼ်သၢၼ် Falcarinol ဢၼ်ၸွႆႈတေႃႇသူႈသႄးလ်ၵႅၼ်ႇသႃႇ၊ ၸွႆႈလူတ်း Cholesterol ၼႂ်းတူဝ်ၶိင်း လႄႈ ၸွႆႈႁဵတ်းႁႂ်ႈလိူတ်ႈလႅၼ်ႈလႆလီ ၼၼ်ႉယဝ်ႉ။
- ထူဝ်ႇၼဝ်ႈ
မီးၽွၼ်းလီၸွႆႈႁႄႈၵင်ႈလွင်ႈပဵၼ်ၶႆမၼ်းပိၵ်ႉတၼ်ၼႂ်းသဵၼ်ႈလိူတ်ႈသေ ထူဝ်ႇၼဝ်ႈၼႆႉ မၼ်းယင်းၸွႆႈလူတ်း Cholesterol လႆႈလီ ၼၼ်ႉယဝ်ႉ။
ၸိူင်ႉႁိုဝ်ၵေႃႈလီ လိူဝ်သေဢႃႇႁႃႇရ 5 မဵဝ်းၼႆႉယဝ်ႉ ယင်းထုၵ်ႇလီၵိၼ် ပၼ်ဢႃႇႁႃႇရတၢင်ႇၸိူဝ်း ဢၼ်မီးၽွၼ်းလီတေႃႇတူဝ်ၶိင်းမိူၼ်ၵၼ် ၼၼ်ႉယဝ်ႉ။
ပိၼ်ႇတႅမ်ႈ − ၸၢႆးဢႅၼ်
တႆးလွတ်ႈလႅဝ်း
ဢၢင်ႈဢိင် − https://goodlifeupdate.com/healthy-body/food-and-diseases/240512.html


text:
မိူင်းမျၢၼ်ႇမႃႇ ပွတ်းဢွၵ်ႇ ၼႆႉ မၼ်းပဵၼ် ၼႃႈလိၼ် တီႈၼႂ်း မိူင်းမျၢၼ်ႇမႃႇ ဢၼ်ၶဝ်ႈပႃးဝႆႉ မိူင်းတႆး လႄႈ မိူင်းယၢင်းလႅင် ၼၼ်ႉယဝ်ႉ။
မိူင်းတႆး ၼႆႉ မီး သီႇပုၼ်ႈၼိုင်ႈပုၼ်ႈ ၶွင် မိူင်းမျၢၼ်ႇမႃႇယဝ်ႉ။ တီႈၼႂ်းမိူင်းတႆးၼႆႉ ႁူမ်ႈဝႃႈ မီးၸၢဝ်းၶိူဝ်းလၢႆဢၼ်ယူႇႁူမ်ႈသဝ်းၵၼ်ဝႆႉသေတႃႉ ၸၢဝ်းၶိူဝ်းတႆး ၼႆႉ ပဵၼ်ၸၢဝ်းၶိူဝ်းယႂ်ႇ ဢၼ်ယူႇသဝ်းၼမ်သေပိူၼ်ႈယဝ်ႉ။ တီႈၵူၼ်းတႆး ယူႇသဝ်းၼႆႉ ၵမ်ႉၼမ်ပဵၼ် ပွတ်းဝၢၼ်ႈၼွၵ်ႈ သေ ပဵၼ်တီႈ ၵူၼ်းၸၢဝ်းၶိူဝ်း ၸိူဝ်းယိပ်းၵွင်ႈၵၢင်ၶဝ် ယူႇသဝ်းယဝ်ႉ။ ဢွင်ႈတီႈၵႂၢင်ႈၶႂၢင် ႁင်း ၸႄႈမိူင်း ပိူင်လူင် မိူၼ်ၼင်ႇ ပွတ်းဢွၵ်ႇၼမ်ႉၶူင်းၼၼ်ႉ မၼ်းဢမ်ႇမီးတႂ်ႈ လူင်ပွင်ၸိုင်ႈၵုမ်းထိင်း။ ၸႄႈမိူင်းယၢင်းလႅင် ၼႆႉ ပဵၼ် ထုင်ႉသၼ်လွႆသေ ၵူၼ်းၸၢဝ်းၶိူဝ်း ယၢင်းလႅင် ဢၼ်ဝႃႈ ၵယႃး ၶဝ် ယူႇသဝ်းသေ ၶဝ်ႈပဵၼ်ၵူၼ်း ၸၢဝ်း ၶႄႇ-တိဝႅတ်ႉယဝ်ႉ။
တီႈၼႂ်း ၸႄႈမိူင်းတၢင်ႇတီႈ ၼႂ်း မိူင်းမျၢၼ်ႇမႃႇၼၼ်ႉ မီးဝႆႉ ႁူဝ်ၼပ်ႉ ၵူၼ်းၸၢဝ်းၶိူဝ်းဢွၼ်ႇတင်းၼမ်သေ ၶဝ်ႈၸိူဝ်းၼၼ်ႉ ထုၵ်ႇတပ်ႉသိုၵ်းမၢၼ်ႈ လႄႈ ၸုမ်းယိပ်းၵွင်ႈၵၢင်ႇၶဝ် ပူၼ်ႉပႅၼ် သုၼ်ႇလႆႈ သုၼ်ႇပဵၼ်ၵူၼ်းဝႆႉယူႇ။
ဝဵင်းလူင်[မႄးထတ်း]
- 1 ႁၢႆးဝူဝ်း - ႁူးၶဝ်ႈ တႃႇၵႂႃႇၸူး ၼွင်ႁၢႆးယႃႈ
- 2 သီႇပေႃႉ - ဝဵင်း ဢၼ်မီးတီႈၼိူဝ် သဵၼ်ႈတၢင်း တႃႈလိူဝ်ႇ ၸူး လႃႈသဵဝ်ႈ
- 3 ၵဵင်းတုင် (Cheingtung, Chiang Tung, Kengtong, Kyaingtong)
- 4 ၵျွၵ်းမႄး
- 5 လွႆၶေႃ - ဝဵင်းငဝ်ႈၸိုင်ႈ ၶွင် ၸႄႈမိူင်းယၢင်းလႅင်
- 6 မိူင်းလႃး - ဝဵင်းတေႃႇလွင်း ၵႃႇၸီႇၼူဝ်ႇ
- 7 မူႇၸေႈ - ဝဵင်းလႅၼ်မိူင်း ဢၼ်တႃႇလတ်းၶၢမ်ႈ ၵႂႃႇၸူး မိူင်းမၢဝ်း တီႈ ယုၺ်ၼၢၼ် ၊ မိူင်းၶႄႇ
- 8 တႃႈၶီႈလဵၵ်း - ဝဵင်းလႅၼ်မိူင်း ဢၼ်တႃႇလတ်းၶၢမ်ႈ ၵႂႃႇၸူး မႄႈသၢႆ တီႈ ၵဵင်းႁၢႆး, မိူင်းထႆး
- 9 တူၼ်ႈတီး - ဝဵင်းငဝ်ႈၸိုင်ႈ မိူင်းတႆး
ဢွင်ႈတီႈ တႃႇၵႂႃႇထႅင်ႈ[မႄးထတ်း]
ဢၼ်လီပွင်ႇၸႂ်ဝႆႉ[မႄးထတ်း]
ၵူၼ်းၶိူဝ်းတႆး တီႈၼႂ်း မိူင်းမျၢၼ်ႇမႃႇၼႆႉ မၼ်းမိူၼ်ၵၼ်တင်း ၵူၼ်းတႆး တီႈၼႂ်း ၸႄႈတွၼ်ႈယုၺ်ၼၢၼ် ၶွင် မိူင်းၶႄႇၼၼ်ႉယဝ်ႉ။ ၵူၼ်းၶိူဝ်းတႆး ၼႆႉ ပဵၼ် ၸၢဝ်းၶိူဝ်းယႂ်ႇဢၼ်ၼိုင်ႈ တီႈၼႂ်း မိူင်းမျၢၼ်ႇမႃႇယဝ်ႉ။ လႆႈပဵၼ်သိုၵ်းၵၼ်တင်း ငဝ်ႈငုၼ်းလူင်ပွင်ၸိုင်ႈမၢၼ်ႈ မႃး မီးလၢႆႁူဝ်သိပ်းပီမၼ်း ယဝ်ႉ။ ငဝ်ႈငုၼ်းလူင်ပွင်ၸိုင်ႈမၢၼ်ႈ လႆႈလူင်းလၢႆးမိုဝ်း လွင်ႈငမ်းယဵၼ်တင်း ၸုမ်းၸိူဝ်းမီးတီႈၼႂ်း မိူင်းတႆးသေ မၢင်တီႈမႃး လႆႈပၼ်သုၼ်ႇ ၽွင်းငမ်းႁင်းၶေႃ ဢိၵ်ႈပႃးလွင်ႈၸႅၵ်ႇဝႆႉ ဢဵၼ်ႁႅင်းယိပ်းၵွင်ႈၵၢၼ်ယဝ်ႉ။ ပေႃးဢဝ် သၢႆငၢႆ ၵၢၼ်မိူင်းဝႃႈတႄႉ မၼ်းပႆႇၼိမ်သဝ်း။ တီႈၼိူဝ် သဵၼ်ႈတၢင်းပိူင်လူင် တီႈသၼ်လွႆမိူင်းတႆးၼႆႉ တိုၵ်ႉမီး တီႈ သိုၵ်းၶဝ် ၵူတ်ႇထတ်းယူႇတင်းၼမ်ယူႇ။ တီႈၵူတ်ႇထတ်းၸိူဝ်းၼၼ်ႉ လႆႈႁၼ်ႁဵတ်းပဵၼ် တီႈၶႅၼ်ႈ ၼႂ်းၵႄႈၼႃႈလိၼ်ဢုပ်ႉပိူင်ႇ (ၵႆႉႁၼ်တီႈ ၸႄႈတွၼ်ႈၶိုၵ်ႉတွၼ်း ဢမ်ႇၼၼ် ဝဵင်းလူင်) ဢၼ်ၸုမ်းယိပ်းၵွင်ႈၵၢင်ၶဝ် ၵုမ်းၵမ်ဝႆႉၼၼ်ႉယဝ်ႉ။ ၼႂ်း ပီ 2005 ၵျူႇလၢႆႇၼၼ်ႉ ၽူႈမီးပုၼ်ႈၽွၼ်း ငဝ်ႈငုၼ်းလူင်ပွင်ၸိုင်ႈ ဢၼ်တႃႇငူပ်ႉငိလွင်ႈငမ်းယဵၼ်ၼၼ်ႉ လႆႈထုၵ်ႇတိၺွပ်းသႂ်ႇၶွၵ်ႈ ယွၼ်ႉလွင်ႈၵိၼ်သူးၵိၼ်လၢပ်ႈသေ ၼၼ်ႉမၼ်းပဵၼ် သၢႆငၢႆ ဢၼ် ငဝ်ႈငုၼ်းလူင်ပွင်ၸိုင်ႈ ၼႄဢဵၼ်ႁႅင်း တႃႇတိုၵ်းတေႃး ၸုမ်းယိပ်းၵွင်ႈၵၢင်ႇ ဢၼ်မီးတီႈၼႂ်းမိူင်းတႆးၼၼ်ႉယဝ်ႉ။
တီႈပွတ်းၸၢၼ်း ၼႃႈလိၼ်ၼၼ်ႉ ပဵၼ် ၸႄႈမိူင်းယၢင်းလႅင်ယဝ်ႉ။ ၵူၼ်းၸၢဝ်းၶိူဝ်းယၢင်းလႅင်ၼႆႉ ပဵၼ်ၵူၼ်းၸၢဝ်းၶိူဝ်းဢွၼ်ႇ တီႈၼႂ်းၸႄႈတွၼ်ႈ လႄႈ မိူၼ်ၵၼ်တင်းတီႈ ၸႄႈမိူင်းယၢင်း ဢၼ်မီး ၽၢႆႇၸၢၼ်း လႄႈ ၽၢႆႇတူၵ်းမၼ်းၼၼ်ႉယဝ်ႉ။ ၵူၼ်းပၢႆးၽေး ၵႃႈတီႈ ၼႃႈလိၼ်ၼႆႉ ယူႇထင်သဝ်းတီႈ ၸႄႈမိူင်းမႄႈႁွင်ႈသွၼ် တီႈ မိူင်းထႆးယဝ်ႉ။ မိူၼ်ၼင်ႇမိူင်းတႆး လႄႈ ၸႄႈမိူင်းၸိူဝ်းမီးတီႈ သၢပ်ႇလႅၼ်မိူင်းမျၢၼ်ႇမႃႇၼၼ်ႉၼင်ႇၵဝ်ႇ ၸုမ်းယၢင်းလၢႆၸုမ်းၼႆႉၵေႃႈ တိုၵ်ႉသွၵ်ႈႁႃလွၵ်းလၢႆးတႃႇၵွၼ်းၶေႃ တွၼ်ႈတႃႇ မိူင်းယူႇသဝ်းၶဝ်သေ လႆႈမီး လွင်ႈတၢင်းယုင်ႈယၢင်ႈၵၼ်တင်း ငဝ်ႈငုၼ်းလူင်ပွင်ၸိုင်ႈမႃးယဝ်ႉ။ တႄႇ ပီ 2021 သေ လူင်ပွင်ၸိုင်ႈ လႄႈတင်း ၸုမ်းယၢင်း တီႈၼႃႈလိၼ်မိူင်းယၢင်းၼၼ်ႉ လႆႈမီးလွင်ႈၽွမ်ႉၸႂ် တႃႇၵိုတ်းလိုဝ်ႈလွင်ႈယိုဝ်းၵၼ်ၼၼ်ႉယဝ်ႉ။
မႄႈၼမ်ႉၶွင်ၼႆႉ မၼ်းပဵၼ် မၢႆတီႈၶၼ်ႈၶႅၼ်ႈၵၼ် ၼႂ်းၵႄႈ မိူင်းတႆး လႄႈ မိူင်းလၢဝ်းယဝ်ႉ။ ဢွင်ႈတီႈလႅၼ်လိၼ်ၼၼ်ႉ ၵမ်ႉၼမ် ႁူႉဝႃႈ ပဵꧣ် သၢမ်ၸဵင်ႇၶမ်း ၼႆသေ သၢမ်ၸဵင်ႇၶမ်းၼၼ်ႉ မၼ်းမၢႆထိုင် မိူင်းမျၢၼ်ႇမႃႇ၊ မိူင်းထႆး လႄႈ မိူင်းလၢဝ်း မႃးႁူပ်ႉၵၼ်တီႈ မႄႈၼမ်ႉၶွင် ၼၼ်ႉယဝ်ႉ။ ၼႃႈလိၼ် သၢမ်ၸဵင်ႇၶမ်းၼႆႉ လႆႈပဵၼ်မႃး ဢွင်ႈတီႈႁဵတ်းဢွၵ်ႇ ယႃႈမဝ်းၵမ် ယႂ်ႇသေပိူၼ်ႈ ၼႂ်းၵမ်ႇၽႃႇၼႆႉယဝ်ႉ။ လွင်ႈႁဵတ်းဢွၵ်ႇယႃႈမဝ်းၵမ် ဝၼ်းမိူဝ်ႈၼႆႉတႄႉ တေႃႉတႄႉမီးဝႆႉဢိတ်းဢွတ်းၵူၺ်းယဝ်ႉ။
ၵႂႃႇၸူး[မႄးထတ်း]
တင်း ႁိူဝ်းမိၼ်[မႄးထတ်း]
တႃႈႁိူဝ်းမိၼ် ႁၢႆးဝူဝ်း (HEH IATA)
တႃႈႁိူဝ်းမိၼ် လွႆၶေႃ (LIW IATA) - တႃႈႁိူဝ်းမိၼ် လွႆၶေႃၼႆႉ မၼ်းပဵၼ် တႃႈႁိူဝ်းမိၼ်ပၢႆးမၢၵ်ႈမီး ဢၼ်လဵဝ် တီႈၼႂ်း ၸႄႈမိူင်းယၢင်းလႅင် သေ မၼ်းၵွင်ႉသိုပ်ႇဝႆႉ ၸႄႈမိူင်း တင်း တႃႈၵုင်ႈယဝ်ႉ။ သၢႆၵၢၼ်မိၼ်ၵူႈဝၼ်းတႄႉ မီး သၢႆၵၢၼ်မိၼ် ၸိူဝ်ႉၸၢတ်ႈ မျၢၼ်ႇမႃႇ လႄႈ သၢႆၵၢၼ်မိၼ် ဢႄးၵမ်ႇပေႃးၸ ဢၼ်လုၵ်ႉတီႈ တႃႈႁိူဝ်းမိၼ်တႃႈၵုင်ႈ သေ မိၼ်ၸူးတီႈ တႃႈႁိူဝ်းမိၼ် လွႆၶေႃၼႆႉယဝ်ႉ။
တင်း လူတ်ႉပၢတ်ႉ[မႄးထတ်း]
လူတ်ႉပၢတ်ႉၼႆႉ လုၵ်ႉဢဝ် ဝဵင်းလူင် ၸိူဝ်းမီးတီႈၼႂ်းၼႃႈလိၼ် ၼႆႉသေ လႆႈၵွင်ႉၵၢႆၸူး တေႃႇ ဝဵင်းငဝ်ႈၸိုင်ႈမၢၼ်ႈ မိူၼ်ၼင်ႇ တႃႈၵုင်ႈ လႄႈ တႃႈလိူဝ်ႇ ၸိူဝ်းၼၼ်ႉယဝ်ႉ။
တင်းလူတ်ႉၵႃး[မႄးထတ်း]
သဵၼ်ႈတၢင်းလူင် တီႈ ၼႃႈလိၼ်ၼႆႉ လႆႈၵွင်ႉဝႆႉၸူးတင်း မိူင်းမျၢၼ်ႇမႃႇ ပွတ်းၵၢင် လႄႈ လတ်းၶၢမ်ႈ ဝဵင်းလႅၼ်မိူင်း ၸိူဝ်းပဵၼ်တႃႈၶီႈလဵၵ်း၊ မႄႈသၢႆသေ ၵႂႃႇၸူးလႆႈ မိူင်းတႆး။
တင်း လူတ်ႉလဵၼ်း[မႄးထတ်း]
ဝဵင်းငဝ်ႈၸိုင်ႈ တီႈၼႂ်း ၼႃႈလိၼ်ၼႆႉ မီးလွင်ႈၵွင်ႉသိုပ်ႇ သၢႆတၢင်းလူတ်ႉလဵၼ်းၸူး သဵၼ်ႈတၢင်းလူင် တႃႈၵုင်ႈ-တႃႈလိူဝ်ႇၼၼ်ႉယဝ်ႉ။ သၢႆသိုပ်ႇ ဢၼ်ၵႂႃႇၵွင်ႉၸူး သၢႆတၢင်းလူင်ၼႆႉ ပဵၼ် တႃႇၸီႇယဝ်ႉ။ လူတ်ႉလဵၼ်းၸိူဝ်းၼႆႉတႄႉ ၵမ်ႉၼမ် မၼ်းပဵၼ်လူတ်ႉလဵၼ်းၵဝ်ႇလႄႈ မၼ်းၵႂႃႇၶၢဝ်းတၢင်းလွႆးလွႆးၵူၺ်း။
ၸွၼ်ႇ[မႄးထတ်း]
ၵႂႃႇၸွမ်းတၢင်း[မႄးထတ်း]
တႃႇတေဢွၵ်ႇၶၢဝ်းတၢင်း တီႈၼႂ်းၼႃႈလိၼ်ၼႆႉၼႆႉ လူတ်ႉၵႃးၼႆႉ ပဵၼ်လွၵ်းလၢႆး ဢၼ်ငၢႆႈသေပိူၼ်ႈယဝ်ႉ။ လိူဝ်သေသဵၼ်ႈတၢင်းလူင် ၸိူဝ်းပဵၼ်တၢင်းၵႂႃႇဝၢၼ်ႈၼွၵ်ႈၼႃးပၢင်ႇ တီႈၼႂ်းၼႃႈလိၼ်ၼႆႉ သဵၼ်ႈတၢင်ႈဢမ်ႇပေႃးလီသေ တေပဵၼ်တၢင်းလိၼ်ၵမ်ႉၼမ်။ ပေႃးၶၢဝ်းၽူၼ်ၼႆႉတႄႉ တေပဵၼ်တၢင်းၵူမ်ႇ တၢင်းဢုင်သေ တေႁေႃႈလူတ်ႉႁေႃႈၵႃးယၢပ်ႇယဝ်ႉ။ ပေႃးဝႃႈ တေဢၢၼ်းၵႂႃႇ ဝၢၼ်ႈၼွၵ်ႈၼႃးပၢင်ႇၼႆ ၸႂ်ႉလူတ်ႉ 4x4 ၼႆႉလီသေပိူၼ်ႈယဝ်ႉ။ ၶီႇလူတ်ႉၶိူင်ႈ လူတ်ႉထိပ်ႇ ၵေႃႈလႆႈယူႇ၊ ၵူၺ်းၵႃႈဝႃႈ ၵပ်းၵၢႆႇလူၺ်ႈ ပိုၼ်ႉႁူႉၵဵဝ်ႇလူၺ်ႈ သၢႆငၢႆမၼ်းတႄႉ လူဝ်ႇလႆႈမီးဝႆႉ။ ယွၼ်ႉပိူဝ်ႈဝႃႈ ၸွမ်းသဵၼ်ႈတႃႈ သၢႆတၢင်းၼႆႉ မၼ်းမီးတီႈသိုၵ်းၶဝ်ၵူတ်ႇထတ်း လႄႈ ၸဝ်ႈၵဝ်ႇ တေၸၢင်ႈထူပ်းၺႃး တီႈၵူတ်ႇထတ်း ၶွင် သိုၵ်းမၢၼ်ႈ ဢမ်ႇၼၼ် ပေႃးဝႃႈၵႆယၢၼ်ၵႂႃႇလိုၵ်ႉတႄႉ တေၸၢင်ႈထူပ်းၺႃး တီႈၵူတ်ႇထတ်း ဢၼ်ပဵၼ် ၸုမ်းၸၢဝ်းၶိူဝ်းၸိူဝ်းယိပ်းၵွင်ႈၵၢင်ႇၼၼ်ႉယဝ်ႉ။ ႁၢင်ႈၽႅၼ်ႇလိၼ် တီႈၼႃႈလိၼ်ၸိူဝ်းၼႆႉၵေႃႈ ၼႄဝႆႉ ၸိူဝ်းပဵၼ်သဵၼ်ႈတၢင်းလူင်ၵူၺ်း၊ ၸိူဝ်းပဵၼ် သဵၼ်ႈတၢင်း ဝၢၼ်ႈၼွၵ်ႈၼႃးပၢင်ႇတႄႉ တေပႆႇမီး တဵမ်တဵမ်ထူၼ်ႈထူၼ်ႈ။
ၵႂႃႇၸွမ်းလူတ်ႉလဵၼ်း[မႄးထတ်း]
ဢွၵ်ႇၶၢဝ်းတၢင်းၸွမ်း လူတ်ႉလဵၼ်း တီႈၼႂ်းၵႄႈ ဝဵင်းလူင် (ပိူင်ယၢင်ႇ မၼ်း တူၼ်ႈတီး၊ လွႆၶေႃ ၸိူဝ်းၼႆႉတႄႉ မီးဝႆႉ သၢႆလူတ်ႉလဵၼ်းပိုၼ်ႉတီႈသေ လူတ်ႉလဵၼ်းၸိူဝ်းၼၼ်ႉ မၼ်းၵႂႃႇထိူင်းထိူင်းဢွၼ်ႇၵူၺ်း။ ၸိူဝ်းပဵၼ်ဝဵင်းဢွၼ်ႇ လႄႈ တီႈဢၼ်ၵႆယၢၼ်ၵၼ်တင်း ၼႃႈလိၼ်ၼႆႉတႄႉ တေဢမ်ႇမီး သဵၼ်ႈတႃႈသၢႆတၢင်း ၵွင်ႉသၢၼ်လူတ်ႉလဵၼ်း ဢၼ်ၵပ်းသိုပ်ႇလႆႈ။
တူၺ်း[မႄးထတ်း]
ဢၼ်ပဵၼ် ၵၢတ်ႇၵူႈဝၼ်း တီႈ ဝဵင်းလူင်ၽၢႆႇဢုပ်ႉပိူင်ႈၼႃႈလိၼ် တီႈ ဝဵင်းၵဵင်းတုင် ၼၼ်ႉ မၼ်းမီးဝႆႉ ၶူဝ်းၶွင်ၵူႈလွင်ႈလွင်ႈသေ ႁူမ်ႈဝႃး ၵူၼ်းထွင်ႈတဵဝ်း ဢမ်ႇပေႃးမႃးၼမ်သေတႃႉ မီးပႃးၶူဝ်းမၢႆတွင်း တွၼ်ႈတႃႇ ၵူၼ်းထွင်ႈတဵဝ်း ၵူၼ်းဢႅဝ်ႇလႄႇၶဝ်ယဝ်ႉ။ တီႈၵၢတ်ႇၼႆႉ ၵူၼ်းပိုၼ်ႉတီႈ ၵူၼ်းၼိူဝ်လွႆ ၸိူဝ်းၼုင်ႈၶူဝ်းလၢႆသီလၢႆမဵဝ်း ပေႃးတဵမ်လူင်ၵႂႃႇသေ ၸိူဝ်းပဵၼ် မုၼ်ႈၸဝ်ႈ၊ ၼၢႆးၶဝ်ၸိူဝ်းၼႆႉၵေႃႈ လႆႈႁၼ် ၶၢမ်ႇသွမ်းဝႆႉယူႇယဝ်ႉ။ တင်းတူၺ်း တင်းသိုဝ်ႉ တင်းသဵတ်ႈသေၼႆ တႃႇၶိုင်ႈဝၼ်းတႄႉ ၶၢဝ်းယၢမ်းတေသဵင်ႈၵႂႃႇယူႇယဝ်ႉ။ ၵၢတ်ႇဢၼ်ၼႆႉ မၼ်းတိူဝ်းလီၶဝ်ႈၸႂ်လိူဝ်သေ ၵၢတ်ႇတီႈသၢပ်ႇလႅၼ်မိူင်း တီႈ တႃႈၶီႈလဵၵ်းၼၼ်ႉယဝ်ႉ။
ဢၼ်ပဵၼ်ၸၢဝ်းၶိူဝ်းၽႄ ၵူၼ်းၶိူဝ်းၵယၢၼ်း ပတွင်ႈၼႆႉ ၸိုဝ်ႈလိုဝ်းလင် ယွၼ်ႉဢဝ်ဝႅၼ်တွင်းသုပ်းသႂ်ႇတီႈၶေႃႈၼၼ်ႉယဝ်ႉ။ ယွၼ်ႉၼၼ်ႁွင်ႉဝႃႈ ၼၢင်းယိင်းၶေႃးယၢဝ်း ၼႆသေ ၸိုဝ်ႈလိုဝ်းလင်ဝႆႉ သေ ပဵၼ်လွင်ႈၸၼ်ၸႂ် ၵူၼ်းထွင်ႈတဵဝ်း ၸိူဝ်းမႃးတီႈ မိူင်းတႆးသေ ဢိင်ၼၼ်ႉသေ ငိုၼ်းၶဝ်ႈၵေႃႈ တေတိူဝ်းမႃးတင်းၼမ်ယူႇယဝ်ႉ။
ႁဵတ်း[မႄးထတ်း]
ၵိၼ်[မႄးထတ်း]
တီႈၼ်ႂးၼႃႈလိၼ်ၼႆႉ တၢင်းၵိၼ်ယဵၼ်ႇငႄႈ ၼမ်ၼႃႇ၊ ၶဝ်ႈပႃးၸိူဝ်းပဵၼ်-
- ၶဝ်ႈသွႆးတႆး - ၶဝ်ႈသွႆးဢၼ်သ်ႂႇၶေး ၵူႈမဵဝ်းမဵဝ်း။ ၶေးၵလေႃး၊ ၶေးမၢၵ်ႇၶိူဝ်သူမ်ႈ၊ ၶဝ်ႈပႃး မၵ်ႇၽိတ်ႉ၊ ထူဝ်ႇလိၼ်၊ ငႃး၊ ၼိူဝ်ႉမူ၊ ၼိူဝ်ႉၵႆႇ၊ ၽၵ်းလႅင် ၸၵႂႃႇ။
- ၽၵ်းၸွၵ်း - ၶဝ်ႈပႃး ၽွင်ၶဝ်ႈ၊ ၽၵ်ႈယိူဝ်ႈၼၢင်းၶဵဝ်၊ ၼိူဝ်ႉ ၸိူဝ်းၼႆႉ ႁေႃႇၼ်ႂးတွင်ၵူၺ်ႈသေ ၼိုင်ႈ။
- သႆႈယဵတ်ႈယၢင်းလႅၼ် - သႆႈယဵတ်ႈမူဢၼ်ႁဵတ်းဢွၵ်ႇတီႈ ထုင်ႉမိူင်းယၢင်းလႅင်
ၽၵ်းတီႈၼ်ႂးၼႃႈလိၼ်ၼႆႉတႄႉ ၸေးၸုင်ႇလီဝႆႉ။ ၶဝ်ႈပႃးၸဵမ် ၶဝ်ႈၽၵ်းမၢၼ်ႈ၊ တၢင်းၵိၼ်မၢၼ်ႈ ၼင်ႇ မူင်ႉႁိၼ်းငႃး လႄႈ ၶဝ်ႈၽၵ်းၶႄႇ ၸိူဝ်းၼႆႉၵေႃႈ မီးယဝ်ႉ။
ဢွၵ်ႉ[မႄးထတ်း]
လဝ်ႈပိုၼ်ႉတီႈ တီႈၼႂ်း ၼႃႈလိၼ်ၼႆႉတႄႉ ဢဝ်ၶဝ်ႈသၢၼ်၊ မၢၵ်ႇမႆႉမၢၵ်ႇတွၵ်ႇ၊ ၶဝ်ႈသၢၼ် ၸိူဝ်းၼႆႉသေ ႁဵတ်းဝႆႉယဝ်ႉ။ ၸဝ်ႈၵဝ်ႇတေၸၢင်ႈႁၼ်လႆႈ ၵူၼ်းတီႈၼႂ်း ၼႃႈလိၼ်ၼႆႉ ဢွၼ်ၵၼ်ၶၢႆလဝ်ႈ ဢၼ်ႁဵတ်းဢွၵ်ႇတီႈႁိူၼ်းၼၼ်ႉယဝ်ႉ။ ႁႅင်းလဝ်ႈၼႆႉ မၼ်းႁႅင်းဝႆႉ လႄႈ သင်ၸိူဝ်ႉဝႃႈ ၸဝ်ႈၵဝ်ႇ ပဵၼ်ၵူၼ်းၶႂ်ႈၸၢမ်းတူၺ်းၼႆ မိူဝ်ႈပႆႇသိုဝ်ႉၼၼ်ႉ ယွၼ်းၸိမ်းတူၺ်းဢွၼ်တၢင်းလႄႈ။ တၢင်ႇၸိူဝ်းတၢင်ႇဢၼ်တႄႉ တေမီး ပီႇယႃႇမၢၼ်ႈ (ၼင်ႇ မျၢၼ်ႇမႃႇ၊ တၵူင်ႇ) သေ ပဵၼ်တၢင်းလိူၵ်ႈ တွၼ်ႈတႃႇဢိုၵ်ႉဢွၵ်ႉယဝ်ႉ။
ယူႇသဝ်းႁႂ်ႈလွတ်ႈၽေး[မႄးထတ်း]
တီႈၼႃႈလိၼ်ၼႆႉ ၵမ်ႉၼမ်တႄႉ မၼ်းပဵၼ် ဢၼ်လွတ်ႈၽေးတွၼ်ႈတႃႇ ၵူၼ်းၼွၵ်ႈမိူင်းၶဝ်ယူႇ၊ ၵူၺ်းၵႃႈဝႃႈ ပေႃးတေၵႂႃႇ တီႈဢၼ်ၵႆဝဵင်းၼႃႇဢႃးလႃးတႄႉ ပေႃးဢမ်ႇပႃး ၽူႈၸိၼၢမ်းၼႄတၢင်းၵူၼ်းပိုၼ်ႉတီႈၼႆ တေထုၵ်ႇၸုမ်းလၢႆၸုမ်း ပၵ်းတႃတူၺ်းယဝ်ႉ။ ပေႃးဢမ်ႇပႃး ၽူႈၸိၼၢမ်းသၢႆတၢင်းသေၵႂႃႇၼႆ တေၸၢင်ႈၵႂႃႇယဵပ်ႇၺႃး မၢၵ်ႇၽင်လိၼ်ယဝ်ႉ။ ၼၼ်ႉတႄႉ မၼ်းပဵၼ်ယွၼ်ႉ လွင်ႈသုၵ်ႈယုင်ႈ ၼႂ်းၵႄႈၵၢင် ၸၢဝ်းၶိူဝ်းဢွၼ်ႇလႄႈ လူင်ပွင်ၸိုင်ႈမၢၼ်ႈယဝ်ႉ။
သဵၼ်ႈတၢင်းတီႈၼႂ်း ၼႃႈလိၼ်ၼႆႉ မၢင်တီႈၵေႃႈ မၼ်းတိုၵ်ႉတေၵႂႃႇယၢပ်ႇမႃးယၢပ်ႇယူႇ။ မၢင်တီႈၵေႃႈ ပေႃးတေၵႂႃႇဢႅဝ်ႇလႄႇ ၶႂ်ႈပၼ်တၢင်းၶႆႈၸႂ် ပႆတိၼ် ဢမ်ႇၼၼ် ဢဝ်တင်းလူတ်ႉၶိူင်ႈသေ ၵႂႃႇမႃးဢဝ်။
တီႈၼႂ်း ၼႃႈလိၼ်ၼႆႉ ၼၢဝ်ၼူၵ်ႉၵေႃႈ ၸၢင်ႈမီးလႄႈ ၶႂ်ႈပၼ်တၢင်းၶႆႈၸႂ် ႁႂ်ႈမီးလွင်ႈႁႄႉၵင်ႈတူဝ်လီလီ။ တီႈလႅၼ်လိၼ် ထႆး-မၢၼ်ႈ ၼၼ်ႉ ဢၼ်ပဵၼ်ၼၢဝ်ၼူၵ်ႉဢၼ်ငေႈယႃႈယႃၼၼ်ႉပဵၼ်ပိူင်လူင်မၼ်းယဝ်ႉ။ ယွၼ်ႉၼၼ်လႄႈ ပေႃးၸဝ်ႈၵဝ်ႇတေၵႂႃႇတီႈၼႂ်း ၼႃႈလိၼ်ၼႆႉၼႆၸိုင် လူဝ်ႇႁၢင်ႈႁႅၼ်းလွင်ႈၵႅတ်ႇၵင်ႈဝႆႉလီလီ။


text:
- ဝတ်ႉပၢင်ႁူႈလင်ၵဝ်ႇ ဢွၼ်တၢင်းလင်မိူဝ်ႈလဵဝ်ၼၼ်ႉ ဢမ်ႇပႆႇႁၼ်မႅၼ်ႈပီတႄႇတင်ႈမၼ်း
- သြႃႇၸဝ်ႈလူင်တူၼ်ဢၼ်ၼင်ႈၵျွင်းလင်ၵဝ်ႇၼၼ်ႉ မီးၸိုဝ်ႈဝႃႈ ၸဝ်ႈသြႃႇဢိင်ႇတႃႇၸၵ်ႉၵ၊ ပဵၼ်ၽူႈၵတ်ႉၶႅၼ်ႇၽၢႆႇထမ်ႇမတင်းလေႃးၵလႄႈ လႆႈႁူႉဝႃႈ ၸဝ်ႈၾႃႉလၢႆးၶႃႈၼပ်ႉယမ်မၼ်းၸဝ်ႈတႄႉတႄႉၼႆယဝ်ႉ။ ဢၼ်လီမၢႆတွင်းထႅင်ႈၶေႃႈၼိုင်ႈတႄႉ သြႃႈၸဝ်ႈလူင်ႁဝ်းလႆႈပဵၼ်ၼႃႇယၵ(ၽူႈၼင်ႈၸိုင်ႈ)ၶွင်ငဝ်ႈငုၼ်းမုၵ်ႉၸုမ်းလူင်သင်ႇၶၸိုင်ႈတႆးတီႈဝဵင်းပၢင်လူင်လႂ်ယဝ်ႉ။ သြႃႇၸဝ်ႈလူင်ၶဝ်ႈသူၼ်မၢၵ်ႇႁၢၵ်ႈၶမ်းၵႂႃႇ မိူဝ်ႈဢႃႇယုၸဝ်ႈလႆႈ 80 တဵမ် မႅၼ်ႈမိူဝ်ႈပီၵေႃးၸႃႇ 1332 လိူၼ်သၢမ်လွင်ႈ 9 ၶမ်ႈ ဝၼ်းသုၵ်းၼၼ်ႉယဝ်ႉ။
- ပီ 1974 (ၵေႃးၸႃႇ 1336) ၼႂ်းလိူၼ်သီႇလွင်ႈၼၼ်ႉ တၵႃႇႁူဝ်ၵျွင်းမိူဝ်းႁပ်ႉႁွင်း(ပၢင်း)ဢဝ် ၸဝ်ႈၸၢင်းဝႃႇယႃႇမၺႃႇၼ တီႈဝတ်ႉလူင်သၼဵၼ်းမႃးပဵၼ်ၸဝ်ႈၵႂၢၼ်းဝတ်ႉ(ၼင်ႈၵျွင်း)
- ပီ 1975 (ၵေႃးၸႃႇ 1337) သြႃႇလႄႈတၵႃႇလႆႈၸႂ်ၵၼ်သေ ယႃႉၵျွင်းလင်ၵဝ်ႇသေ ႁဵတ်းသႃလႃးလူင်ၵဝ်ႈႁွင်ႈ ယဝ်ႉဢဝ်မႆႉလႄႈလဵၵ်းၵျွင်းၵဝ်ႇ ဢၼ်လီမၼ်းၵမ်ႈၽွင်ႇတေႃႇႁဵတ်းၶဵင်ႇမုင်းၸပ်းသႃလႃးၵဝ်ႈႁွင်ႈပဵၼ်ၵျွင်းမၼ်ႇတၢပ်ႈလူင် ပဵၼ်တီႈၶိုၼ်ႈၵျွင်းလွင်းမွၵ်ႇ
- ပီ 1976 (ၵေႃးၸႃႇ 1338) တႄႇပူၵ်းတင်ႈၵျွင်းလင်မႂ်ႇ ႁဵတ်းႁိုင်သၢမ်ပီပၢႆ ယဝ်ႉတူဝ်ႈယၢတ်ႇၼမ်ႉၼႂ်းပီ 1341
- ပီ 2020 တူၼ်ႈလိူၼ်မၢတ်ႉၶျ်တႄႇပူၵ်းၵျွင်းပီၵွၼ်းငိုၼ်း ႁၢင်ႈႁႅၼ်းတႃႇပၢင်ပွႆးပီၵွၼ်းငိုၼ်းပရိယတ်ႉတိ (ထုင်ႉသၼ်လွႆၵုၼ်ပွၼ်) ၼႂ်းပီ 2021
- ပီ 2020 ပၢႆလ်ူၼ်မၢတ်ႉၶျ်ၼၼ်ႉ မႄးလၢႆႈလဵၵ်းမုင်းၵျွင်းလူင်
ၽူႈၵဵပ်းတွမ်ပိုၼ်း - ၸဝ်ႈၶူးၶေႇမိၼ်ႇတ (ပၢင်ႁူႈ) - ၶူးၸေႃးတိၵ ၶိူဝ်းယိုၼ်း
ၽိုၼ်/တီႈဢိင် - ပပ်ႉမင်းၸႅၼ်ႇဢမဵဝ်းꧦ - ႁူပ်ႉထူပ်းတွင်ႈထၢမ်သြႃႇၸဝ်ႈလူင်ဝႃႇယႃႇမၺႃႇၼ/ ၸဝ်ႈၵႂၢၼ်းဝတ်ႉသီႇရိမင်ႇၵလႃႇပၢင်ႁူႈ မိူဝ်ႈလဵဝ် (2020) - ပပ်ႉပီၵွၼ်းၶမ်း/ ငဝ်ႈငုၼ်းမုၵ်ႉၸုမ်းလူင်သင်ႇၶၸိုင်ႈတႆး ဝဵင်းပၢင်လူင် (2007) - ပပ်ႉမင်းၸႅၼ်ႇဢမဵဝ်းꧦ - ပပ်ႉမၢႆၵိုမ်းပွးယွင်ႇၵုင်ႇယေႃးမုၼ်ၸဝ်ႈလႆႈၸုမ်ႈၶူးၼွၵ်ႈမိူင်း (2015)
သႂ်ႇၸိုဝ်ႈပဵၼ်ၽူႈသူၼ်ၸႂ်
တႃႇလႆႈႁပ်ႉၶေႃႈပိုၼ်ၶၢဝ်ႇတီႈႁဝ်းၶႃႈ


text:
ၽိုၼ်တၢမ်းငဝ်းလၢႆးၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး
ဝၼ်းထိ 7/9/2018
သိုၵ်းမၢၼ်ႈၺွပ်းၵူၼ်းဝၢၼ်ႈႁၢပ်ႇၶျေႃး၊ ၵုမ်းၶင်ၵူၼ်းထဝ်ႈလႄႈလုၵ်ႈဢွၼ်ႇ ၽွင်း “ၽဵဝ်ႈမူၺ်ႉပိုၼ်ႉတီႈ” ႁိမ်းႁွမ်းၽၢႆယေးယႂႃႇတွၼ်ႈၼိူဝ် ၸိုင်ႈတႆးပွတ်းႁွင်ႇ – တိၺွပ်းပေႃႉထုပ်ႉၵူၼ်းဝၢၼ်ႈၼႂ်းၸိုင်ႈတႆးပွတ်းၸၢၼ်း
တင်ႈတႄႇဝၼ်းထိ 23/07/2018 ထိုင်ဝၼ်းထိ 9/8/2018 သိုၵ်းမၢၼ်ႈႁႃႈတပ်ႉၵွင်ၸိူဝ်းပဵၼ်ၶမယ 115၊ 501၊ 504၊ 505 လႄႈ 506 ၵႂၢတ်ႇလၢင်ႉ/ၽဵဝ်ႈမူၺ်ႉပိုၼ်ႉတီႈၼႂ်းဝၢၼ်ႈဢၼ်ယူႇတၢင်းႁွင်ႇၽၢႆယေးယႂႃႇတွၼ်ႈၼိူဝ်ၼႂ်းၸႄႈဝဵင်းၵျွၵ်းမေးၸိုင်ႈတႆးပွတ်းႁွင်ႇ။သိုၵ်းမၢၼ်ႈတဵၵ်းၸႂ်ႉၵူၼ်းဝၢၼ်ႈ 21 ၵေႃႉႁၢပ်ႇၶျေႃး လႄႈသူင်ႇတၢင်းပၼ်ၶဝ်တႃႇၶၢဝ်းတၢင်းႁႃႈဝၼ်း၊ၵူၼ်းဝၢၼ်ႈမၢင်ၸိူဝ်းၺႃးသိုၵ်းမၢၼ်ႈပေႃႉထုပ်ႉလႄႈ ဢဝ်တိၼ်ပိတ်ႉယွၼ်ႉဢမ်ႇပွင်ႇၵႂၢမ်းမၢၼ်ႈ။သိုၵ်းမၢၼ်ႈၸင်ႇပွႆႇပၼ်ၵူၼ်းဝၢၼ်ႈၶိုၼ်းဝၢႆး တႅၼ်း ၽွင်းပႃႇ တီႇ ႁူဝ်သိူဝ်ၵျွၵ်းမေးၶဝ်ႈၸွႆႈၵႄႈလိတ်ႈ။လိူဝ်ၼၼ်ႉသိုၵ်းမၢၼ်ႈဢဝ်ၵွင်ႈယိုဝ်းလူင်ၵႂႃႇၵူႈႁူးၵူႈတၢင်း ၼႂ်း ဝၢၼ်ႈဝၢၼ်ႈၼိုင်ႈတီႈဢၼ်ၶဝ်ၵုမ်းၶင်ၵူၼ်းဝၢၼ်ႈ 50 ပၢႆပႃးၵူၼ်းထဝ်ႈ၊ၼၢင်းယိင်းလႄႈလုၵ်ႈဢွၼ်ႇၼႂ်းသိုင်ႇၵႂၢႆး/ၶွၵ်ႈၵႂၢႆးတႃႇၶၢဝ်းတၢင်းသၢမ်ၶိုၼ်း။
ၵူၼ်းမိူင်းၼႂ်းပိုၼ်ႉတီႈသၢၼ်ၶတ်းၵၢၼ်သၢင်ႈၽၢႆယေးယႂႃႇတွၼ်ႈၼိူဝ်ဢၼ်ၵေႃႇသၢင်ႈၼိူဝ်မႄႈၼမ်ႉ တူႈႁၢဝ်ႉႁႅင်းသေမိူဝ်ႈဝၼ်းထိ 11/08/2018 ၼၼ်ႉတႅၼ်းၽွင်းပႃႇတီႇႁူဝ်သိူဝ်သိပ်းဢဵတ်းၵေႃႉလူင်းၵႂႃႇ ႁူပ်ႉထူပ်း ၵူၼ်းဝၢၼ်ႈၸိူဝ်းတေၺႃးၽေးယွၼ်ႉၽၢႆၼမ်ႉတူႈၼၼ်ႉလႄႈလႆႈတုၵ်းယွၼ်းႁႂ်ႈၵိုတ်းပႅတ်ႈ ၵၢၼ်သၢင်ႈၽၢႆဢၼ်ၶွမ်ႊပၼီႊမိူင်းသဝိတ်ႊၸိူဝ်ႊလႅၼ်ႊ၊ၵျိူဝ်ႊမၼီႊ၊ၵျႃႊပၢၼ်ႊလႄႈမိူင်းၶႄႇၶဝ် လူင်းတိုၼ်းလၢင်းၼၼ်ႉယဝ်ႉ။
ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆးၵမ်းၵမ်းလႆႈၾၢင်ႉထိုင်ၵၢၼ်သၢင်ႈၽၢႆၼႂ်းပိုၼ်ႉတီႈသိုၵ်းသိူဝ်ယွၼ်ႉ ႁဵတ်း ႁႂ်ႈၵိူတ်ႇပၼ်ႁႃသေလႆႈၵဵပ်းႁွမ်ၶေႃႈမုၼ်းၵဵဝ်ႇၵပ်းလွင်ႈသိုၵ်းမၢၼ်ႈပူၼ်ႉပႅၼ်သုၼ်ႇလႆႈၵူၼ်းႁိမ်း ၽၢႆယေးယႂႃႇတွၼ်ႈၼိူဝ်ၽွင်းသွင်ပီပူၼ်ႉမႃး။မိူဝ်ႈၼႂ်းလိူၼ်မၢတ်ႉၶျ် 2018 ၼၼ်ႉၵေႃႈၵဝ်ႉငဝ်ႈသုၼ်ႇလႆႈ ၵူၼ်းၸိုင်ႈတႆးလႆႈၵဵပ်းၶေႃႈမုၼ်းၵဵဝ်ႇၵပ်းသိုၵ်းမၢၼ်ႈဢၼ်ဢဝ်ႁူမ်ႇလူမ်ႈၽၢႆၼၼ်ႉယိုဝ်းၵူၼ်းမိူင်းၶီႇ ရူတ်ႉၶိူင်ႈတၢႆ။
ၼႂ်းၽွင်းယၢမ်းလဵဝ်ၵၼ်ၼႂ်းၸိုင်ႈတႆးပွတ်းၸၢၼ်းၵေႃႈသိုၵ်းမၢၼ်ႈၶမယ 430၊ 518၊ၶလယ 249၊ 295၊ 296၊ 284 ႁူၵ်းတပ်ႉၵွင်လႄႈပျီႇတုၸိတ်ႉႁူမ်ႈၵၼ်ဢဝ်ႁူမ်ႇလူမ်ႈၶဝ်ႈသွၵ်ႈတဝ်ဝၢၼ်ႈၵူၼ်း ႁႃႈၸႄႈဝဵင်း တင်ႈတႄႇၼႂ်းၸဝ်ႉလိူၼ်ၵျူႊလၢႆႊ 2018။သိုၵ်းမၢၼ်ႈၶဝ်ၺွပ်းၵူၼ်းမိူင်းဢၼ်ဢမ်ႇမီးတၢင်းၽိတ်းသေပေႃႉထုပ်ႉလႄႈမတ်ႉၵူၼ်းဝၢၼ်ႈလႄႈ သွၵ်ႈတဝ် ၶူဝ်းႁိူၼ်းၵူၼ်းဝၢၼ်ႈထႅင်ႈ။လွင်ႈၸိူဝ်းၼႆႉ ပဵၵ်ႉသမ်ႉၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး RCSS/SSA ပဵၼ်ၸုမ်း ဢၼ် လူင်းလၢႆးမိုဝ်း ၵိုတ်းတိုၵ်း တူဝ်ႈမိူင်း NCA ဝႆႉသေတႃႉၵေႃႈယဝ်ႉ တိုၼ်းပဵၼ်လွၵ်းလၢႆး မိပ်ႇငႅၼ်းၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉ သိုၵ်းၸိုင်ႈတႆးႁႂ်ႈထွၼ်သိုၵ်းဢွၵ်ႇၼႂ်းပိုၼ်ႉတီႈၵုမ်းၵမ်ၼႂ်းၸိုင်ႈတႆး ပွတ်းၸၢၼ်းၼၼ်ႉယဝ်ႉ။
ႁူဝ်ယွႆႈလွင်ႈပူၼ်ႉပႅၼ်သုၼ်ႇလႆႈၵူၼ်းတၢမ်ၼင်ႇပႃႈတႂ်ႈၼႆႉ
မိူင်းတႆးပွတ်းႁွင်ႇ
ပေႃႉထုပ်ႉ၊တဵၵ်းႁၢပ်ႇၶျေႃး၊ဢဝ်ၵွင်ႈယိုဝ်းလူင်ၵႂႃႇၵူႈႁူးၵူႈတၢင်း၊သွၵ်ႈတဝ်ဢဝ်ၶူဝ်းၶွင်လၢႆ “ၽွင်းၵႂၢတ်ႉ လၢင်ႉ/ ၽဵဝ်ႈမူၺ်ႉ” ပိုၼ်ႉတီႈႁိမ်းႁွမ်းဢွင်ႈတီႈၽၢႆယေးယႂႃႇတွၼ်ႈၼိူဝ်ၼႂ်းဝဵင်းၼွင်ၶဵဝ်လႄႈၸႄႈဝဵင်းၵျွၵ်းမေး
- 1.သိုၵ်းမၢၼ်ႈသွၵ်ႈတဝ်ၽွင်းတဵင်ႈၶိုၼ်းဢဝ်ငိုၼ်းပူႇၵၢင်ႉလၢႆ
ၽွင်းတဵင်ႈၶိုၼ်းဝၼ်းထိ 23/07/2018 ၼၼ်ႉသိုၵ်းမၢၼ်ႈၶမယ 115 မွၵ်ႈ 40 ၵေႃႉၶူၼ်ႉသွၵ်ႈတဝ်ႁိူၼ်းပူႇ ၵၢင်ႉဝၢၼ်ႈၼွင်ပိင်လူင်ဢၼ်ယူႇၼႃႈၸဵင်ႇၸၢၼ်းဝၼ်းတူၵ်းႁၢင်ႇၵႆဝဵင်းၵျွၵ်းမေး 12 လၵ်း၊သိုၵ်းမၢၼ်ႈ မၢပ်ႇ ၼေးသႂ်ႇလုင်းၵၢင်ႉဝႃႈၸွႆႈၵဵပ်းၶွၼ်ႇပၼ်သိုၵ်းတႆး။
ယၢမ်း 2 မူင်းၵၢင်ၼႂ်ၸဝ်ႉၼၼ်ႉသိုၵ်းမၢၼ်ႈၶီႇၵႃးသၢမ်လမ်းသေႁွတ်ႈၵႂႃႇတီႈႁိူၼ်းပူႇၵၢင်ႉလုင်းၸၢႆး ၼွင်ႉဢႃယု 50။သိုၵ်းမၢၼ်ႈဝႅတ်ႉလွမ်ႉႁွပ်ႈႁိူၼ်းသေဢဝ်တိၼ်ပိတ်ႉၽၵ်းတူႁိူၼ်းၶဝ်ႈၶူၼ်ႉသွၵ်ႈ။သိုၵ်း မၢၼ်ႈ ၼေးပူႇၵၢင်ႉဝႃႈမီးၵွင်ႈ၊ပိူၼ်ႈသူင်ႇလိၵ်ႈမႃးၸူးႁဝ်းဝႃႈ သူၸွႆႈၵဵပ်းၶွၼ်ႇပၼ်သိုၵ်းတႆးၼႆ။
သိုၵ်းမၢၼ်ႈသွၵ်ႈတဝ်ၼႂ်းႁိူၼ်းလႄႈႁိမ်းႁွမ်းထိုင်ယၢမ်း 3 မူင်းၵၢင်ၼႂ်ၸဝ်ႉဢမ်ႇႁၼ်သင်။ၵူၺ်းၵႃႈဢဝ် ငိုၼ်း ၵႂႃႇ 50,000 ၵျၢပ်ႈသေပွၵ်ႈၶိုၼ်းတီႈတပ်ႉၶဝ်။
ၽွင်းတေပွၵ်ႈၶိုၼ်းတီႈတပ်ႉၶဝ်ၼၼ်ႉသိုၵ်းမၢၼ်ႈလၢတ်ႈတီႈပူႇၵၢင်ႉဝႃႈယႃႇပၼ်ၽႂ်ႁူႉ၊ယႃႇဢဝ်ၶၢဝ်ႇ ဢွၵ်ႇ ၼႂ်းၾဵတ်ႊပုၵ်ႊလႄႈဢိၼ်ႊထိူဝ်ႊၼႅတ်ႊၼႆ။
2. ၵူၼ်းဝၢၼ်ႈသီႇၵေႃႉၺႃးသိုၵ်းမၢၼ်ႈတဵၵ်းၸႂ်ႉသူင်ႇတၢင်း
မိူဝ်ႈဝၼ်းထိ 2/08/2018 ၼၼ်ႉသိုၵ်းမၢၼ်ႈၶမယတပ်ႉ 501 ဢၼ်ပၵ်းတပ်ႉတီႈၵျွၵ်းမေးမွၵ်ႈ 70 ၵေႃႉ ဢၼ် ၸဝ်ႈသိုၵ်းလူင်ဢွင်ႇၼၢႆႇထူးဢွၼ်ႁူဝ်လုၵ်ႉတီႈဝၢၼ်ႈၼႃးပုင်ႇသေဢွၵ်ႇၵႂၢတ်ႇလၢင်ႉ /ၽဵဝ်ႈမူၺ်ႉ ၼႃႈလိၼ်။ၽွင်းၶဝ်ထိုင်ၼမ်ႉပႅၼ်သေသိုပ်ႇၶၢဝ်းတၢင်းၵႂႃႇထိုင်ဝၢၼ်ႈပၢင်ႇလေႃႉဢိူင်ႇပၢင်ႇလေႃႉၸႄႈ ဝဵင်းၵျွၵ်းမေးယၢမ်း 11 မူင်းၼၼ်ႉ ၶဝ်ၵႂႃႇႁႃပူႇႁဵင် ပၢင်ႇလေႃႉ ႁႂ်ႈႁႃထေႃႈလႄႈ ၵူၼ်းသူင်ႇတၢင်းပၼ်ၶဝ်။ ပူႇႁဵင်ႁႃပၼ်ၶဝ်ၵူၼ်းဝၢၼ်ႈ (4) ၵေႃႉ လႄႈထေႃႈၼိုင်ႈလမ်းၵႂႃႇသူင်ႇၶဝ်တၢင်းပဵင်းၼိမ် ဢိူင်ႇပၢင်ႇလေႃႉ။ၶဝ်ၵႂႃႇလူင်းတီႈပၢင်ၶိုၵ်ႉၶူၺ်ႇသေၶိုၼ်းသိုပ်ႇပႆတၢင်းလတ်း ၵႂႃႇထိုင်ပဵင်းၼိမ် ၶၢဝ်းယၢမ်းၸမ် 1 မူင်းဝၢႆး ဝၼ်း။
ၵူၼ်းဝၢၼ်ႈပၢင်ႇလေႃႉသီႇၵေႃႉ ဢၼ်ၺႃးသိုၵ်းမၢၼ်ႈၸႂ်ႉသူင်ႇတၢင်းၼၼ်ႉ
- ၸၢႆးတၢၼ်းမွင်ႇ (ၸဝ်ႈထေႃႈ)
- ၸၢႆးပႃႉဢေး (ၵူၼ်းၸွမ်းၵူၼ်းႁေႃႈထေႃႈ)
- ၸၢႆးၸၢမ်ႇလူႇ (ၵူၼ်းသူင်ႇတၢင်းထိုင်ပဵင်းၼိမ်လႆႈၼွၼ်းၸွမ်းၶဝ်တီႈဢႅတ်ႉၵျီးၶိုၼ်း)
- ၸၢႆးၵျေႃႇ (ၵူၼ်းသူင်ႇတၢင်းထိုင်ပဵင်းၼိမ်လႆႈၼွၼ်းၸွမ်းၶဝ်တီႈဢႅတ်ႉၵျီးၶိုၼ်း )
3. သိုၵ်းမၢၼ်ႈဢဝ်ၵွင်ႈယိုဝ်းလူင်ၵႂႃႇၵူႈႁူးၵူႈတၢင်း၊ ၵူၼ်းဝၢၼ်ႈ 11 ၵေႃႉၺႃးႁၢပ်ႇၶျေႃး၊ ၺႃးပိတ်ႉ လႄႈ ပေႃႉထုပ်ႉ၊ ၵူၼ်းဝၢၼ်ႈ 50 ပၢႆ ၺႃးၵုမ်းၶင်ၼႂ်းသိုင်ႇၵႂၢႆး၊ ဢဝ်ၶွင်လၢႆၵူၼ်းဝၢၼ်ႈလႄႈယႃႉၵွႆ ၶူဝ်းႁိူၼ်း ၵူၼ်းဝၢၼ်ႈ
ၽွင်းသိုၵ်းမၢၼ်ႈ ၶမယ 501 ႁွတ်ႈတီႈၵုင်းႁူဝ်ဝၢၼ်ႈ ပဵင်းၼိမ် ဢၼ်မီးလင်ႁိူၼ်း 38 လင် ယဝ်ႉၼၼ်ႉ ၵူၼ်း ဝၢၼ်ႈသွင်ၵေႃႉဢၼ်ၶဝ်ႁွင်ႉမႃးသူင်ႇတၢင်းၼၼ်ႉ လၢတ်ႈသိုၵ်းမၢၼ်ႈဝႃႈသဵၼ်ႈတၢင်းၼႆႉ တၢင်း ၼႃႈၶႃႈဢမ်ႇႁူႉလီပႂ်ႉဝႆႉတီႈၼႆႈ ၶႃႈတေၶဝ်ႈၵႂႃႇႁွင်ႉၵူၼ်းႁူႉတၢင်းမႃးသူင်ႇသိုၵ်းမၢၼ်ႈ ၶိုၼ်းလၢတ်ႈဝႃႈပေႃးထိုင်ဝၢၼ်ႈယူႇယဝ်ႉႁဝ်းၶဝ်ႈၵႂႃႇၸွမ်းၵၼ်ယဝ်ႉ၊ ႁဝ်းဢမ်ႇပႂ်ႉ ယဝ်ႉတီႈၼႆႈ။ႁဵတ်းၼၼ်သေၶဝ်ဢွၼ် ၵၼ် ၶဝ်ႈဝၢၼ်ႈပဵင်းၼိမ်းၵႂႃႇ။ မိူဝ်ႈၽွင်းၶဝ်တိုၵ်ႉၶဝ်ႈ ဝၢၼ်ႈယူႇၼၼ်ႉႁူဝ်သိုၵ်းၶဝ်ပေႃးထိုင် ၼႂ်းဝၢၼ်ႈ ယဝ်ႉ ႁၢင်မၼ်းသမ်ႉမီးတီႈၵုင်းႁူဝ်ဝၢၼ်ႈ။ ၽွင်းၼၼ်ႉမၢၵ်ႇတႅၵ်ႇ တီႈႁူဝ်ဝၢၼ်ႈ (2)လုၵ်ႈ ယၢၼ်ဝၢၼ်ႈ 45 ဝႃးသေၸၢၵ်ႇမၢၵ်ႇ တိူဝ်ႉသႂ်ႇ သိုၵ်း ၶဝ် တၢႆ(2) ၵေႃႉတီႈ ၼၼ်ႈၵမ်းလဵဝ်။ႁဵတ်းၼၼ်သေသိုၵ်းမၢၼ်ႈ ထၢင်ႇ ၸုမ်းယိပ်းၵွင်ႈၵၢင်ႇ မီးႁိမ်းၼၼ်ႉၼႆလႄႈၵိုင်ႉၵၢင်ႉယိုဝ်းၸွမ်းၸိူဝ်းၼၼ်ႉမွၵ်ႈ (30) ၼႃးထီး။ ယွၼ်ႉၶဝ် ယိုဝ်းလူင်ၵႂႃႇၵူႈတၢင်းလႄႈမၢၵ်ႇၵွင်ႈၶဝ်ၵႂႃႇတိူဝ်ႉသႂ်ႇ ႁိူၼ်းၼိုင်ႈလင် ပဵၼ်ႁိူၼ်းပႃႈၵုၺ်။
သိုၵ်းမၢၼ်ႈၶိုၼ်း သိုပ်ႇၶဝ်ႈၼႂ်းဝၢၼ်ႈသေ သွၵ်ႈ တဝ်ႁိူၼ်း ပူႇၵၢင်ႉ လုင်းတေႇဝိင်ႇ ပႃႈ ၼၢင်း ပီးသိုၵ်းမၢၼ်ႈ ပေႃႉၵွႆ ရူတ်ႉၶိူင်ႈ (3) လမ်း လႄႈ ဢဝ်ငိုၼ်း ၵႂႃႇ (500,000)ၵျၢပ်ႈ။
ၵူၼ်းဝၢၼ်ႈၵမ်ႈၽွင်ႈ ဢွၼ်ၵၼ် တိုၼ်ႇ သၢၼ်ႈ ပၢႆႈၵူႈႁူးၵူႈတၢင်း။ၵူၼ်းဝၢၼ်ႈၵမ်ႈ ၽွင်ႈၵႂႃႇ ႁဵတ်းၵၢၼ်ၼႂ်း ႁႆႈ ၼႂ်းသူၼ်သေ ဢမ်ႇႁတ်း ပွၵ်ႈႁိူၼ်း။ၵူၼ်းၸိူဝ်းၵိုတ်းၼႂ်း ဝၢၼ်ႈ 50 ပၢႆၵမ်ႈၼမ်ႉပဵၼ်ၵူၼ်းထဝ်ႈလႄႈ လုၵ်ႈ ဢွၼ်ႇ ဢွၼ်ၵၼ်ၵႂႃႇၵၼ်ယူႇဝႆႉတီႈ သိုင်ႇ ၵႂၢႆးၸၢႆးထုၼ်း။ၵူၼ်းဝၢၼ်ႈ လႆႈၼွၼ်း တီႈၼၼ်ႈ (3) ၶိုၼ်း တင်ႈတႄႇဝၼ်းထိ 3/8/2018 ထိုင် ဝၼ်းထိ 5/8/2018။ၽွင်းမိူဝ်ႈၶဝ်တိုၵ်ႉမီးၼႂ်းဝၢၼ်ႈၼၼ်ႉ ၶဝ်လၢတ်ႈ တီႈၵူၼ်းဝၢၼ်ႈ ယႃႇ ၵႂႃႇ တၢင်းလႂ် ႁႂ်ႈယူႇဝႆႉ တီႈသိုင်ႇၵႂၢႆးၼၼ်ႉၼႆ မီးၵူၼ်းဝၢၼ်ႈၵေႃႉၼိုင်ႈတိုဝ်ၵႂႃႇတူၺ်း ႁိူၼ်းမၼ်း လႄႈၺႃး ပၢပ်းၼိုင်ႈၵမ်း။
ၸၢႆးတေႃးၼ ၵူၼ်းဝၢၼ်ႈၵေႃႉၼိုင်ႈ ၺႃးသိုၵ်းမၢၼ်ႈၶင်ဝႆႉတီႈၼိူဝ်ႁိူၼ်း သေမၼ်းၶႂ်ႈဢွၵ်ႇၼွၵ်ႈ လႄႈၵႂႃႇ လၢတ်ႈတီႈသိုၵ်းမၢၼ်ႈၶဝ်၊ၵူၺ်းၵႂၢမ်းၶဝ်ဢမ်ႇပွင်ႇၵၼ်လႄႈသိုၵ်းမၢၼ်ႈထၢင်ႇ မၼ်းလၵ်ႉပၢႆႈၼႆသေမိူဝ်ႈ မၼ်းတေလူင်းႁိူၼ်းၼၼ်ႉ ၺႃးသိုၵ်းမၢၼ်ႈဢဝ်တိၼ်ပိတ်ႉတူၵ်းႁိူၼ်း။
သိုၵ်းမၢၼ်ႈၺွပ်းၵူၼ်းၸၢႆးၼႂ်းဝၢၼ်ႈ 11 ၵေႃႉသေတဵၵ်းၸႂ်ႉႁၢပ်ႇၶျေႃး၊တဵင်ႇထူင်ၶူဝ်းၶွင်ပၼ်ၶဝ်ၽွင်းၵႂႃႇ တီႈ ဝၢၼ်ႈဢႅၵ်ႉၵျီးသေၽႅဝ်ၵႂႃႇတီႈၼၼ်ႈယၢမ်း 2 မူင်းဝၢႆးဝၼ်း။တီႈပဵင်းၼိမ်တႄႉၵိုတ်းသိုၵ်းမၢၼ်ႈမွၵ်ႈ 5 ၵေႃႉယူႇဝႆႉ။
ၵူၼ်းဝၢၼ်ႈ 11 ၵေႃႉၼႆႉသိုၵ်းမၢၼ်ႈၸႂ်ႉၶဝ်တဵင်ႇၶူဝ်းၶဝ်တႃႇၶၢဝ်းတၢင်း 5 ဝၼ်းတေႃႇထိုင်ဝၼ်းထိ 5/8/2018။ မၢင်ၸိူဝ်းၺႃးပိတ်ႉလႄႈၺႃးပေႃႉ ၵွပ်ႈၶဝ်ဢမ်ႇပွင်ႇၵႂၢမ်းသင်ႇတၢင်းၽၢႆႇမၢၼ်ႈ။ ၵူၼ်းဝၢၼ်ႈ 11 ၵေႃႉၸိူဝ်းၺႃးပူၼ်ႉပႅၼ်ၼၼ်ႉ-
- လုင်းသၢင်ႇၵၢၼ်း
- ၸၢႆးဢေး
- လုင်းဢွင်ႇၸၢမ်ႇ (ၺႃးၵၢင်ႇပိုတ်းၵွင်းလင်ၵမ်းလႄႈၺႃးထုပ်ႉတီႈတႃပေႃးၵမ်ႇ)
- ၸၢႆးၸၼ်ႇတႃႇ
- ၸၢႆးၶမ်းလူႇ (ၺႃးပိတ်ႉၼိုင်ႈၵမ်း)
- ၸၢႆးဢၢႆႈလၢၼ် (ၺႃးပိတ်ႉၵမ်း)
- ၸၢႆးဢွင်ႇၶိင်ႇ (ၺႃးပိတ်ႉၵမ်း)
- ၸၢႆးဢွင်ႇၸိင်ႇ (ၺႃးသူၼ်ႈၵွင်ႈၼိုင်ႈၵမ်း)
- ၸၢႆးလူႇ
- ၸၢႆးဢၢႆႈထွၼ်း (ၺႃးမတ်ႉပေႈပိၵ်ႇ)
- လုင်းၸၢႆးထူး
4. ၵူၼ်းဝၢၼ်ႈ 6 ၵေႃႉၺႃးႁၢပ်ႇၶျေႃး၊ ၼႄတၢင်း၊ ပႄၽႃႇသႃႇ- ၵူၼ်းဝၢၼ်ႈၵေႃႉဢမ်ႇပေႃးတဵမ် ၺႃး တိၼ်ပိတ်ႉလႄႈပေႃႉ၊ ၵေႃႉၼိုင်ႈၺႃးပၢပ်းမႅပ်ႉ
မိူဝ်ႈဝၼ်းထိ 3/8/2018 ၼၼ်ႉ သိုၵ်းမၢၼ်ႈၶမယ 501 ၵမ်ႈၼမ်ဢွၵ်ႇဝၢၼ်ႈပဵင်းၼိမ်သေ ၵႂႃႇၸူးဝၢၼ်ႈ ဢႅၵ်ႉၵျီး ဢိူင်ႇပၢင်ႇလေႃႉ မွၵ်ႈႁူဝ်ၶမ်ႈ 7 မူင်း။ ဝၢၼ်ႈဢႅၵ်ႉၵျီးၼႆႉ မီးလင်ႁိူၼ်း 80 လင်။ သိုၵ်းမၢၼ်ႈယူႇ ၸွမ်းၼွၵ်ႈဝၢၼ်ႈၼႂ်းဝၢၼ်ႈ ၸွမ်းႁိူၼ်းၵူၼ်းဝၢၼ်ႈ သေဢဝ်ၵိၼ်ၶဝ်ႈၶွင် ၵူၼ်းဝၢၼ်ႈတေႃႇထိုင် ဝၼ်းထိ 8/8/2018။
သိုၵ်းမၢၼ်ႈသွၵ်ႈတဝ်ၸွမ်းထိူၼ်ႇႁိမ်းႁွမ်းဝၢၼ်ႈ၊ ၸႂ်ႉၵူၼ်းဝၢၼ်ႈပဵင်းၼိမ် 11 ၵေႃႉၼၼ်ႉသူင်ႇ တၢင်း ပၼ်ၶဝ်။ လိူဝ်ၼၼ်ႉယင်းၸႂ်ႉၵူၼ်းဝၢၼ်ႈဢႅၵ်ႉၵျီး 3 ၵေႃႉ- ၸၢႆးၶေႇမိင်ႇ၊ လုင်းၸိၵ်ႉတ လႄႈၸၢႆးၵေႃး ထႅင်ႈ။ သိုၵ်းမၢၼ်ႈတဵၵ်းၸႂ်ႉၶဝ်ယူႇၸွမ်းၶဝ်ၽွင်းၵၢင်ၶိုၼ်း။ ၸၢႆးပီးၵူၼ်းဝၢၼ်ႈဢႅၵ်ႉၵျီး ထႅင်ႈၵေႃႉၼိုင်ႈ ၺႃးသိုၵ်းမၢၼ်ႈတဵၵ်းၸႂ်ႉၵႂႃႇၸွမ်းပႄၽႃႇသႃႇပၼ်ၶဝ်တႃႇၶၢဝ်းတၢင်းသီႇဝၼ်း။
မိူဝ်ႈဝၼ်းထိ 4/8/2018 ၼၼ်ႉ ၸၢႆးတေႃးၼ ဢႃယု 30 (ၵူၼ်းဢမ်ႇပေႃးတဵမ်) ၵေႃႉၼိုင်ႈ ၺႃးသိုၵ်း မၢၼ်ႈ ဢဝ်တိၼ်ပိတ်ႉတူၵ်းႁိူၼ်းသေပေႃႉထုပ်ႉ။ လုင်းၸၢင်းထုၼ်း ဢႃယု 50 ၵူၼ်း ဝၢၼ်ႈ ထႅင်ႈၵေႃႉၼိုင်ႈဢၼ် တိုၵ်ႉဢွႆႇၵႂၢႆးမၼ်းယူႇၼၼ်ႉ ၺႃးသိုၵ်းမၢၼ်ႈပၢပ်းမႅပ်ႉသေ လွၵ်ႇငိုတ်ႈ ဢဝ်ၶဵဝ်းငႃၶေႃး ၵွပ်ႈဢမ်ႇပွင်ႇ လွင်ႈ တၢင်း ဢၼ်သိုၵ်းမၢၼ်ႈလၢတ်ႈတေႃႇမၼ်း။
မိူဝ်ႈဝၼ်းထိ 5/8/2018 သိုၵ်းမၢၼ်ႈၼႂ်းဝၢၼ်ႈဢႅၵ်ႉၵျီး ၸိသင်ႇ လုင်းၶမ်း ပူႇၵၢင်ႉဝၢၼ်ႈပၢင်ၵႅၼ် (ယူႇ တၢင်း ၸဵင်ႇႁွင်ႇဝၼ်းဢွၵ်ႇ ဝၢၼ်ႈဢႅၵ်ႉၵျီး) လႄႈၸၢႆးသေႃး ဢႃယု 40 ၵူၼ်းဝၢၼ်ႈထႅင်ႈ ၵေႃႉၼိုင်ႈ မႃးတီႈ ဝၢၼ်ႈ ဢႅၵ်ႉၵျီးသေတဵၵ်းၸႂ်ႉၵႂႃႇသူင်ႇတၢင်းပၼ်ၶဝ်။
5. သိုၵ်းမၢၼ်ႈသွၵ်ႈတဝ်ၸွမ်းႁိူၼ်း-ၵူၼ်းဝၢၼ်ႈၸိူဝ်းၺွပ်းဝႆႉၼၼ်ႉ ပွႆႇၶိုၼ်းဝၢႆးတႅၼ်းၽွင်း ပႃႇတီႇ ႁူဝ်သိူဝ်တုၵ်းယွၼ်း
မိူဝ်ႈဝၼ်းထိ 8/8/2018 ယၢမ်းၵၢင်ၼႂ် 5 မူင်းၼၼ်ႉသိုၵ်းမၢၼ်ႈ ဢွၵ်ႇဝၢၼ်ႈဢႅၵ်ႉၵျီးသေ ၵႂႃႇတီႈဝၢၼ်ႈ ပၢင်ၵႅၼ် ဢိူင်ႇႁၢႆးၵုၺ်။ သိုၵ်းမၢၼ်ႈယင်းတိုၵ်ႉၸႂ်ႉၵူၼ်းဝၢၼ်ႈပဵင်းၼိမ် 11 ၵေႃႉ၊ ၵူၼ်းဝၢၼ်ႈဢႅၵ်ႉၵျီး 4 ၵေႃႉလႄႈၵူၼ်းဝၢၼ်ႈပၢင်ၵႅၼ် 2 ၵေႃႉ ၸွမ်းသူင်ႇတၢင်းပၢၼ်ၶဝ်ယူႇ။
ၽွင်းသိုၵ်းမၢၼ်ႈၽႅဝ်ၵႂႃႇတီႈဝၢၼ်ႈ ပၢင်ၵႅၼ်ၼၼ်ႉ သိုၵ်းမၢၼ်ႈၵႂႃႇသွၵ်ႈတဝ်ႁိူၼ်းၵူၼ်းဝၢၼ်ႈ သွင်ႁိူၼ်း- ႁိူၼ်းၸၢႆးၸၢမ်ႇပႃႉ လႄႈၼၢင်းမျႃႉမွၼ်း ထႅင်ႈႁိူၼ်းၼိုင်ႈသမ်ႉ ပဵၼ်ႁိူၼ်း ၼၢႆးလၢႆႈ ႁိူၼ်းၵူၼ်းထဝ်ႈ။
ဝၼ်းထိ 8/8/2018 ယၢမ်း11 မူင်းၵၢင်ၼႂ် ၼၼ်ႉ ၸၢႆးထုၼ်းဝိၼ်း တႅၼ်းၽွင်းပႃႇတီႇႁူဝ်သိူဝ် ၵျွၵ်းမႄး လႄႈဢူၺ်း ၵေႃႉႁူမ်ႈၽၢၵ်ႈၵၢၼ် 4 ၵေႃႉ ၵႂႃႇတီႈဝၢၼ်ႈပၢင်ၵႅၼ်သေ ႁႃတၢင်းၸွႆႈထႅမ် ၵူၼ်းဝၢၼ်ႈ။ တႅၼ်း ၽွင်း ၶဝ်ႁူပ်ႉထူပ်း ႁူဝ်ၼႃႈသိုၵ်းမၢၼ်ႈ ဢွင်ႇၼၢႆႇထူး ၸၼ်ႉၸဝ်ႈသိုၵ်းလူင် တီႈဝတ်ႉ/ၵျွင်းပၢင်ၵႅၼ် ၼၼ်ႉ သေ တွင်ႈထၢမ်တုၵ်းယွၼ်းႁႂ်ႈပွႆႇပၼ်ၵူၼ်းဝၢၼ်ႈတင်းမူတ်း ၸိူဝ်းဢၼ် သိုၵ်းမၢၼ်ႈၸႂ်ႉႁၢပ်ႇ ၶျေႃး ၸိူဝ်း ၼၼ်ႉ။
ၸဝ်ႈသိုၵ်းလူင် ဢွင်ႇၼၢႆႇထူး လၢတ်ႈတီႈတႅၼ်းၽွင်းၶဝ်ဝႃႈ “ၽွင်းႁဝ်းၵႂၢတ်ႇလၢင်ႉ/ၽဵဝ်ႈမူၺ်ႉ ၼႂ်းပိုၼ်ႉ တီႈ ယူႇၼႆႉ ႁဝ်းႁွင်ႉၵူၼ်းဝၢၼ်ႈၼႄတၢင်းႁဝ်း ၵွပ်ႈဝႃႈႁဝ်းဢမ်ႇၶႂ်ႈၺွပ်းၺႃး ၵူၼ်း ၽိတ်း။ ႁဝ်းဢမ်ႇႁူႉ လႆႈဝႃႈ ၵေႃႉလႂ်ပဵၼ်ၵူၼ်းမိူင်း လႄႈၵေႃႉလႂ်ပဵၼ်ၸုမ်းယိပ်းၵွင်ႈၵၢင်ႇ။ ၵွပ်ႈၼၼ် ႁဝ်းၸင်ႇႁွင်ႉၶဝ်မႃး ၸွမ်း ႁဝ်း။ ဢမ်ႇႁိုင်သင်ၼႆႉႁဝ်းတေပွႆႇပၼ်ၶဝ်ယဝ်ႉ” ဝႃႈၼႆ။
ဝၢႆးၼႆႉယဝ်ႉ သိုၵ်းမၢၼ်ႈၶိုၼ်းပွႆႇပၼ်ၵူၼ်းဝၢၼ်ႈ ပဵင်းၼိမ်လႄႈၵူၼ်းဝၢၼ်ႈဢႅၵ်ႉၵျီး 15 ၵေႃႉ မိူဝ်းႁိူၼ်း ၶိုၼ်း။ ၵူၺ်းၵႃႈ ၵူၼ်းဝၢၼ်ႈပၢင်ၵႅၼ်ထႅင်ႈ 2 ၵေႃႉၼၼ်ႉတႄႉသိုၵ်းမၢၼ်ႈယင်းပႆႇပွႆႇ ဝၼ်းၼၼ်ႉ၊ ၶဝ်လႆႈ ယူႇ ၸွမ်းသိုၵ်းမၢၼ်ႈတေႃႇထိုင်ဝၼ်းထိ 9/8/2018 ဝၼ်းဢၼ်ၶဝ်ဢွၵ်ႇဝၢၼ်ႈၵႂႃႇ ၼၼ်ႉယဝ်ႉ။
6. သိုၵ်းမၢၼ်ႈသၢမ်တပ်ႉၵွင် ဢဝ်ၶွင်လၢႆၵူၼ်းဝၢၼ်ႈ
မိူဝ်ႈဝၼ်းထိ 9/8/2018 ယၢမ်း 10 မူင်းၶိုင်ႈၼၼ်ႉသိုၵ်းမၢၼ်ႈသၢမ်တပ်ႉၵွင်- ၶမယ 504 ၼွင်ၶဵဝ်၊ ၶမယ 505 ၼမ်ႉလၼ်ႈ လႄႈၶမယ 506 ဢၼ်ယူႇပႃႈတႂ်ႈ တပ်ႉငဝ်ႈငုၼ်းၵုမ်းၵမ်ၽႅၼ်ၵၢၼ်ယၼ်ႇသိုၵ်း ၸၵၶ 1 ၼႂ်း တိူင်းသိုၵ်းၸဵင်ႇႁွင်ႇဝၼ်းဢွၵ်ႇ (လႃႈသဵဝ်ႈ) ၶဝ်ႈၵႂႃႇၼႂ်းဝၢၼ်ႈပဵင်းသေႃႉ ဢိူင်ႇပၢင် ၸၢမ် ၸႄႈဝဵင်း ၵျွၵ်း မႄး သေတဵၵ်းယႃႉၶဝ်ႈႁိူၼ်းပႃႈမၼ်ႈ။ သိုၵ်းမၢၼ်ႈလၵ်ႉဢဝ် ငိုၼ်း 190,000 ၵျၢပ်ႈ၊ ၾူၼ်းၼိုင်ႈလုၵ်ႈ၊ ၶိူင်ႈသႂၢင်းႁႅင်း/ထၢတ်ႈ (Power Bank) လႄႈၶူၼ်ႉသွၵ်ႈတဝ်တိူၵ်ႈ ၶူဝ်းႁိူၼ်း ယုင်ႈယၢင်ႈၵႂႃႇမူတ်း။
မိူင်းတႆးပွတ်းၸၢၼ်း
သိုၵ်းမၢၼ်ႈ တိၺွပ်းၵူၼ်းဝၢၼ်ႈဢၼ်ဢမ်ႇမီးတၢင်းၽိတ်း၊ ပေႃႉထုပ်ႉ၊ ဢဝ်ၶူဝ်းၶွင်လၢႆ ၼႂ်း 5 ၸႄႈဝဵင်း ပိူဝ်ႈတႃႇမိပ်ႇငႅၼ်း ၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး RCSS/SSA ၼႂ်းၸိုင်ႈတႆး ပွတ်းၸၢၼ်း
1. သိုၵ်းမၢၼ်ႈၺွပ်းၵူၼ်းဝၢၼ်ႈ 4 ၵေႃႉ ၼႂ်းၸႄႈဝဵင်းလွႆလွမ်
မိူဝ်ႈဝၼ်းထိ 6/7/2018 ၼၼ်ႉသိုၵ်းမၢၼ်ႈ ၶမယ 430 တပ်ႉၵွင်းသၢႆး ဢၼ်ၶုၼ်သိုၵ်းလူင် တွင်းလိၼ်း ထုတ်ႉဢွၼ်ႁူဝ် 30 ပၢႆ ဢွၵ်ႇသွၵ်ႈတဝ်ၼႂ်းထိူၼ်ႇလႄႈဝၢၼ်ႈၵူၼ်း ၼႂ်းၸႄႈဝဵင်း လွႆလႅမ် ပွတ်းၸၢၼ်း။ သိုၵ်းမၢၼ်ႈလုၵ်ႉတီႈလွႆယႄး သေလတ်းလူင်းသႂ်ႇပွၵ်ႉၵုင်းၼွင် ဝၢၼ်ႈၼွင်ပႃတႅပ်းဢိူင်ႇၼွင်လႅင်။
ဝၢႆးဝၼ်း ဝၼ်းၼၼ်ႉ သိုၵ်းမၢၼ်ႈၺွပ်းၵူၼ်းဝၢၼ်ႈၼွင်ပႃတႅပ်း 2 ၵေႃႉ
- လုင်းထွၼ်း ဢႃယု 58 လုၵ်ႈၸၢႆး လုင်းတေႇဝိင်ႇ ပႃႈမၢႆ ပွၵ်ႉၵုင်းၼွင် ၼွင်ပႃတႅပ်း၊ ၺႃးၺွပ်းၽွင်း 6 မူင်းႁူဝ်ၶမ်ႈ တီႈၵွင်းမူးၼွင် ၾၢႆႇႁွင်ႇဝၢၼ်ႈၼွင်ပႃတႅပ်း။
- ၸၢႆးတႅမ်ႇ ဢႃယု 35 လုၵ်ႈၸၢႆးလုင်းငႄႇ ပႃႈမႅင်ႉ ပွၵ်ႉၵုင်းဢွၵ်ႇ ၼွင်ပႃတႅမ်း၊ ၺႃးၺွပ်းယၢမ်း 8 ၵၢင်ၶမ်ႈ တီႈၵွင်းမူး ၵုင်းဢွၵ်ႇၼွင်ပႃတႅပ်း
မိူဝ်ႈဝၼ်းထိ 12/7/2018 ၼၼ်ႉၵေႃႈ သိုၵ်းမၢၼ်ႈၶမယ 430 ၸုမ်းၼႆႉၼင်ႇၵဝ်ႇ လုၵ်ႉတၢင်း ၼွင်မူဝ်မႃး၊ တိၺွပ်းၵူၼ်းဝၢၼ်ႈလူင်ၶိင် ဢိူင်ႇၼွင်လႅင် ၸႄႈဝဵင်းလွႆလႅမ် 2 ၵေႃႉ။ ၵူၼ်းဝၢၼ်ႈ သွင်ၵေႃႉၼၼ်ႉ ၵႂႃႇ သိုဝ်ႉ ၶူဝ်းၶွင်ၵိၼ်ယမ်ႉ တီႈၼွင်မူဝ်သေ ဢၢၼ်းပွၵ်ႈႁိူၼ်းၶိုၼ်းသမ်ႉ မႃးၺႃးသိုၵ်း မၢၼ်ႈၸွမ်းတၢင်း လႄႈ ၺႃးၺွပ်း။
ၵူၼ်းဝၢၼ်ႈသွင်ၵေႃႉၼၼ်ႉ-
- ၸၢႆးငူၺ်ႇ ဢႃယု 22 လုၵ်ႈၸၢႆး လုင်းပီႉ ပႃႈဢိၼ်း ယူႇဝၢၼ်ႈမူးသိူဝ်း ဢိူင်ႇၼွင်လႅင် ၸႄႈဝဵင်းလွႆ လႅမ်
- ၸၢႆးၵျုၼ်း ဢႃယု 22 လုၵ်ႈၸၢႆး လုင်းၵျေႃႇ ပႃႈဢူၵ်း ပဵၼ်ၵူၼ်းဝၢၼ်ႈၼွင်လေး ဢိူင်ႇၼႃးယၢႆႈ/ယႆး ၸႄႈဝဵင်းၼမ်ႉၸၢင်။ ၵႂႃႇႁဵတ်းၵၢၼ်တီႈ ၶၢမ်းၼမ်ႉယွၵ်ႈ ဢိူင်ႇၼွင်လႅင် ၸႄႈဝဵင်းလွႆလႅမ်။
ၵူၼ်းဝၢၼ်ႈ 4 ၵေႃႉၼႆႉၺႃးသိုၵ်းမၢၼ်ႈၺွပ်းသေ ၵုမ်းၶင်ဝႆႉတီႈ ဝၢၼ်ႈယဵၼ်ႇ ဢၼ်ယူႇတၢင်းၸၢၼ်း ႁူဝ် ပူင်း။ ပီႈၼွင်ႉ ၸိူဝ်ႉၶိူဝ်း ၵႂႃႇတီႈတပ်ႉသေယွၼ်းႁူပ်ႉထူပ်းၵေႃႈ သိုၵ်းမၢၼ်ႈဢမ်ႇပၼ်ႁူပ်ႉထူပ်း။ (မိူဝ်ႈ ပၢႆလိူၼ် ဢေႃးၵၢတ်ႉၼၼ်ႉ ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး လႆႈႁပ်ႉၶၢဝ်ႇဝႃႈ သိုၵ်းမၢၼ်ႈပွႆႇပၼ် ၵူၼ်း ဝၢၼ်ႈသွင်ၵေႃႉၶိုၼ်းယဝ်ႉ ၵူၺ်းၵႃႈယူႇတီႈၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး တိုၵ်ႉတိတ်းတၢမ်း ပိူဝ်ႈတႃႇ ယိုၼ် ယၼ် ၵဵဝ်ႇၵပ်း လွင်ႈၼႆႉလႄႈ ငဝ်းလၢႆးၵျၢမ်ႇၸမႃႇ ၵူၼ်းဝၢၼ်ႈၸိူဝ်းတိုၵ်ႉထုၵ်ႇၺွပ်းဝႆႉၼၼ်ႉယူႇ။)
2. သိုၵ်းမၢၼ်ႈဢဝ်လၢႆၶူဝ်းၶွင်ၵူၼ်းဝၢၼ်ႈ ၼႂ်းၸႄႈဝဵင်းမိူင်းၼၢႆး
မိူဝ်ႈဝၼ်းထိ 25/7/2018 ယၢမ်း 7 မူင်းႁူဝ်ၶမ်ႈၼၼ်ႉ သိုၵ်းမၢၼ်ႈ ၶမယ 518 လႄႈၶလယ 284 ဢၼ်ၶုၼ် သိုၵ်းလူင် ၵျေႃႇသဵင်ႇလတ်ႉ ဢွၼ်ႁူဝ် ပၵ်းတပ်ႉတီႈမိူင်းၼၢႆး ပႃႈတႂ်ႈ ငဝ်ႈငုၼ်းၵုမ်းၵမ် ၽႅၼ်ၵၢၼ်ယၼ်ႇ သိုၵ်း ၸၵၶ 2 မွၵ်ႈ 30 ၵေႃႉ ၶဝ်ၵႂႃႇၼႂ်းဝၢၼ်ႈၼမ်ႉသပ်ႉပေႇ ဢိူင်ႇဝၢၼ်ႈၼႃး ၸႄႈဝဵင်းမိူင်းၼၢႆးသေ ၵႂႃႇ ဢဝ် လၢႆၵႆႇလႄႈငိုၼ်းၵူၼ်းဝၢၼ်ႈ။
- လုင်းတႃႇ ပႃႈထုၼ်း သုမ်းၵႆႇသွင်တူဝ် မႅၼ်ငိုၼ်း 9,000 ၵျၢပ်ႈ
- ၸၢႆးဢေႃးတ ၼၢင်းလဵၵ်ႉ သုမ်းငိုၼ်း 33,000 ၵျၢပ်ႈ၊ ၵူၺ်းၵႃႈၸၢႆးဢေႃးတ ၵႂႃႇလၢတ်ႈ ႁူဝ်ၼႃႈ ၶဝ် လႄႈ ၶိုၼ်းဢဝ်ငိုၼ်းပၼ်ၶိုၼ်း။
3. ၵူၼ်းဝၢၼ်ႈ 6 ၵေႃႉပႃးၸဵမ် ပူႇၵၢင်ႉၺႃးၸုမ်းပျီႇတုၸိတ်ႉ ၼႂ်းႁူဝ်ပူင်း ပေႃႉထုပ်ႉ
မိူဝ်ႈဝၼ်းထိ 26/7/2018 ယၢမ်းၵၢင်ၶိုၼ်းၼၼ်ႉ ၸုမ်းပျီႇတုၸိတ်ႉ ပဢူဝ်း ၼႂ်းတပ်ႉမုၵ်ႉ 9 လုၵ်ႉတၢင်း ဝၢၼ်ႈ ၼမ်ႉႁူးလႅင် ဢိူင်ႇမူၺ်ႇတေႃႇ ၸႄႈဝဵင်းတူၼ်ႈတီးသေၶဝ်ႈၵႂႃႇၼႂ်း ဝၢၼ်ႈၼႃးလႅင် ဢိူင်ႇမိူင်းပဵင်း ၸႄႈ ဝဵင်းႁူဝ်ပူင်း။ ၸုမ်းပျီႇတုၸိတ်ႉ ၶဝ် သွၵ်ႈတဝ်ႁိူၼ်းၵူၼ်းဝၢၼ်ႈသေ ပေႃႉႁႅမ် ၵူၼ်းဝၢၼ်ႈႁူၵ်းၵေႃႉ ပႃးၸဵမ်ပူႇၵၢင်ႉ။
ၵူၼ်းဝၢၼ်ႈႁူၵ်းၵေႃႉၼၼ်ႉ
- လုင်းၵေႃးဝိ ဢႃယု 50 ပဵၼ်ပူႇၵၢင်ႉ ဝၢၼ်ႈ ၼႃးလႅင် ၺႃးပျီႇတုၸိတ်ႉ ဢဝ် သူၼ်ႈၵွင်ႈ တွင်ႈတမ်သႂ်ႇ တီႈၼိဝ်ႉမိုဝ်း လႄႈ ၵွၵ်းႁူဝ် ထိုင်တီႈပေႃးတႅၵ်ႇ ဢွၵ်ႇ လိူတ်ႈ
- ၸၢႆးၵိုတ်း ဢႃႇယု 27 ပီ ပဵၼ်လုၵ်ႈလုင်း ပေး + ပႃႈၸၢမ်ႇ ၺႃးတိၼ်ပိတ်ႉလူမ်ႉ ယဝ်ႉ ၺႃးပႃး သူၼ်ႈ ၵွင်ႈ ပေႃႉသႂ်ႇ တီႈ ၵွၵ်းႁူဝ်ပေႃးတႅၵ်ႇ လႄႈ လႅၼ်ႈပၢႆႈ ဢွၵ်ႇ ဝၢၼ်ႈၵႂႃႇ ယင်းပႆႇမီးၽႂ်လႂ်ႁူႉဝႃႈ ၵႂႃႇမီး ၵႃႈလႂ်
- ၸၢႆးပၼ်ႇတႃႉဝ ဢႃႇယု 21 ပီ ပဵၼ်လုၵ်ႈ လုင်းလွႆ + ပႃႈၵွႆႇ ၺႃးပျီႇတူႉၸိတ်ႉ PNO ဢဝ်ၵွင်ႈပွတ်း ငႃသႂ်ႇတီႈၵွၵ်းႁူဝ် ဢမ်ႇတၼ်းလႆႈတင်းၸဵပ်းဝၢတ်ႇသင်
- ၸၢႆးလူင် ဢႃႇယု 31 ပီႊ ပဵၼ်လုၵ်ႈၸၢႆး လုင်းပေး + ပႃႈပွႆး ၺႃးပိတ်ႉလူမ်ႉသေ ၺႃးသၼ်ၵွင်ႈ သွင်ႉသႂ်ႇ တီႈၵွင်းလင် 2 ၵမ်း
- ၸၢႆးၵွႆႇ ဢႃႇယု 36 ပီ ပဵၼ်လုၵ်ႈလုင်းလိုၼ်း + ပႃႈလိူၼ် ၺႃးတိၼ်ပိတ်ႉသႂ်ႇ 15 ၵမ်း ၺႃးသၼ်ၵွင်ႈ သွင်ႉသႂ်ႇတီႈၵွၵ်းႁူဝ် 3 ၵမ်း လႄႈ ၵွင်းလင် 1 ၵမ်း
- ၸၢႆးသူႉၸိင်ႇတႃႇ ဢႃႇယု 38 ပီ ပဵၼ်လုၵ်ႈၸၢႆး လုင်းၵေႃးၸၢမ်ႇလႃႉ + ပႃႈသိုဝ်ႉ ၺႃးပေႃႉထုပ်ႉ 20 ၵမ်း။
4. ၵူၼ်းဝၢၼ်ႈၸဝ်ႈၼႃး ၺႃးၸႅတ်ႈထၢမ်၊ ၵေႃႉၼိုင်ႈၺႃးၺွပ်း ယွၼ်ႉမီးၸၢၵ်ႈလၢတ်ႈ ၼႂ်းၸႄႈဝဵင်း မိူင်းပၼ်ႇ
မိူဝ်ႈဝၼ်းထိ 3/8/2018 ၶၢဝ်းယၢမ်း 12 မူင်းၶိုင်ႈၼၼ်ႉ သိုၵ်းမၢၼ်ႈ ၶလယ 296 ဢၼ်ပၵ်းတပ်ႉတီႈ မႆႉပူၵ်ႇ ပၢင်ပီႇ မွၵ်ႈ 35 ၵေႃႉၶဝ်ႈၵႂႃႇၼႂ်းဝၢၼ်ႈၼွင်လူမ်ႇ ဢိူင်ႇၼႃးမွၼ် ၸႄႈဝဵင်းမိူင်း ပၼ်ႇသေၵႂႃႇၸႅတ်ႈထၢမ် ၵူၼ်းဝၢၼ်ႈၸိူဝ်းတိုၵ်ႉႁဵတ်းၵၢၼ်ယူႇၼႂ်းၼႃး။ သိုၵ်းမၢၼ်ႈႁၼ်ၺႃး ၸၢၵ်ႈ လၢတ်ႈတီႈ ၸၢႆး ၸိၵ်ႉတ (ဢၼ် မၼ်း ၸၢႆးၸႂ်ႉၵူႈဝၼ်း) ၼၼ်ႉသေ မၢပ်ႇၼေးဝႃႈ မၼ်းၸၢႆး ပဵၼ်သိုၵ်းတႆးၼႆယဝ်ႉ။ ဝၢႆးၼၼ်ႉ သိုၵ်းမၢၼ်ႈ ၺွပ်းမၼ်းၸၢႆးၵႂႃႇၵုမ်းၶင်ဝႆႉတီႈဝၢၼ်ႈၼွင်လူမ်ႇ။
ၵူၼ်းဝၢၼ်ႈလႆႈငိၼ်းၶၢဝ်ႇငၢဝ်းမၼ်းသေဢွၼ်ၵၼ်ၵႂႃႇၵမ်ႉထႅမ်ဝႃႈမၼ်းၸၢႆးပဵၼ်ၵူၼ်းဝၢၼ်ႈ ၵူၺ်းဢမ်ႇ ၵဵဝ်ႇ ၶွင်ႈၸွမ်းၸုမ်းယိပ်းၵွင်ႈၵၢင်ႇၼႆလႄႈ သိုၵ်းမၢၼ်ႈၸင်ႇပွႆႇပၼ်ၶိုၼ်းမိူဝ်ႈယၢမ်း 2 မူင်းဝၢႆးဝၼ်း။
သိုၵ်းမၢၼ်ႈ ၶလယ တပ်ႉ 296 ပၵ်းတပ်ႉ ႁိမ်းမႆႉပူၵ်ႇ ပၢင်ပီႇ ယူႇတၢင်းၸၢၼ်းဝၢၼ်ႈ လႄႈ ၾၢႆႇတူၵ်းမိူင်း ပၼ်ႇ ႁၢင်ႇ ယၢၼ် မိူင်းပၼ်ႇ 30 လၵ်း။ ၼႂ်းလိူၼ်ဢေႃးၵၢတ်ႉ ဝူင်ႈထူၼ်ႈၼိုင်ႈ ၼၼ်ႉသိုၵ်းမၢၼ်ႈ ၶလယ 296 ဢဝ်ႁူမ်ႇလူမ်ႇၼႅၼ်ႈ ၼႃသေ ၸွမ်းၵူတ်ႇၸႅတ်ႈၵူၼ်းမိူင်း။ သိုၵ်းမၢၼ်ႈၶဝ်ႈဝၢၼ်ႈၼိုင်ႈဢွၵ်ႇဝၢၼ်ႈ ၼိုင်ႈသေ ၸႅတ်ႈထၢမ် ၵူၼ်းဝၢၼ်ႈၸွမ်း ၼႂ်းတူင်ႈၼႂ်းၼႃးသေ ႁဵတ်းႁႂ်ႈၵူၼ်းဝၢၼ်ႈၵူဝ်ႁႄ ဢမ်ႇႁတ်းၵႂႃႇႁႃ ႁဵတ်းၵၢၼ် ၸွမ်းႁႆႈၼႃးၶဝ်။ သိုၵ်း မၢၼ်ႈ ၶလယ 296 ၼႆႉပၵ်းတပ်ႉဝႆႉတီႈ တႃႈၵေႃႈ-ၵႃလိ သေပႃးဝႆႉ ၼႂ်းတိူင်းသိုၵ်းဝၼ်းဢွၵ်ႇၵၢင် (ၶူဝ်လမ်) ၵုမ်းၵမ်ဝႆႉ ၼႂ်းၸႄႈဝဵင်းၼမ်ႉၸၢင်။
5. သိုၵ်းမၢၼ်ႈသွၵ်ႈတဝ်ဢဝ်ၶွင်ၶူဝ်းၶွင်လၢႆၵူၼ်းဝၢၼ်ႈ ၼႂ်းၸႄႈဝဵင်းမိူင်းၵိုင်
မိူဝ်ႈဝၼ်းထိ 9/8/2018 ယၢမ်း 5 မူင်းႁူဝ်ၶမ်ႈ သိုၵ်းမၢၼ်ႈ ၶလယ 295 ဢၼ်ယူႇပႃႈတႂ်ႈ ငဝ်ႈငုၼ်း ၵုမ်းၵမ် ၽႅၼ်ၵၢၼ်ယၼ်ႇသိုၵ်း ၸၵၶ 17 လုၵ်ႉတၢင်းပႃႇၵၢင်း ဢိူင်ႇမိူင်းၶုၼ် ၸႄႈဝဵင်းမိူင်းၵိုင် မႃးသေမႃး ယင်ႉ လိုဝ်ႈၼွၼ်းတီႈၵျွင်းၸၢၵ်ႈ ဢိူင်ႇမိူင်းၶုၼ်။ သိုၵ်းမၢၼ်ႈၶူၼ်ႉသွၵ်ႈတဝ်ၼိူဝ်ဝတ်ႉ/ၵျွင်း တႂ်ႈၵျွင်း ၵျွင်းၵဝ်ႇ ၵျွင်းမႂ်ႇ ပႃးၸဵမ် ၵျွင်းသုင်းသွမ်း သွၵ်ႈမူတ်းဢမ်ႇထၢမ် ဢမ်ႇယွၼ်းၶႂၢင်ႉတီႈၽႂ်လႂ်သေ သွၵ်ႈႁႃ ဢမ်ႇႁၼ် သင်။
ဝၢႆးၼၼ်ႉထႅင်ႈဝၼ်းၼိုင်ႈ ယၢမ်း 7 မူင်းၵၢင်ၼႂ် သိုၵ်းမၢၼ်ႈၸုမ်းၼႆႉဢွၵ်ႇတီႈၵျွင်းၸၢၵ်ႈသေ မုင်ႈၼႃႈၵႂႃႇ တၢင်း ဝၢၼ်ႈၵုင်းယူမ်း ဢိူင်ႇမိူင်းၶုၼ် ၸႄႈဝဵင်းမိူင်းၵိုင်။ သိုၵ်းမၢၼ်ႈၵႂႃႇသွၵ်ႈတဝ် ႁိူၼ်းၵူၼ်းဝၢၼ်ႈ သွင် ႁိူၼ်း သေ ဢဝ်ၶူဝ်းၶွင်ၵူၼ်းဝၢၼ်ႈၵႂႃႇ
- လုင်းဢႃလေႃးၵ ဢႃယု 50 လုၵ်ႈၸၢႆးလုင်းတႃႉ ပႃႈသူၺ်ႇ
- လုင်းသူၺ်ႇ ဢႃယု 40 လုၵ်ႈၸၢႆးလုင်းတႃႉ ပႃႈသႃႇ
ၶူဝ်းၶွင်ဢၼ်သိုၵ်းမၢၼ်ႈသွၵ်ႈတဝ်ဢဝ်ၵႂႃႇၼၼ်ႉ ၵႆႇသၢမ်တူဝ် မႅၼ်ႈငိုၼ်း 20,000 ၵျၢပ်ႈ၊ မေႃႈ ၶၢင် ၼိုင်ႈ လုၵ်ႈ မႅၼ်ႈငိုၼ်း 10,000 ၵျၢပ်ႈလႄႈၾႃႉၼိုင်ႈမၢၵ်ႈ မႅၼ်ႈငိုၼ်း 10,000ၵျၢပ်ႈ။
ထိုင်ယၢမ်းၵၢင် 11 မူင်းၶိုင်ႈသိုၵ်းမၢၼ်ႈဢွၵ်ႇဝၢၼ်ႈၵုင်းယူမ်းသေၵႂႃႇတီႈဝၢၼ်ႈပၢင်ႇ ၼႂ်းဢိူင်ႇမိူင်း ၶုၼ် မိူၼ် ၵၼ်။ သိုၵ်းမၢၼ်ႈၶဝ်ႈသွၵ်ႈတဝ် ႁိူၼ်းၸၢႆးပီး ဢႃယု 25 လုၵ်ႈၸၢႆးလုင်းသု လႄႈပႃႈၼု သေလၵ်ႉဢဝ် ၶူဝ်း ၶွင်ၼႂ်းႁိူၼ်း မႅၼ်ႈငိုၼ်း 125,000 ၵျၢပ်ႈ။
6. သိုၵ်းမၢၼ်ႈၶူၼ်ႉသွၵ်ႈတဝ်ၶူဝ်းႁိူၼ်းၵူၼ်းဝၢၼ်ႈ 18 ႁိူၼ်းၼႂ်းၸႄႈဝဵင်းႁူဝ်ပူင်း
မိူဝ်ႈဝၼ်းထိ 15/8/2018 ယၢမ်း 4 မူင်းဝၢႆးဝၼ်း သိုၵ်းမၢၼ်ႈ 249 (ဢၼ်လုၵ်ႉပထူးမႃး)၊ လုၵ်ႉတၢင်းဝၢၼ်ႈ ၵီႇတေႃႇ ဝၢၼ်ႈဢေႃႈ ၾၢႆႇႁွင်ႇဝၢၼ်ႈၼွင်ယႃႈသႆး ႁၢင်ႇၵၼ် မွၵ်ႈ 4 လၵ်း သေၵႂႃႇၶူၼ်ႉ သွၵ်ႈတဝ်ၶူဝ်းႁိူၼ်း ၵူၼ်းဝၢၼ်ႈ ၼွင်ယႃႈသႆး ပွၵ်ႉႁွင်ႇ ဢိူင်ႇမိူင်းပဵင်း ၸႄႈဝဵင်း ႁူဝ်ပူင်း ၸႄႈတွၼ်ႈတူၼ်ႈတီး ၸိုင်ႈတႆးပွတ်း ၸၢၼ်း။ သိုၵ်းမၢၼ်ႈ ပိၼ်ႈငူပ်ႉတိူၵ်ႈၶူဝ်းႁိူၼ်း ၵူၼ်းဝၢၼ်ႈမၢၵ်ႇမိူဝ်ၵႂႃႇမူတ်း။ ၵူၼ်းဝၢၼ်ႈ ဢၼ်ၺႃးသိုၵ်း မၢၼ်ႈ သွၵ်ႈတဝ်ၶူဝ်းႁိူၼ်း ၼၼ်ႉ-
- ႁိူၼ်းလုင်းမၢႆ + ပႃႈမၢတ်ႈ
- ႁိူၼ်းပႃႈမူၼ်း
- ႁိူၼ်းပႃႈၵျီႇ
- ႁိူၼ်းၸၢႆးၸိၵ်ႉတ + ၼၢင်းဢူႉ
- ႁိူၼ်းၸၢႆးဝိရိယ + ၼၢင်းၵိုတ်း
- ႁိူၼ်းပႃႈသီႇ
- ႁိူၼ်းၸၢႆးၸိတ်ႉတ
- ႁိူၼ်းၸၢႆးၼႃႇလိင်ႇတ + ၼၢင်းၼူၼ်း
- ႁိူၼ်းတုၸႃႇတ + ၼၢင်းတႅင်ႇ
- ႁိူၼ်းပႃႈၵျီႇလႄႈၸၢႆးဢေႃးၼၼ်ႇတႃႇ
- ႁိူၼ်းပႃႈၵွႆႇ
- ႁိူၼ်းပႃႈၼူႉ
- ႁိူၼ်းၸၢႆးပၼ်ႇတိ + ၼၢင်းၸိင်ႇ
- ႁိူၼ်းလုင်းထုၼ်း + ပႃႈထုၼ်း
- ႁိူၼ်းလုင်းဢေႃး + ပႃႈၵျီႇ
- ႁိူၼ်းလုင်းၵေႃး
- ႁိူၼ်းလုင်းၼုမ်ႇ
- ႁိူၼ်းလုင်းမေႉ
သိုၵ်းမၢၼ်ႈၶူၼ်ႉသွၵ်ႈႁႃသင် ဢမ်ႇႁၼ်သေ ဢွၵ်ႇဝၢၼ်ႈၵႂႃႇၼွၼ်း တၢင်းဝၢၼ်ႈၼွင်ယႃႈသႆး ပွၵ်ႉၸၢၼ်း ဢိူင်ႇမိူင်းပဵင်း ၸႄႈဝဵင်းႁူဝ်ပူင်းယူႇယဝ်ႉ။
တွင်ႈထၢမ်
ၸၢႆးႁေႃသႅင် +66: 62- 941-9600 (တႆး၊ဢင်းၵိတ်း)
ၸၢႆးယွတ်ႈလိုၼ်း +66: 97- 173-1530 (တႆး၊မၢၼ်ႈ)
ၸၢႆးသႅင်တႆး +66: 81- 474-5604 (တႆး၊မၢၼ်ႈ)
PDF files:>>>


text:
ဢေႇရႃႇဝတီႇ၊ ၸႄႈတိူင်း
ၸႄႈတိူင်းဢေႇယႃႇဝတီႇၼႆႉ မၼ်းပဵၼ်ၼႃႈလိၼ် ဢၼ်ၽုၵ်ႇသွမ်ႈၶဝ်ႈဢွၵ်ႇၼမ် ပဵၼ်ယႂ်ႇ တွၼ်ႈတႃႇမိူင်းမျႅၼ်ႇမႃႇယဝ်ႉ။ တၢင်းၵႂၢင်ႈမၼ်းမီး ႑႓,႕႖႗ လၵ်းပၼ်ႇမူၼ်းယဝ်ႉ။ ႁူဝ်ၼမ်ၵူၼ်းတႄႉ မီးဝႆႉ ႖.႕ လၢၼ်ႉသေ ၼိုင်ႈလၵ်းပၼ်ႇမူၼ်းၼႆႉ ပဵၼ် ႔႖႖ ၵေႃႉၼႆယဝ်ႉ။ ၵူၼ်းၶိူဝ်း မၢၼ်ႈ လႄႈ ယၢင်းၶဝ် ယူႇပဵၼ်ယႂ်ႇသေ တီႈၽၢႆတူၵ်း ၸိူဝ်းသၢပ်ႇလႅၼ်ၼမ်ႉၼၼ်ႉ မီးၵူၼ်းၶိူဝ်းရၶႅင်ႇၶဝ် ယူႇဢိတ်းဢွတ်း။ ၵမ်ႉပႃႈၼမ်တႄႉပဵၼ် ၸၢဝ်းၶိူဝ်း ပုတ်ႉထၽႃႇသႃႇသေ ၸိူဝ်းပဵၼ်ၸၢဝ်း ၶရိတ်ႉယၢၼ်ႇ၊ ဢိတ်ႇသလၢမ်ႇ ၵေႃႈယူႇသဝ်းဝႆႉယူႇဢိတ်းဢွတ်းၼင်ႇၵဝ်ႇ။ ၽႃႇသႃႇၵႂၢမ်းလၢတ်ႈ ပဵၼ်ယႂ်ႇတႄႉ ပဵၼ်ၽႃႇသႃႇမၢၼ်ႈယဝ်ႉ။ ၸႄႈတိူင်းဢေႇယႃႇဝတီႇၼႆႉ တၢင်းၵႂၢင်ႈမၼ်းမီး ႑႓,႕႖႗ လၵ်းပၼ်ႇမူၼ်းသေ ဢဝ်ၸႄႈဝဵင်း ႒႖ ၸႄႈဝဵင်း ၽွတ်ႈႁႅၼ်းဝႆႉယဝ်ႉ။
ဢွင်ႈတီႈ ၼႃႈလိၼ်ပထဝီႇ[မႄးထတ်း | မႄးထတ်းငဝ်ႈငႃႇ]
ၸႄႈတိူင်းဢေႇယႃႇဝတီႇၼႆႉ မၼ်းပဵၼ်ၼႃႈလိၼ်ၵုၼ်ပၢၵ်ႇမႄႈၼမ်ႉ မႄႈၼမ်ႉဢေႇယႃႇဝတီႇသေ မၼ်းမီးဝႆႉတီႈ ၸဵင်ႇၸၢၼ်းဝၼ်းတူၵ်း မိူင်းမျႅၼ်ႇမႃႇယဝ်ႉ။ ၸႄႈမိူင်းလႄႈ ၸႄႈတိူင်း ဢၼ်လႅၼ်လိၼ်ၶၼ်ႈၸပ်းၵၼ်ဝႆႉၼၼ်ႉ ပေႃးဢဝ်ပၼ်ႇၽၢႆႇၶႂႃဝႃႈ ၸဵင်ႇႁွင်ႇဝၼ်းတူၵ်းၼၼ်ႉ မီးမိူင်းရၶႅင်ႇ၊ ၽၢႆႇႁွင်ႇလႄႈ ၽၢႆႇဢွၵ်ႇၼၼ်ႉမီး ၸႄႈတိူင်းပႃႇၵိူဝ်သေ ၽၢႆႇဢွၵ်ႇမၼ်း မၼ်းဝႆႉ ၸႄႈတိူင်းတႃႈၵုင်ႈယဝ်ႉ။ ၽၢႆႇၸၢၼ်း လႄႈ ၽၢႆႇတၢင်းတူၵ်းမၼ်းၸမ်ႉ မီးဝႆႉ ပၢင်ႇလၢႆႇပိင်းၵလႃးယဝ်ႉ။ မီးဝႆႉ ၼႂ်းၵႄႈ လတ်ႉတီထုတ်ႉ ႑႕ တီႇၵရီႇ ႔႐ မိတ်ႉၼိတ်ႉ တေႃႇ ႑႘ တီႇၵရီႇ ႓႐ မိတ်ႉၼိတ်ႉ၊ လွင်ႇၵျီႇထုတ်ႉ ႙႔ တီႇၵရီႇ ႑႕ မိတ်ႉၼိတ်ႉ တေႃႇ ႙႖ တီႇၵရီႇ ႑႕ မိတ်ႉၼိတ်ႉ ယဝ်ႉ။ ၸႄႈတိူင်းဢေႇယႃႇဝတီႇၼႆႉ မၼ်းမီး ၼႃႈလိၼ်ႈၵႂၢင်ႈ ၼႃႈလိၼ်ပဵင်းတင်းၼမ်သေ ၸိူဝ်းပဵၼ် ႁွင်ႈ၊ မႄႈၼမ်ႉၸိူဝ်းၼႆႉၵေႃႈ မီးပေႃးသၢၼ်ၵၼ်ဝႆႉယဝ်ႉ။ ၵူၺ်းၵႃႈဝႃႈ မၼ်းၶဝ်ႈပႃးဝႆႉ သၢပ်ႇလႅၼ်ၼမ်ႉပွတ်းတႂ်ႈရၶႅင်ႇလႄႈ ၸိၵ်းသၼ်လွႆရၶႅင်ႇ ပွတ်းဢွၵ်ႇ ၸိူဝ်းၼႆႉယဝ်ႉ။
ၾိင်ႈၾႃႉ[မႄးထတ်း | မႄးထတ်းငဝ်ႈငႃႇ]
ယွၼ်ႉမၼ်းပဵၼ်ၼႃႈလိၼ် ဢၼ်ၸမ်ပၢင်ႇလၢႆႇလႄႈ ၾိင်ႈၾႃႉတႄႉ ၽူၼ်ၼမ်သေၼႃႈလိၼ်ယမ်းဝႆႉဢေႃႈ။
ၸႄႈတွၼ်ႈ၊ ၸႄႈဝဵင်း၊ ဝဵင်းၸိူဝ်းၶဝ်ႈပႃးဝႆႉ[မႄးထတ်း | မႄးထတ်းငဝ်ႈငႃႇ]
ၸႄႈတွၼ်ႈ[မႄးထတ်း | မႄးထတ်းငဝ်ႈငႃႇ]
ၸႄႈတိူင်းဢေႇယႃႇဝတီႇၼႆႉ ဢဝ်ၸႄႈတွၼ်ႈ 6 တွၼ်ႈၼင်ႇပႃႈတႂ်ႈၼႆႉသေ ၽွတ်ႈႁႅၼ်းဝႆႉယဝ်ႉ။
- ၸႄႈတွၼ်ႈပတဵင်ႇ
- ၸႄႈဝဵင်းႁိၼ်းတတႃႉ
- ၸႄႈတွၼ်ႈမျွင်းမျႃႉ
- ၸႄႈတွၼ်ႈမဢူႇပိၼ်ႇ
- ၸႄႈဝဵင်းၽျႃႇပူင်ႇ
- ၸႄႈတွၼ်လပုတ်ႉတႃႇ
ဢဝ်ၸႄႈတွၼ်ႈ ႖ ၸႄႈတွၼ်ႈ၊ ၸႄႈဝဵင်း (႒႖) ၸႄႈဝဵင်း လႄႈ ၵိင်ႇၸႄႈဝဵင်း ႗ ဢၼ်သေ ၽွတ်ႈႁဵၼ်းဝႆႉယဝ်ႉ။
- ၸႄႈတွၼ်ႈပတဵင်ႇ
- ၸႄႈဝဵင်းပတဵင်ႇ၊ ၸႄႈဝဵင်းၵၢၼ်ႇၵျီးထွင်ႉ၊ ၸႄႈဝဵင်းငပုတေႃး၊ ၸႄႈဝဵင်းတႃႇပွင်း၊ ၸႄႈဝဵင်းၵျွင်းၵူင်း၊ ၸႄႈဝဵင်းၵျူင်ႇပျေႃႇ၊ ၸႄႈဝဵင်းယေႇၵျီႇ၊ ငယူၵ်ႉၵွင်း၊ ၵိင်ႇၸႄႈဝဵင်း|ၵိင်ႇၸႄႈဝဵင်းငယူၵ်ႉၵွင်း၊ ႁၢႆးၵျီးၵျုၼ်း၊ ၵိင်ႇၸႄႈဝဵင်း|ၵိင်ႇၸႄႈဝဵင်းႁၢႆးၵျီးၵျုၼ်း၊ သူၺ်ႇတွင်ႇယႅၼ်ႇ၊ ၵိင်ႇၸႄႈဝဵင်း|ၵိင်ႇၸႄႈဝဵင်းသူၺ်ႇတွင်ႇယႅၼ်ႇ၊ ငူၺ်ႇသွင်ႇ၊ ၵိင်ႇၸႄႈဝဵင်း|ၵိင်ႇၸႄႈဝဵင်းငူၺ်ႇသွင်ႇ၊ ငတၢႆးၶျွင်း၊ ၵိင်ႇၸႄႈဝဵင်း|ၵိင်ႇၸႄႈဝဵင်းငတၢႆးၶျွင်း။
- ၸႄႈတွၼ်ႈႁိၼ်းတတႃႉ
- ၸႄႈတွၼ်ႈမျွင်းမျႃႉ
- ၸႄႈတွၼ်ႈမဢူႇပိၼ်ႇ
- ၸႄႈတွၼ်ႈၽျႃႇပူင်ႇ
- ၸႄႈဝဵင်းၽျႃႇပူင်ႇ၊ ၸႄႈဝဵင်းပူဝ်ႇၵလေး၊ ၸႄႈဝဵင်းၵျႅၵ်ႉလၢတ်ႉ၊ ၸႄႈဝဵင်းတေးတယႄး၊ ၵိင်ႇၸႄႈဝဵင်းဢမႃႇ
- ၸႄႈတွၼ်ႈလပုတ်ႉတႃႇ
- ၸႄႈဝဵင်းလပုတ်ႉတႃႇ၊ ၸႄႈဝဵင်းမေႃႇလမႅင်ႇၵျုၼ်း၊ ၵိင်ႇၸႄႈဝဵင်းပျိၼ်ႇၸလူႇ
မီးဝႆႉ ဝဵင်း (႓႙) ဝဵင်း၊ ပွၵ်ႉ (႒႗႓) ပွၵ်ႉ၊ ဢိူင်ႇ (႑႙႑႙) ဢိူင်ႇ၊ ဝၢၼ်ႈ (႑႑႙႐႗) ဝၢၼ်ႈယဝ်ႉ။ [2]
ဝၢၼ်ႈဝဵင်းတၢင်ႇၸိူဝ်း[မႄးထတ်း | မႄးထတ်းငဝ်ႈငႃႇ]
- ဢၢႆႇတပျူႉ
- ယူၺ်းၵူင်း
- ဢၽျွၵ်ႉ
- ဢတူၵ်ႉ
- ပေႃႇမိ
- ထမိ
- ၵတူင်ႇၵၼိ
- ၶမွၵ်ႉၸူႉ
- ၵႂိၼ်းၵွၵ်ႉ
- ၵျႅၵ်ႉလၢတ်ႉ
- ၵျူင်းတႃး
- ၵျူင်ႇၵတုၼ်း
- ၵျူင်ႇမငေး
- လူႇၶွင်းၵျꧦၼ်း
- သၵႃႇၵျီး
- တၵရႅတ်ႉ
- မျူဝ်ႉၵႂိၼ်း
- ၼိပ်ႉပၢၼ်ႇ
- ဢူင်းပိၼ်ႇ
- ပတွႆႇ
- ပျိၼ်ႇၶယၢႆႇ
- ပျိၼ်ႇယႂႃႇ
- ၸႅၵ်ႉၵေႃႉ
- ၸႅတ်ႉသၢၼ်း
- သျၢၼ်းယႂႃႇ
- သျေႃးပျႃႇ
- သူၺ်ႇလွင်း
- သူၺ်ႇမျိၼ်ႇတိၼ်ႇ
- သူၺ်ႇတွင်ႇမေႃႇ
- သိၼ်ႇမ
- တွင်ႇၵလေး
- ယႂႃႇတိတ်ႉ
- တိတ်ႉပျူၵ်ႉ
- တူင်းၶႂႃႉ
- ထူးၵျီး
- ဢိၼ်ႇပိၼ်ႇ
- ယေႇလႄးၵလေး
- ၸီးၶျႅင်ႇ
- မႄးၸလီႇၵူင်း
- မျိၼ်းၵၵူင်း
- တႃးၵ
ဢွင်ႈတီႈလီၶဝ်ႈၸႂ်[မႄးထတ်း | မႄးထတ်းငဝ်ႈငႃႇ]
- ၽြႃးသူၺ်ႇမုၼေႃး
- ၽင်ႇပၢင်ႇလၢႆႇငူၺ်ႇသွင်ႇ ဢွင်ႈတီႈလိုဝ်ႈႁိူဝ်ႉ
- ၽင်ႇပၢင်ႇလၢႆႇၶျွင်းတႃႇ ဢွင်ႈတီႈလိုဝ်ႈႁိူဝ်ႉ
- ၽြႃးမေႃႇတိၼ်ႇၸုၼ်း
သၢႆတၢင်းၵပ်းသိုပ်ႇ[မႄးထတ်း | မႄးထတ်းငဝ်ႈငႃႇ]
မႄႈၼမ်ႉၵဵဝ် ဢၼ်လုၵ်ႉတီႈ ၸႄႈမိူင်းၶၢင်သေ လႆလူင်းမႃးၼၼ်ႉ လႆလတ်းလူင်းမႃး ၸႄႈမိူင်းၶၢင်၊ ၸႄႈတိူင်းၵႄႈၵႅင်း၊ ၸႄႈတိူင်းတႃႈလိူဝ်ႇ၊ ၸႄႈတိူင်းမၵူၺ်း၊ ၸႄႈတိူင်းပႃႇၵိူဝ် ၸိူဝ်းၼႆႉသေ လႆႈဢွၵ်ႇပေႃႇပဵင် ၵိင်ႇၽႄ ႁွင်ႈၼမ်ႉ၊ မႄႈၼမ်ႉတင်းၼမ်သေ လႆႈပေႃႇပဵၼ် ထုင်ႉၼိူဝ်ၵုၼ်ႁူဝ်မႄႈၼမ်ႉ ဢေႇယႃႇဝတီႇ မႃးယဝ်ႉသေ လႆႈလႆလူင်းၶဝ်ႈၵႂႃႇတီႈၼႂ်း ပၢင်ႇလၢႆႇၵပ်ႉပလီႇယူႇယဝ်ႉ။ ယွၼ်ႉၼၼ်လႄႈ သၢႆတၢင်းၼမ်ႉၼႆႉ လႆႈဝႃႈပဵၼ် သၢႆတၢင်းပိူင်လူင် တွၼ်ႈတႃႇ ၸႄႈတိူင်းဢေႇယႃႇဝတီႇယူႇယဝ်ႉ။ ဢၼ်ပဵၼ်သဵၼ်ႈသၢႆတၢင်းလူတ်ႉလဵၼ်း (လူတ်ႉၽႆး)ၼၼ်ႉ ၵူၺ်းမီးသၢႆတၢင်းသဵၼ်ႈလဵဝ် ဢၼ်ပဵၼ် သၢႆတၢင်း ၵျၢၼ်ႇၶိၼ်း၊ ႁိၼ်းတတႃႉ၊ ပတဵင်ႇၼၼ်ႉယဝ်ႉ။ တွၼ်ႈတႃႇ သၢႆတၢင်းပေႃးတေၶႅမ်ႉလႅပ်ႈၼၼ်ႉ လႆႈႁဵတ်းတၢင်းလူတ်ႉၵႃး သျေႃးပျႃႇၶျွင်းတႃႇ ဢၼ်မီးၽၢႆႇတူၵ်းပတဵင်ႇၼၼ်ႉယဝ်ႉ။ ဢၼ်ပဵၼ် သဵၼ်ႈတၢင်းလူင်လူတ်ႉၵႃး ပတဵင်ႇမူင်ႇယႂႃႇၼၼ်ႉ လႆႈၶဝ်ႈတၢင်းတိုဝ်း တွၼ်ႈတႃႇ တေႃႉသူင်ႇၵုၼ်ႇသိၼ်လႄႈ ၵပ်းသိုပ်ႇတိတ်းတေႃႇ မိူင်းမၢၼ်ႈ ပွတ်းတႂ်းပွတ်းၼိူဝ်ယူႇ။
ၶူဝ်[မႄးထတ်း | မႄးထတ်းငဝ်ႈငႃႇ]
- ၶူဝ်ပူဝ်ႇမျႅတ်ႉထုၼ်း (ၺွင်ႇတူင်း)
- ၶူဝ်ႇဢေႇယႃႇဝတီႇ (ၺွ်ႇတူင်း)
- ၶူဝ်တေးတလူႇ (ၽျႃႇပူင်ႇ)
- ၶူဝ်တေးတယႄး
- ၶူဝ်ၵူင်ႇၺိၼ်းတၢၼ်း
- ၶူဝ်ၶတ်ႉတိယ (မဢူႇပိၼ်ႇ)
- ၶူဝ်တႃးၵ (တႃးၵ)
- ၶူဝ်ၵျွင်းၵူင်း
- ၶူဝ်မဢူႇပိၼ်ႇ
- ၶူဝ်မျွင်းမျႃႉ
- ၶူဝ်ၼၢတ်ႉၶျွင်း (ပူဝ်ႇၵလေး)
- ၶူဝ်ငဝုၼ်ႇ (မျူဝ်ႉၵႂိၼ်း)
- ၶူဝ်ငတၢႆးၶျွင်း
- ၶူဝ်ဢုတူဝ်ႇ (ၶျွင်းတႃႇ)
- ၶူဝ်ဝႃးၶႄႇမ
- ရႃႇၸူႇတၢႆႇ မၢႆ-႑ (မေႃႇၵျုၼ်း)
- ရႃႇၸူႇတၢႆႇ မၢႆ-႒ (မေႃႇၵျုၼ်း)
- ၶူဝ်ပတဵင်ႇ
ပၢႆးမၢၵ်ႈမီး[မႄးထတ်း | မႄးထတ်းငဝ်ႈငႃႇ]
ယွၼ်ႉပိူဝ်ႈပဵၼ် ထုင်ႉၼိူဝ်ၵုၼ်ပၢၵ်ႇမႄႈၼမ်ႉလႄႈ ၶွၼ်ႇလီပဵၼ်ဢၼ်ၶႅမ်ႉသေ ၸိူဝ်းပဵၼ် လွင်ႈၽုၵ်ႈသွမ်ႈ ၶဝ်ႈ၊ ထူဝ်ႇလိၼ်၊ ပေႃ၊ ယႃႈ၊ မၢၵ်ၽိတ်ႉ၊ ၽၵ်းမီႇ၊ လႄႈ ထူဝ်ႇၵူႈမဵဝ်းမဵဝ်းၼႆႉ ပဵၼ်ဢၼ်ဢွင်ႇမၢၼ်တႄႉယဝ်ႉ။ ၵၢၼ်ၽုၵ်ႇသွမ်ႈ ပဵၼ်ပိူင်ယႂ်ႇသေ ပဵၼ်ၸႄႈတိူင်းဢၼ်ၼိုင်ႈ တီႈၼႂ်းမိူင်းမၢၼ်ႈ ဢၼ်ၶဝ်ႈဢွၵ်ႇၼမ်သေပိူၼ်ႈ ၼၼ်ႉယဝ်ႉ။ ပဵၼ်ၸႄႈတိူင်း ဢၼ်ပေႃ ဢွၵ်ႇၼမ်သေပိူၼ်ႈၵေႃႈ ၸႂ်ႈယဝ်ႉ။ ၸိူဝ်းပဵၼ် မၢၵ်ႇဢုၼ်၊ ၵူၺ်ႈ ၸိူဝ်းၼႆႉၵေႃႈ ဢွၵ်ႇတင်းၼမ်ယဝ်ႉ။ တီႈၼႂ်းၸႄႈတိူင်းၼၼ်ႉ ဢၼ်ပဵၼ် လွင်ႈႁဵတ်းဢွၵ်ႇ မၵ်းသၵ်းလႄႈ မႆႉၵႅၼ်ႇၸိူဝ်းၼႆႉၵေႃႈ မီးတၢၼ်ႇတၢၼ်ႇသေ ဢၼ်ပဵၼ် ပႃႇထိူၼ်ႇ လမု၊ ၵၼၸိူဝ်ႇ ၸိူဝ်းပဵၼ်ပႃႇထိူၼ်ႇ ၼမ်ႉယိုင်ႈ ဢၼ်ၸၢင်ႈဢဝ်ႁဵတ်းထၢၼ်ႇၼၼ်ႉၵေႃႈ မီးယဝ်ႉ။
ၼႃႈၵၢၼ်ဢၼ်လိုဝ်းလင်တီႈ ၸႄႈတိူင်းဢေႇယႃႇဝတီႇ ထႅင်ႈဢၼ်ၼိုင်ႈတႄႉ ပဵၼ်ၵၢၼ်ငၢၼ်းဢွၵ်ႇၼႂ်းၼမ်ႉၼၼ်ႉယဝ်ႉ။ ယွၼ်ႉပိူဝ်ႈဝႃႈ မီးႁွင်ႈၼမ်ႉ မႄႈၼမ်ႉၼမ်လႄႈ ၵုင်ႈဝႃႇပႃဝႃႇ ဢွၵ်ႇလိူင်ႇတႄႉတႄႉလႄႈ ၸိူဝ်းပဵၼ်ၵၢၼ်ငၢၼ်း ပႃၼဝ်ႈ၊ ပႃႁႅင်ႈ၊ ၵုင်ႈႁႅင်ႈၸိူဝ်းၼႆႉၵေႃႈ ႁဵတ်းတႄႉတႄႉဝႃႈဝႃႈယူႇယဝ်ႉ။ လိူဝ်သေ လွင်ႈၺွပ်းပႃၼမ်ႉဝၢၼ်သေဢမ်ႇၵၢၼ်း ႁဵတ်းပႃးၵၢၼ်ၺွပ်းပႃ ပၢင်ႇလၢႆႇၵႂၢင်ႈၵႂၢင်ႈၶႂၢင်ၶႂၢင်ယူႇယဝ်ႉ။ ၵၼ်လဵင်ႉလူ ပဵတ်းဝႃႇၵႆႇဝႃႇ ၸိူဝ်းၼႆႉၵေႃႈ မီးယဝ်ႉ။ တီႈၸႄႈဝဵင်းလပုတ်ႉတႃႇၼႆႉ ႁဵတ်းၵၢၼ်ငၢၼ်း ပႃၼဝ်ႈ၊ ပႃႁႅင်၊ ၵုင်ႈႁႅင်ႈသေဢမ်ႇၵႃး ႁဵတ်းပႃး ၵၢၼ်ငၢၼ်းၵိူဝ် ၵႂၢင်ႈၵႂၢင်ႈၶႂၢင်ၶႂၢင်ယူႇ။
ၵၢၼ်ၽႃႈၽႅၼ်ႇ၊ ၵၢၼ်သၢတ်ႇၽိဝ်ၸိူဝ်းၼႆႉၵေႃႈ ႁဵတ်းတီႈၼႂ်ႈ ၸႄႈတိူင်းဢေႇယႃႇဝတီႇယူႇယဝ်ႉ။ ၵၢၼ်ၸွင်ႈပတဵင်ႇ တီႈဝဵင်းပတဵင်ႇၼၼ်ႉၵေႃႈ ပဵၼ်ၵၢၼ်ငၢၼ်းဢၼ်ၼိုင်ႈ ဢၼ်ႁႂ်ႈၵူၼ်းၼွၵ်ႈမိူင်းၶဝ် ၶဝ်ႈၸႂ်ယဝ်ႉ။ ဢၼ်ပဵၼ် ၵၢၼ်ငၢၼ်းၼမ်ႉမဵၼ် မျၢၼ်ႇဢွင်ႇ လႄႈ ဢၼ်ပဵၼ်ၵၢၼ်တမ်းၽႅၼ်လိၼ်ယၢင်ၵျၢၼ်ႇၶိၼ်းၼၼ်ႉၵေႃႈ ဢွင်ႇမၢၼ်ဝႆႉယူႇ။ တီႈဝဵင်းပတဵင်ႇၼၼ်ႉ လႆႈၵေႃႇသၢင်ႈဝႆႉ ၵၢၼ်ငၢၼ်းႁူင်းၵၢၼ်ၸၢၵ်ႈၶႅပ်းၵႅဝ်ႈယူႇ။ တီႈၼႂ်းၸႄႈတိူင်းၼႆႉ ၸိူဝ်းပဵၼ် ႁူင်းၵၢၼ်ၸၢၵ်ႈ မီးမွၵ်ႈ ႕႐ ဢၼ်ၼၼ်ႉသေ ဢၼ်ပဵၼ် ႁူင်းၵၢၼ်ၸၢၵ်ႈၶဝ်ႈ လႄႈ ႁူင်းၵၢၼ်ၸၢၵ်ႈပၼ်ႁႅင်းၽႆးၽႃႉၼႆႉ ၼမ်သေပိူၼ်ႈယဝ်ႉ။
ပၢႆးပႆႇၺႃႇ[မႄးထတ်း | မႄးထတ်းငဝ်ႈငႃႇ]
တွၼ်ႈတႃႇ ၸႄႈတိူင်းဢေႇယႃႇဝတီႇၼႆႉ လႆႈတႄႇပိုတ်ႇ ၶေႃးလဵၵ်ႉ ၵႃႈတီႈဝဵင်းပတဵင်ႇ မိူဝ်ႈပီ 1976 ၼၼ်ႉသေ ထိုင်မႃး ပီ 1978 လႆႈၶိုၼ်းသိုပ်ႇပိုတ်ႇ ၶေႃးလဵၵ်ႉပိုၼ်ႉတီႈထႅင်ႈဢၼ်ၼိုင်ႈ ၵႃႈတီႈဝဵင်းႁိၼ်းတတႃႉၼၼ်ႉယဝ်ႉ။[3]
ၸၼ်ႉၸွမ်လႄႈ ၶေႃးလဵၵ်ႉ[မႄးထတ်း | မႄးထတ်းငဝ်ႈငႃႇ]
- ၸၼ်ႉၸွမ်ပတဵင်ႇ
- ၸၼ်ႉၸွမ်ႁိၼ်းတတႃႉ
- ၸၼ်ႉၸွမ်မဢူႇပိၼ်ႇ
- ၶေႃးလဵၵ်ႉပၢႆးပႆႇၺႃႇပတဵင်ႇ
- ၶေႃးလဵၵ်ႉပၢႆးပႆႇၺႃႇပူဝ်ႇၵလေး
- ၶေႃးလဵၵ်ႉပၢႆးပႆႇၺႃႇမျွင်းမျႃႉ
- ၸၼ်ႉၸွမ်ပၢႆးၸၢင်ႈပတဵင်ႇ
- ၸၼ်ႉၸွမ်ပၢႆးၸၢင်ႈႁိၼ်းတတႃႉ
- ၸၼ်ႉၸွမ်ပၢႆးၸၢင်ႈမဢူႇပိၼ်ႇ
- ၸၼ်ႉၸွမ်ၶွမ်ႇပိဝ်ႇတႃႇပတဵင်ႇ
- ၸၼ်ႉၸွမ်ၶွမ်ႇပိဝ်ႇတႃႇႁိၼ်းတတႃႉ
- ၸၼ်ႉၸွမ်ၶွမ်ႇပိဝ်ႇတႃႇမဢူႇပိၼ်ႇ
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (May 2015) Census Report, The 2014 Myanmar Population and Housing Census 2. Naypyitaw: Ministry of Immigration and Population, 17.
- ↑ နေပြည်တော် တိုင်းဒေသကြီး နှင့် ပြည်နယ်များရှိ ခရိုင်၊ မြို့နယ်၊ မြို့၊ ရပ်ကွက်၊ ကျေးရွာအုပ်စု၊ ကျေးရွာ ဦးရေ စာရင်းချုပ် (၁၆. ၂. ၂၀၁၆)
- ↑ စွယ်စုံကျမ်းနှစ်ချုပ်(၁၉၇၉)
- ↑ စွယ်စုံကျမ်းနှစ်ချုပ်(၁၉၇၈)
- ↑ စွယ်စုံကျမ်းနှစ်ချုပ်(၁၉၈၂)
- ↑ D.P.S. MYANMAR GUIDE MAP. 2000.


text:
ဝီႇၶီႇၽီးတီးယႃး:ႁူဝ်ၶေႃႈပွင်ႈၵႂၢမ်း
ႁူဝ်ၶေႃႈပွင်ႈၵႂၢမ်း ၼိုင်ႈဢၼ် ဢၼ်ဝႃႈၼႆႉ ပဵၼ်ႁူဝ်ၶေႃႈလူင်ဢၼ်ၼိုင်ႈ ဢၼ်မီးၽၢႆႇၼိူဝ်သုတ်းသုတ်း တီႈပွင်ႈၵႂၢမ်းၼၼ်ႉသေ ပဵၼ် ၸိုဝ်ႈၼႃႈလိၵ်ႈပွင်ႈၵႂၢမ်း ၼၼ်ႉလႄႈ ပဵၼ် URL မၼ်းၼၼ်ႉယဝ်ႉ။[1] ႁူဝ်ၶေႃႈၼႆႉ မၼ်းၶဝ်ႈပႃး လွင်ႈတၢင်းၸိူဝ်းပႃးၼႂ်းပွင်ႈၵႂၢမ်းၼၼ်ႉသေ ယိူင်းဢၢၼ်းႁႂ်ႈမၼ်းပႅၵ်ႇပိူင်ႈၵၼ်တင်း ပွင်ႈၵႂၢမ်းတၢင်ႇဢၼ်ၼၼ်ႉယဝ်ႉ။[2]
ႁူဝ်ၶေႃႈ ၼႆႉ ပဵၼ်လႆႈၸိုဝ်ႈလွင်ႈတၢင်းပွင်ႈၵႂၢမ်းၼၼ်ႉယဝ်ႉ။ ဢမ်ႇၼၼ် ပဵၼ်လွင်ႈမွၵ်ႇၼႄ ႁူဝ်ၶေႃႈၼၼ်ႉယဝ်ႉ။ ပွင်ႈၵႂၢမ်းသွင်ဢၼ်ၼႆႉ ယွၼ်ႉပိူဝ်ႈဝႃႈ ႁူဝ်ၶေႃႈမၼ်းတေဢမ်ႇမိူၼ်ၵၼ်လႆႈလႄႈ[3] မၢင်ပွၵ်ႈမၢင်လႂ် သႂ်ႇပၼ်ၶေႃႈမုၼ်း ဢၼ်တေၸႅၵ်ႇႁူႉလႆႈၼၼ်ႉသေ ၵႆႉဢဝ်သႂ်ႇပၼ်ၼႂ်း (ၶွပ်ႇဢွၼ်ႇ) သေၵေႃႈ မွၵ်ႇၼႄယဝ်ႉ။ ၵမ်ႉၼမ်တႄႉ ႁူဝ်ၶေႃႈပွင်ႈၵႂၢမ်းၼႆႉ ဢဝ် ငဝ်ႈငႃႇဢၼ်ၼႄႉၼွၼ်းပဵၼ်ပိုၼ်ႉသေ ၵႆႉပၼ်ၸိုဝ်ႈမၼ်းယဝ်ႉ။ ၽွင်းမိူဝ်ႈလွင်ႈတၢင်းၸိူဝ်းပဵၼ်လႆႈ ၼမ်မႃးၼႆ ၽူႈမႄးထတ်းၶဝ်ၼႆႉ ဢိင်ၼိူဝ် ၽိင်ႈပိုၼ်ႉထၢၼ် တင်းၼမ်သေ ဝူၼ်ႉၶွပ်ႈတႅပ်းတတ်းယဝ်ႉ။ တီႈလွင်ႈပၼ်ႁူဝ်ၶေႃႈ ဢၼ်မၵ်းမၼ်ႈၼင်ႇလၵ်းၸဵင်ၼၼ်ႉ တေလႆႈတၢင်ႇလၢတ်ႈၼႄလွင်ႈတၢင်း ပွင်ႈၵႂၢမ်းၸိူဝ်းမိူၼ်ၵၼ်ၼၼ်ႉ တႅၵ်ႇတႅၵ်ႇလႅင်းလႅင်းသေ တေလႆႈပဵၼ် ႁူဝ်ၶေႃႈ ဢၼ်ပႅၵ်ႇပႅၵ်ႇပိူင်ႈပိူင်ႈလႄႈ တေလႆႈတွင်းငၢႆႈၼၼ်ႉယဝ်ႉ။
တီႈၼႃႈလိၵ်ႈၼႆႉ တႅမ်ႈၼႄဝႆႉ တႃႇဝူၼ်ႉသွၼ်ႇ လွင်ႈလိူၵ်ႈႁူဝ်ၶေႃႈပွင်ႈၵႂၢမ်း ဢမ်ႇၼၼ် ပိူင်ပၼ်ၸိုဝ်ႈ တီႈၵႂၢင်ႈမၼ်းယဝ်ႉ။ (တီႈၼႃႈလိၵ်ႈၼႆႉ တေ ဢမ်ႇၶဝ်ႈပႃး ႁူဝ်ၶေႃႈၼႃႈလိၵ်ႈ ၸိုဝ်ႈၸီႉၼႄ ၼင်ႇ ပိူင်ထၢၼ်ႈၸိူဝ်းၼၼ်ႉ။ ပိူင်ၵၢၼ်တၢင်ႇၸိူဝ်း၊ ပိူင်လူင်မၼ်း လွင်ႈမၵ်းမၼ်ႈၼႄႉၼွၼ်း၊ ၶေႃႈၶူၼ်ႉၶႂႃႉ ဢၼ်ၸဝ်ႈၵဝ်ႇ ႁႃဝႆႉႁင်းတူဝ်၊ လႄႈ တၢင်းႁၼ် ဢမ်ႇပေႉပႃႉၽၢႆႇလႂ် ၸိူဝ်းပဵၼ် ဢၼ်ၵဵဝ်ႇၵပ်းလူၺ်ႈ ပိူင်ၵၢင်ၵၢင်ၵႅၼ် သၢမ်ဢၼ်ၼႆႉလႄႈ ၸိူဝ်းပဵၼ် ၵူႈမိုဝ်းႁူဝ်ယွႆႈမၼ်းၸိူဝ်းၼႆႉၵေႃႈ ၼႄဝႆႉပၼ်ယူႇယဝ်ႉ။
ပေႃးဝႃႈလူဝ်ႇမႃး ဢဝ်ႁူဝ်ၶေႃႈပွင်ႈၵႂၢမ်းၼိုင်ႈဢၼ် ၶၢႆႉၸူးၼႃႈလိၵ်ႈၵေႃႈလႆႈယဝ်ႉ။[4] ၵပ်းၵၢႆလူၺ်ႈသၢႆၵၢၼ် လွင်ႈၶၢႆႉၼႃႈလိၵ်ႈသေ ၸၢင်ႈလူတူၺ်းလႆႈတီႈ Wikipedia:လွင်ႈၶၢႆႉၼႃႈလိၵ်ႈ လႄႈ Wikipedia:လွင်ႈတုၵ်းယွၼ်းတႃႇၶႆႉၼၼ်ႉၶႃႈ။
လွင်ႈတႅပ်းတတ်း ၸိုဝ်ႈႁူဝ်ၶေႃႈပွင်ႈၵႂၢမ်း[မႄးထတ်းငဝ်ႈငႃႇ]
လွင်ႈၸႂ်ႉတိုဝ်း ၸိုဝ်ႈဢၼ်တွင်းငၢႆႈ[မႄးထတ်းငဝ်ႈငႃႇ]
လွင်ႈလၢႆႈၸိုဝ်ႈ[မႄးထတ်းငဝ်ႈငႃႇ]
လွင်ႈဢမ်ႇပႄႉပႃႉ ႁူဝ်ၶေႃႈပွင်ႈၵႂၢမ်း[မႄးထတ်းငဝ်ႈငႃႇ]
ပိူင်ပၼ်ၸိုဝ်ႈ ဢၼ်တႅမ်ႈၼေဝႆႉ ၸႅင်ႈၸႅင်ႈလႅင်းလႅင်း[မႄးထတ်းငဝ်ႈငႃႇ]
လွင်ႈၸႅင်ႈလႅင်းၼႄႉၼွၼ်းလႄႈ လွင်ႈပႅၵ်ႇပိူင်ႈ သဵင်မိူၼ် တူၼ်ႈထႅဝ်ပႅၵ်ႇ[မႄးထတ်းငဝ်ႈငႃႇ]
လွင်ႈၸႅင်ႈလႅင်းၼႄႉၼွၼ်း[မႄးထတ်းငဝ်ႈငႃႇ]
သဵင်မိူၼ် တူၼ်ႈထႅဝ်ပႅၵ်ႇ[မႄးထတ်းငဝ်ႈငႃႇ]
ပွတ်းပွတ်းလႄႈ ၶေႃႈမုၼ်းတဵမ်ထူၼ်ႈ[မႄးထတ်းငဝ်ႈငႃႇ]
ပိူင်ႁူဝ်ၶေႃႈပွင်ႈၵႂၢမ်း[မႄးထတ်းငဝ်ႈငႃႇ]
ႁၢင်ႈမၢႆတူဝ်မႄႈလၢၵ်ႇလၢႆး[မႄးထတ်းငဝ်ႈငႃႇ]
တူဝ်လိၵ်ႈၵိူင်းလႄႈ ပိူင်တၢင်ႇၸိူဝ်း[မႄးထတ်းငဝ်ႈငႃႇ]
မၢႆတွင်း[မႄးထတ်းငဝ်ႈငႃႇ]
ၽိုၼ်ဢိင်[မႄးထတ်းငဝ်ႈငႃႇ]
- ↑ Specifically, it is the
HTML element that appears at the top of the article's page. It should be the only
element on the page, but because editors have the ability to add any level of heading to a page's text, that cannot be guaranteed.
- ↑ The title displayed as the article's main heading is usually identical (and always similar) to the stored title by which the page is referenced in category listings, recent changes lists, etc., and that appears (suitably encoded as necessary) in the page's URL. For technical details, see Wikipedia:Page name.
- ↑ ပေႃးဢဝ်ပၢႆးၸၢင်ႈဝႃႈ လႅပ်ႈပဵၼ်လႆႈလႄႈ တွၼ်ႈတႃႇၼႃႈလိၵ်ႈဢမ်ႇမိူၼ်ၵၼ်ၼၼ်ႉ တႃႇတေၼႄႁူဝ်ၶေႃႈမိူၼ်ၵၼ်ၼႆႉ ယွၼ်ႉပိူဝ်ႈ လွင်ႈတၢင်းၵူႈလွင်ႈလွင်ႈသေ ဢမ်ႇထုၵ်ႇလီမီးလီပဵၼ်။
- ↑ ပေႃးဝႃႈၸိုဝ်ႈႁူဝ်ၶေႃႈၼိုင်ႈဢၼ် လႅၵ်ႈလၢႆႈၵႂႃႇၼႆ ဢၼ်ပဵၼ် တေႇတႃႇပဵတ်ႉမၼ်း လႅၵ်ႈလၢႆႈၵႂႃႇသေတႃႉ ဢမ်ႇၸႂ်ႈဝႃႈ မၼ်းၶၢႆႉပၼ်ၵႂႃႇတေႉတေႉ။ ယွၼ်ႉပိူဝ်ႈၼၼ်ႉလႄႈ လွင်ႈလႅၵ်ႈလၢႆႈ ႁူဝ်ၶေႃႈၼႆႉ မၢင်ပွၵ်ႈၵေႃႈ ၵႆႉဢွၼ်ၵၼ်ႁွင်ႉဝႃႈ လႅၵ်ႈလၢႆႈၸိုဝ်ႈ ၼႆသေတႃႉ ၵမ်ႉၼမ်တႄႉၵေႃႈ ၵႆႉၸႂ်ႉဝေႃးႁၢၼ် ၶၢႆႉ ၼႆယဝ်ႉ။


text:
ထႅမ်းပလဵၵ်ႉ:R from shortcut
Jump to navigation Jump to search
- ၼႃႈလိၵ်ႈဢၼ်ၼႆႉ လုၵ်ႉတီႈ တူဝ်ယေႃႈဢၼ်ၼိုင်ႈ ဢၼ်ပဵၼ်လႆႈ တီႈ ၸိုဝ်ႈၸီႉ ဢၼ်လႂ်သေဢမ်ဝႃႈၸူးၼႃႈလိၵ်ႈၸိုဝ်ႈၸီႉ ဢၼ်လႂ်သေဢမ်ႇဝႃႈ ဢၼ်ဢမ်ႇၸႂ်ႈ ထႅမ်းပလဵၵ်ႉၸိုဝ်ႈၸီႉၼၼ်ႉ ပဵၼ်ဢၼ်ၶိုၼ်းဢိင်ၸီႉ ဢၼ်ၼိုင်ႈယဝ်ႉ။
- သင်ၸိူဝ်ႉဝႃႈ ၼႃႈလိၵ်ႈၶိုၼ်းၸီႉၼၼ်ႉ ပဵၼ် ထႅမ်းပလဵၵ်ႉဢၼ်ၼိုင်ႈၼႆၸိုင်၊ ဢဝ် {{R from template shortcut}}သေ ၸႂ်ႉတႅၼ်းတၢင်ၵႂႃႇလႄႈ။
- Note: Template talk pages are in a talk namespace; they are not in the template namespace. All shortcuts to talk pages should be tagged with {{R from shortcut}}.
ၽိုၼ်ၵႅမ်မိုဝ်းထႅမ်းပလဵၵ်ႉ[သၢင်ႈ]


text:
ပူၼ့်မႃးမိူဝ်ႈ 1997 ၽွင်းဢိုတ်းႁူင်းႁဵၼ်းၶၢဝ်းမႆႈၼၼ့် မီးတိုဝ့်တၢင်းလႆႈၵႂႃႇပိုတ်ႇပၢင်သွၼ်လိၵ်ႈတႆးပၼ် တင်းလုၵ်ႈဢွၼ်ႇလႄႈ ၵူၼ်းလူင်တီႈဝၢၼ်ႈၼႃႈၶၢၼ် ဢိူင်ႇၼႃႈၶၢၼ် ဝဵင်းမိူင်းၼၢႆး။
ယွၼ့်ၾၢႆႇတၢင်းႁူဝ်ပဝ်ႈဢိူင်ႇၼႃးၶၢၼ် ၸၢႆးဝုၼ်ႇၼ လႄႈၵေႃၵမ်ၵၢၼ်ဢိူင်ႇ လႆႈၸႂ်ၵၼ်သေတႅမ်ႈလိၵ်ႈ ယိုၼ်ႈယွၼ်းမႃးတီႈ “ၵေႃလိၵ်ႈလၢႆးၾိင်ႈငႄႈ – တႆးၼုမ်ႇ” ၵဵင်းတုင်လႄႈ ၾၢႆႇတၢင်းႁူဝ်ပဝ်ႈၵေႃလိၵ်ႈလၢႆး – တႆးၼုမ်ႇ ၵဵင်းတုင် ၸၢႆးလူင်းၵႅဝ်ႈ လႄႈၽူႈၼမ်းၼႂ်း ၸၢႆးသၢမ်တိပ့်သိူဝ် လႆႈသူင်ႇၽူႈတႅမ်ႈဢဝ်ပုၼ်ႈၽွၼ်းၵႂႃႇသွၼ်တီႈ ဝၢၼ်ႈၼႃႈၶၢၼ် ဢိူင်ႇၼႃးၶၢၼ် ဝဵင်းမိူင်းၼၢႆး။
ၼႂ်းၶၢဝ်းယၢမ်းပိုတ်ႇပၢင်သွၼ် 2 လိူၼ်ပၢႆပၢႆ မီးလုၵ်ႈႁဵၼ်းလဵၵ့်တင်းယႂ်ႇၸမ်ၸမ်မွၵ်ႈႁိမ်းပၢၵ်ႇ ဝႅင်ႇႁွင်ႈႁဵၼ်းပဵၼ် သွင်ႁွင်ႈ လဵၵ့်လႄႈယႂ်ႇ ၶၢဝ်းယၢမ်းသွၼ် တင်ႈတႄႇ 8.30 မူင်းထိုင် 15.30 မူင်း။ ၼႂ်းၵႄႈၼၼ့်မီးၶၢဝ်းယၢမ်းလိုဝ်ႈ 15 ၼႃးထီး ထိုင် 12.00 မူင်း လိုဝ်ႈၵိၼ် ၶဝ်ႈဝၼ်း။ ၶိုၼ်းတႄႇသွၼ် 13.00 မူင်းထိုင် 15.30 မူင်း ၼႂ်းၵႄႈၼၼ့်ၵေႃႈ မီးၶၢဝ်းယၢမ်းလိုဝ်ႈထႅင်ႈ 15 တေႃႇလူင်းႁူင်းႁဵၼ်း။ သွၼ်ႁဵၼ်းမိူၼ်ၶၢဝ်းယၢမ်းႁူင်းႁဵၼ်းလူင်ပွင်ၸိုင်ႈ။
ယူႇယူႇဝၼ်းၼိုင်ႈ မီးၸၢႆးသွင်ၵေႃႉ ဢႃယု မွၵ်ႈ 27-28 တင်း 2 ၵေႃႉ ၶဝ်ႈမႃးၼႂ်းႁွင်ႈႁဵၼ်းသေဝွၵ်ႇဝႃႈ ပဵၼ်ၶူးသွၼ်ယူႇတီႈလၢင်းၶိူဝ်း ၵေႃႉၼိုင်ႈၼုင်ႈသိူဝ်ႈၵျိၼ်ႊၵူၼ်ၵျိၼ်ႊ ၵေႃႉၼိုင်ႈ ၼုင်ႈသိူဝ်ႈသျိူတ်ႉၶႅၼ်ယၢဝ်းလၢႆးလွၵ်း ပိၼ်ႈၶႅၼ်သိူဝ်ႈၶိုၼ်ႈယူႇၵၢင်ၶႅၼ်လႄႈၵူၼ်တႆး ပႃးထူင်တႆးသီၶဵဝ် လၢႆးလွၵ်းသီႇၸဵင်ႇလဵၵ့်လဵၵ့် ၼႂ်းထူင်ႇလႅပ်ႈမီးၶူဝ်းၶွင်သေၸိူဝ့်သေပိူင် ၵွပ်ႈဝႃႈ ၵူၼ်ႈထူင်လႅပ်ႈၼၵ်းၼၵ်းဝႆ့။ ၵေႃႉၼုင်ႈသိူဝ်ႈၵျိၼ်ႊၵူၼ်ၵျိၼ်ႊ လၢတ်ႈဢွၵ်ႇမႃးဝႃႈ “လႆႈယိၼ်းဝႃႈတီႈၼႆ့ မီးပၢင်သွၼ် လိၵ်ႈတႆးၼႆလႄႈၸင်ႇမႃးဢႅဝ်ႇ လဵပ်ႈႁဵၼ်း ယဵမ်ႈၸႂ်း ဢိၵ်ႇတင်းမီးၸႂ်ၶႂ်ႈႁူႉၸၵ်းမိုတ်ႈၵိုဝ်း” ၶူးသွၼ်ဢွၼ်ႇၵေႃႈတွပ်ႇဝႃႈ “ယိၼ်းၸူမ်း ၼမ်ၼမ် ဢၼ်ပၼ်ၶၢဝ်းယၢမ်းသေ မႃးဢႅဝ်ႇယဵမ်ႈၸႂ်း” ၵေႃႉၼုင်ႈသိူဝ်ႈၵူၼ်ၵျိၼ်ႊၸင်ႇၶိုၼ်းလၢတ်ႈထႅင်ႈဝႃႈ “သွၼ်လုၵ်ႈႁဵၼ်းၶဝ်ၵႂႃႇၵွၼ်ႇၶႃႈလႃႈ ပေႃးၶၢဝ်းယၢမ်းလိုဝ်ႈ ႁဝ်းၸင်ႇဢုပ်ႇဢူဝ်းမိုတ်ႈၵိုဝ်းၵၼ် ယွၼ်းၵႂႃႇၼင်ႇပႃႈလင်လုၵ်ႈႁဵၼ်းပႂ်ႉၵွၼ်ႇ” ဝႃႈၼႆသေၵႂႃႇၼင်ႈတီႈ တင်ႈၼင်ႈပဝ်ႇ ဢၼ်မီးၽိူၼ် တႅမ်ႈလိၵ်ႈလုၵ်ႈႁဵၼ်းဝႆ့ယူႇ ထႅဝ်တၢင်းလင်။
ထိုင်ၶၢဝ်းယၢမ်းတဵင်ႈ 12.00 မူင်း ၽွင်းလူင်းလိုဝ်ႈၵိၼ်ၶဝ်ႈ လုၵ်ႈႁဵၼ်းၶဝ်ၵေႃႈ တၵ့်ၶူးသေဢွၼ်ၵၼ်ဢွၵ်ႇႁွင်ႈႁဵၼ်းၵႂႃႇမိူဝ်း ႁႃၵိၼ်ၶဝ်ႈ ႁိူၼ်းၽႂ်ႁိူၼ်းမၼ်း ၶူးသွၼ်ဢွၼ်ႇၸင်ႇၸူဝ်းဢဝ်ၶႅၵ်ႇပႅၵ်ႇၼႃႈ သွင်ၵေႃႉၼၼ့် ဝွၵ်ႇၸိူၼ်းမိူဝ်းၵႂႃႇၵိၼ်ၶဝ်ႈၸွမ်းၵၼ် တီႈႁိူၼ်း တီႈၶူးသွၼ်ဢွၼ်ႇၼၼ့်ၼွၼ်း ပဵၼ်ႁိူၼ်းပႃႈယူင်ႇ ၸၢႆးတိယ ၶဝ်မႄႈလုၵ်ႈ။
ၸဝ်ႈႁိူၼ်းၸၢႆးတိယၶဝ်မႄႈလုၵ်ႈတႄ့ဢမ်ႇယူႇ ၵွပ်ႈဝႃႈ ပေႃးၵၢင်ဝၼ်းၼႆ့ ၵူၼ်းဝၢၼ်ႈပိူၼ်ႈၵႂႃႇႁဵတ်းသူၼ် ႁဵတ်းၼႃး ႁဵတ်းၵၢၼ် ၽႂ်ၵၢၼ်မၼ်း ဝၢၼ်ႈပေႃးယဵၼ်ယူႇယဝ့်။ ၶဝ်ႈၽၵ်းၵၢင်ဝၼ်း တႄ့မႄႈပႃႈယူင်ႇႁဵတ်းဝႆ့ပၼ်ယဝ့်လႄႈ တေလႆႈတၵ်းၶူတ့် ႁႅၼ်းၽိူၼ်ၵိၼ်ႁင်းၵွႆးမိူၼ်ၵူႈဝၼ်း။
မိူဝ်ႈတိုၵ့်တၵ်းၶူတ့်ၶဝ်ႈယူႇၼၼ့် ၸၢႆးၵေႃႉၼုင်ႈသိူဝ်ႈၵျိၼ်ႊၵူၼ်ၵျိၼ်ႊဝႃႈ “ယႃႇၶူတ့်ပႃးႁဝ်းသွင်ၵေႃႉ ႁဝ်းၵိၼ်မႃးယဝ့် ၵိၼ်ဝၢၼ်ဝၢၼ် ၶႃႈလႃႈ” ဝႃႈၼႆ “တင်းၵိၼ်တင်းဢုပ်ႇၵၼ်ၼၼ့်ၼႃႇဢေး!” မၼ်းၸၢႆးၵေႃႈတွပ်ႇဝႃႈ “ဢမ်ႇပဵၼ်သင်ၵိၼ်ၶႃႈလႃႈ ယႃႇၵဵင်ၸႂ်(ဢႃးၼႃႇ) ႁဝ်းၶႃႈ” ၼႆသေယဵၼ်ၵၼ်ၵႂႃႇၵမ်းၼိုင်ႈ။
ဢမ်ႇႁိုင်သင် ၸၢႆးၵေႃႉၼုင်ႈသိူဝ်ႈၵူၼ်ၵျိၼ်ႊၸင်ႇလၢတ်ႈဢွၵ်ႇမႃး “ၵဝ်ၶႃႈယုမ်ႇယမ်ဝႃႈ ၶူးသွၼ်လိၵ်ႈတႆးၵူႈၵေႃႉ တိုၼ်းမီးၸႂ်ႁၵ့်ၸိူဝ့် ၸၢတ်ႈဝၢၼ်ႈမိူင်း ဢမ်ႇၼမ်ၵေႃႈဢေႇယူႇယဝ့် ယွၼ့်ၼႆၸင်ႇလႆႈမႃးယွၼ်းၵပ်းသိုပ်ႇႁူႉၸၵ်းမိုၼ်ႈၵိုဝ်းၵၼ်။ ၵဝ်ၶႃႈၸိုဝ်ႈ ၸၢႆးသႅင်ၸိုၼ်ႈ တႆးၵေႃႉၵဝ်ၶႃႈၵေႃႉၼႆ့ ၸိုဝ်ႈၸၢႆးၶွၼ်းၶိူဝ်း ႁႃးသွင်ၵေႃႉ ပဵၼ်ၵေႃႉသိုၵ်းၼႂ်းတပ့်သိုၵ်းၸိုင်ႈတႆး SSPP/SSA ဢၼ်တူၵ်းၼႃႈတီႈ ပုၼ်ႈၽွၼ်းမႃးယူႇပွတ်းၸၢၼ်းၼႆ့” တင်းလၢတ်ႈတင်းဢဝ်မိုဝ်း ၸူၵ်းၶဝ်ႈထွင်းသိူဝ်ႈၵႂႃႇသေ ယိပ်းဢဝ်ပပ့်လဵၵ့်လဵၵ့်ဢွၼ်ႇသီလႅင် ပဵင်းမွၵ်ႈပပ့်ပၢသ်းသပွတ်ႇ Passport ၼႃႈပပ့်မီးႁၢင်ႈလႅဝ်းတင်းၵွင်ႈယၢဝ်းၶႂၢႆႇၶႃပႄၵၼ် တႅမ်ႈဝႆ့ SSPP/SSA ၼၼ့်ဢွၵ်ႇမႃး ၼႄလႄႈ မိူၼ်တင်းဢၼ်ၼႂ်းၸႂ်ၶူးသွၼ်ဢွၼ်ႇ လၢမ်းၶၢတ်ႈဝႆ့ၼၼ့် ဢမ်ႇၽိတ်းဢမ်ႇပိူင်ႈ။
ၶူးသွၼ်ဢွၼ်ႇၵေႃႈ “ယိၼ်းလီၸူမ်းၸွမ်းယႂ်ႇၼမ်ၶႃႈ ဝၼ်းၼႆ့မီးတိုဝ့်တၢင်းလႆႈႁူပ့်ထူပ်းႁူႉၸၵ်းမိုတ်ႈၵိုဝ်းပီႈဢၢႆႈႁဝ်းၶဝ်ၸၢႆးငၢၼ် 2 ၵေႃႉ ၼႆ့ၸူမ်းႁႃတီႈဝႃႈပေႃးဢမ်ႇမီးယဝ့်” ဝႃႈၼႆသေ ဢုပ်ႇၵၼ်တွင်ႈထၢမ်ၶူးသွၼ်ဢွၼ်ႇ လုၵ့်ဝၢၼ်ႈလႂ်ဝဵင်းလႂ်မႃး ၸႃႇတိတီႈလႂ် ပဵၼ်ႁိုဝ် ၸဵမ်ငဝ်းလၢႆး ၸိူဝ်းၼႆ့ ၶူးသွၼ်ဢွၼ်ႇလၢတ်ႈဝႃႈ – “ ၶႃႈႁဝ်းၸိုဝ်ႈ ၸၢႆးသႅင်ယ လုၵ်ႈၸုမ်းၼႂ်းၵေႃလိၵ်ႈလၢႆးတႆး – တႆးၼုမ်ႇ ၵဵင်းတုင် လႆႈႁပ့်ပုၼ်ႈၽွၼ်းၼႂ်းၵေႃသေမႃးပိုတ်ႇပၢင်သွၼ်တီႈၼႆ့ဢေႃႈ” ၼႆသေ သိုပ်ႇလၢတ်ႈထႅင်ႈဝႃႈ – “လႆႈယိၼ်းၸိုဝ်ႈပၢႆၵမ်ပီႈဢၢႆႈႁဝ်းယူႇ ၵွပ်ႈဝႃႈ တီႈၵဵင်းတုင်ႁဝ်းၶႃႈႁဵတ်းဢွၵ်ႇ ၽိုၼ်လိၵ်ႈသၢႆၸႂ်ၶိူဝ်း ၼၼ့် သႅင်ၶဝ်ႈႁႅင်ႈ ယၢမ်ႈတႅမ်ႈၽိုၼ်မူႇလိၵ်ႈသူင်ႇမႃးပၼ်ယူႇ ဢိၵ်ႇတင်း
ယၢမ်ႈတိတ်းတၢမ်းၵၢၼ်တူင့်ၼိုင် ပီႈဢၢႆႈႁဝ်းလႄႈလႆႈႁူႉၸွမ်း ဢၼ်ပီႈဢၢႆႈၶဝ်ႁဵတ်းဢွၵ်ႇၽိုၼ်လိၵ်ႈ လိူတ်ႈႁၢၼ်ၼွင်းၶူင်း ၼၼ့် ထုၵ်ႇၸႂ်တႄ့တႄ့ ၸိုဝ်ႈဢၼ်ၼႆ့ ၶႃႈယင်းဢဝ်မႃးၾိုၵ်းတႅမ်ႈဝႆ့ပဵၼ် ၽဵင်းၵႂၢမ်းၸိုဝ်ႈ လိူတ်ႈႁၢၼ်ၼွင်းၶူင်း ၼႆလူးၵွၼ်ႇ ၵွႆးၵႃႈ ၽဵင်းၵႂၢမ်း ၼႆ့ တေႃႇႁၢၼ့်မိူဝ်ႈလဵဝ်ပႆႇမီးၽႂ်ႁွင့် ယူဝ်မၼ်းဢမ်ႇၶႅမ့် ႁိုဝ် ယူဝ်ပိူၼ်ႈဢမ်ႇႁတ်းႁွင့်ၵေႃႈပဵၼ်လႆႈ ပေႃးႁွင့်ၵူဝ်လႆႈၵႂႃႇ ၵိၼ်ထူဝ်ႇလိူင်ၵေႃႈ ႁင်းမၼ်း” (ယၢမ်းၼၼ့် ၼႂ်းၶွၵ်ႈယင်းမီးထူဝ်ႇလိူင်ႁုင်လဵင့်ၵၼ်ယူႇ)။
လႆႈဢုပ်ႇမိုတ်ႈၵိုဝ်းၵၼ် မွၵ်ႈ ၶိုင်ၸူဝ်ႈမူင်းပၢႆပၢႆ ဝၢႆးၼၼ့် ၶႃသွင်ၸဝ်ႈၵေႃႈတၵ့်လီတၵ့်ၸႃႉယဝ့် ၶိုၼ်းၽၢတ်ႇၵၼ်မိူဝ်းၵႂႃႇ ဢမ်ႇႁိုင် ထႅင်ႈ 2-3 ဝၼ်းလႆႈယိၼ်းၶၢဝ်ႇဝႃႈ ဝူင်ႈၵၢင်မိူင်းၼၢႆးလၢင်းၶိူဝ်းၼႂ်းထိူၼ်ႇတီႈၼိုင်ႈမီးပၢင်တိုၵ်း သိုၵ်းမၢၼ်ႈ တင်း သိုၵ်းတႆး ယိုဝ်းၵၼ်ၼႆလႄႈ ပဵၼ်ၸႂ်ဢမ်ႇလီၸွမ်းတႄ့တႄ့ ယႃႇႁႂ်ႈပဵၼ်ပီႈဢၢႆႈၶဝ်သွင်ၵေႃႉၼႆၼၼ့်ၵေႃႈယွၼ်းၵၢဝ်ႇဝႆႈဝၢၼ်းတိူင်ႇထိုင်ၸဝ်ႈၽူႈမီးဢူငဝ်းၶဝ်ယူႇ။
ၾၢႆႇၼိုင်ႈၵေႃႈ ပွတ်းၸိူဝ်းၼႆ့ ပဵၼ်သဵၼ်ႈတၢင်းၽၢၼ်ႇသိုၵ်းဢၼ်ယူႇၼႂ်းထိူၼ်ႇလႄႈသိုၵ်းမၢၼ်ႈၵႆ့ၵႂႃႇမႃးလိုပ်ႈလမ်းသွၵ်ႈႁႃ ပိုတ်းယိုဝ်း ၵၼ်ယူႇတႃႇသေႇ ၼႂ်းၸူဝ်ႈႁဵတ်းၶူးသွၼ် သွၼ်လိၵ်ႈပၼ်လုၵ်ႈဢွၼ်ႇလႄႈၵူၼ်းလူင်ၵမ်ႈၽွင်ႈယူႇတီႈၼႃးၶၢၼ်ၼႆ့ တပ့်သိုၵ်းၽွမ့်ႁူမ်ႈ လုၵ့်ၾိုၼ့် ၸိုင်ႈတႆး ဢၼ်ၸဝ်ႈသိူဝ်ၼႃႇၵ ဢွၼ်ႁူဝ်ၼၼ့်ၵေႃႈယၢမ်ႈမႃးႁွတ်ႈထိုင်လႄႈလႆႈႁူပ့်ထူပ်းၶဝ်ၸဝ်ႈ တီႈၼႃးၶၢၼ် ၼႆ့ယူႇ။
ၽွင်းၼၼ့် ဢၼ်ၶၢဝ်ႇလိုဝ်းၸိုဝ်ႈလင်ယႂ်ႇ မီး ၼၢင်းၼူမ်းလဵဝ် (နို့တလုံးစိန်) ၼၼ့်ယူႇ။ (ၵူၺ်းၵႃႈ ဢမ်ႇႁူႉတီႈၵႂႃႇတီႈမႃး လႆႈယိၼ်း ၸိုဝ်ႈပိူၼ်ႈဢုပ်ႇသမ့်ၵၼ်။ ထႅင်ႈၾၢႆႇၼိုင်ႈၵေႃႈ ပူဝ်ႇၾႆးမႆႈ ပဵၼ်ၸုမ်းသိုၵ်းမၢၼ်ႈ ၶဝ်လိုဝ်းၵၼ်ဝႃႈ ယၢမ်ႈႁဵတ်းမုၼ်ၸဝ်ႈ မႃးယူႇတီႈ မိူင်းၼၢႆးသေ ပေႃးမၼ်းႁၢႆမိူဝ်းၵႂႃႇဢမ်ႇႁိုင်ၵေႃႈ ၼုင်ႈၶူဝ်းသိုၵ်းပဵၼ်ပူဝ်ႇသၢမ်လၢဝ်မႃးသွၵ်ႈတဝ် ထၢမ်ႁႃသိုၵ်းတႆး ဝၢၼ်ႈယဝ့်ဝၢၼ်ႈ တွပ်ႇဝႃႈဢမ်ႇႁၼ်ၼႆၵေႃႈ ၺႃးပၢပ်းၵႅမ်ႈ ႁၼ်ၼႆၵေႃႈ ႁဵတ်းသင်ဢမ်ႇမႃးၸႅင်ႈဝွၵ်ႇၼႆသေထုၵ်ႇပၢပ်းၵႅမ်ႈ။ ပေႃးလၢတ်ႈသင် ဢမ်ႇထုၵ်ႇၸႂ်မၼ်းၵေႃႈ ထၢမ်ဢဝ်ၾႆးၸုတ်ႇၾႆးၽဝ်တိၵ်းတိၵ်းလႄႈ ၶဝ်ၸင်ႇတင်ႈၸိုဝ်ႈမၼ်းဝႃႈ ပူဝ်ႇၾႆးမႆႈ)။
ထိုင်မႃး 1983 ၸဝ်ႈၵွၼ်းၸိူင်းပိုၼ်ၽၢဝ်ႇလွင်ႈၽွမ့်ႁူမ်ႈ ၸင်ႇလႆႈၵႂႃႇၶဝ်ႈလဵပ်ႈႁဵၼ်းၸွမ်းလႄႈလႆႈၶိုၼ်းႁူပ့်ထူပ်း ပီႈသႅင်ၸိုၼ်ႈ ပီႈၶွၼ်းၶိူဝ်း ၶဝ် ထႅင်ႈၵမ်းၼိုင်ႈ ပဵၼ်ဢၼ်ယိၼ်းၸူမ်းသိူဝ်းၸႂ် တင်းဢၼ်ဢွၵ်ႇၸႂ်မီးဝႆ့ယူႇၽွင်ႈယဝ့်လႄႈ ႁူမ်ႈဝႃႈဢမ်ႇလၢတ်ႈဢွၵ်ႇ ပၢၵ်ႇၵေႃႈ “ၵဝ်ၵေႃႈတေမႃးယူႇတီႈၼႆႈ” ၼႆ မၢႆဢၢၼ်းဝႆ့ၼႂ်းၸႂ်ၼင်ႇၼႆ။
ထိုင်မႃး 1984 လႆႈဢွၼ်ဢဝ်ပႃးၼၢင်းမေး မႃးယွၼ်းၶဝ်ႈႁၢပ်ႇၵၢၼ်တီႈငဝ်ႈၸိုင်ႈတပ့်သိုၵ်းၽွမ့်ႁူမ်ႈလုၵ့်ၾိုၼ့် ၸိုင်ႈတႆးသေ ၸဝ်ႈၶႂၢၼ်မိူင်း ယိပ်းၵမ်ႁွင်ႈၵၢၼ်ၾၢႆႇၼႃႈတီႈပုၼ်ႈၽွၼ်းၵၢၼ်မိူင်း ၼႂ်းမိူင်း ၸင်ႇမႃးႁွင့်ဢဝ်ၵႂႃႇႁဵတ်းၵၢၼ် မွပ်ႈပၼ်ပီႈသႅင်ၸိုၼ်ႈ တီႈႁူင်းၽိမ်း (ႁူင်းဢိတ်ႇလိၵ်ႈ) ပၢင်ၵမ့်ၵေႃႇ ဢၼ်ႁဵတ်းဢွၵ်ႇပပ့်လိၵ်ႈ လၢႆလၢႆယၢင်ႇလႄႈလိၵ်ႈၽိုၼ်ၶၢဝ်ႇ ၵွၼ်းၶေႃ။
ဝၢႆးပႃႇတီႇမႂ်ႇသုင်ၸိုင်ႈတႆး/တပ့်သိုၵ်းၸိုင်ႈတႆး SSPP/SSA ပွတ်းၸၢၼ်း ဢၼ်ၸဝ်ႈသိုၵ်းၸၢမ်မႂ်ႇဢွၼ်ႁူဝ်မႃးၶဝ်ႈႁူမ်ႈ တင်း တပ့်သိုၵ်း လုၵ့်ၾိုၼ့် ၸိုင်ႈတႆး SURA ဢၼ်ၸဝ်ႈၵွၼ်းၸိူင်းဢွၼ်ႁူဝ် မႃးပဵၼ် TRC/TRA (1984) လိၵ်ႈၽိုၼ်ၶၢဝ်ႇဢၼ်ဢွၵ်ႇတီႈႁူင်းၽိမ်း ပၢင်ၵမ့်ၵေႃႇ “ၵွၼ်းၶေႃ” ၼၼ့်ၽိူမ့်ထႅမ်ထွႆႈၵႂၢမ်း “ၶေႃႈၶၢၼ်ပၢၵ်ႇ တႅမ်ႈၾၢၵ်ႇတၢင်တူဝ် သဵင်ႁူဝ်ၸႂ်ၵူၼ်းမိူင်း”။
1985 တပ့်သိုၵ်းပွင်း SUA ဢၼ်ၶုၼ်သႃဢွၼ်ႁူဝ်မႃးႁူမ်ႈထႅင်ႈလႄႈ ပဵၼ်မႃးတပ့်သိုၵ်းမိူင်းတႆး MTA သေ ထိုင်မႃး 1996 ၶုၼ်သႃႇ ဝၢင်းၶိူင်ႈၶဝ်ႈၸူးမၢၼ်ႈ ဢႃးၸၢၼ်ၶိုၼ်းသႂ် လႄႈ ပီႈသႅင်ၸိုၼ်ႈ လူင်းမႃးၶိုၼ်းၵေႃႇတင်ႈ သိုပ်ႇသဵၼ်ႈသိုပ်ႇသၢႆလိူတ်ႈ ၸုမ်းၶၢဝ်ႇ ၽူႈတွႆႇႁွၵ်ႈ။ ႁူမ်ႈဝႃႈၽွင်းၼၼ့် တူဝ်ၽူႈတႅမ်ႈယူႇတီႈမိူင်းၵွၵ်ႇၼႆသေတႃႉၵေႃႈ ၾၢႆႇၼိုင်ႈယင်းႁဵတ်းၵၢၼ်ၶၢဝ်ႇၵဵဝ်ႇတၢင်း [လၢႆးၵၢၼ် ပွႆႇသဵင်ၾၢႆႇတႆး “သဵင်တႆး” Shan – DVB] တီႈႁူင်းပွႆႇသဵင်ၼေႃးဝေယ်ႊလႄႈလႆႈၵွင့်သၢၼ်ၵၢၼ်ၶၢဝ်ႇငၢဝ်းႁူမ်ႈၽၢၵ်ႈ ၵၢၼ်ငၢၼ်းၵၼ် မႃးယူႇၶိူဝ်းယႂ်း တေႃႇၽူႈတႅမ်ႈၶိုၼ်ႈမႃးယူႇ ၵဵင်းမႂ်ႇ မိူဝ်ႈ 2003 ၵေႃႈ လွင်ႈႁူမ်ႈမိုဝ်းၵၢၼ်ၶၢဝ်ႇၵေႃႈၶိုၼ်းၵိုၵ်းႁူမ်ႈၽၢၵ်ႈၵၼ် တေႃႇမၼ်းၸဝ်ႈ ပေႃးသဵင်ႈၵမ်ႊၵႂႃႇ ၼႂ်းဝၼ်းတီႈ 15 လိူၼ်သႅပ့်ထႅမ်ႊၿိူဝ်ႊ (15/09/2011) ထိုင်ႁွတ်ႈဝၼ်းၼႆ့ 11 ပီတဵမ်ၼႆ့ယဝ့်။
သႅင်ၸိုၼ်ႈ ႁိုဝ် သႅင်ၶဝ်ႈႁႅင်ႈ ႁိုဝ် သၶႁ ၼႆ့ လိူဝ်သေ –
ၼမ့်ၵတ့်တၢင်းၶႅၼ်ႇ လႅတ်းလႅၼ်ႇဝႆးၽၢႆ ယိူင်းမၢႆမၼ်ႈၵိုမ်း ယိုၼ်းယၼ်ပၵ်းမၼ်ႈ
မေႃၸင်ႈၼမ်ႉၼၵ်း လၵ်းၵၢၼ်ၶိုၵ့်ၶမ်ႇ ဢမ်ႇသမ်ႇမႅၼ်သုင် ႁဵတ်းၵေႃႉၾုင်မူႇ
ယူႇႁူမ်ႈပိူၼ်ႈလႆႈ မေႃမႆႈဢီးလူ ပူသိူဝ်ႇပၼ်တၢင်း ဢမ်ႇတွၼ့်ၶၢင်းမႆႈ
ပၼ်ႁႃသႆႈတွင့် လုၵ်ႈၼွင့်မိူၼ်ၵၼ် မီးပၼ်မီးယိုၼ်ႈ ၸႂ်ၸိုၼ်ႈၶၢဝ်ႇသႂ်
ၸႂ်တဵင်ႈထမ်းၽဵင်ႇ ဢမ်ႇလိူဝ်ၸဵင်ႇၽႂ် ၸႂ်ၼဵဝ်ၼႅၼ်ႈၼၵ်း မီးလၵ်းႁဵတ်ႇၽူလ်
ၵူၼ်းႁၵ့်သူင်ႁုမ် ၶုၼ်လီမီးၵႃႈ ၼပ့်ၼႃႈထိုဝ်တႃ သႅၼ်ႁႃယၢပ်ႇတႄ့ၵူၼ်းၸိူင့်မၼ်းၸဝ်ႈ
ၵႃရဝၵွမ်းၼပ့်ယမ်သေ
သႅင်ယ


text:
မၵူၺ်း၊ ၸႄႈတိူင်း
ၸႄႈတိူင်းမၵူၺ်း (မၢၼ်ႈ: မကွေးတိုင်းဒေသကြီး), (ဢိင်းၵလဵတ်ႈ: Magway Region ဢမ်ႇၼၼ် Magwe Region) (သဵင်ဢွၵ်ႇ [Zetoeng Makoi]) ပဵၼ် ၼႃႈလိၼ်ၽွင်းငမ်းဢုပ်ႉပိူင်ႇ ဢၼ်ၼိုင်ႈ ဢၼ်မီးဝႆႉတီႈၵၢင် မိူင်းမျၢၼ်ႇမႃႇၼၼ်ႉယဝ်ႉ။ ၸႄႈတိူင်းမၵူၺ်းၼႆႉ ၼႂ်းၵႃႈ တိူင်းၸဵတ်းတိူင်း ၼႂ်းမိူင်းမျၢၼ်ႇမႃႇၼႆႉ မၼ်းပဵၼ် တိူင်းထိသွင် ဢၼ်ယႂ်ႇသေပိူၼ်ႈသေ တၢင်းၵႂၢင်ႈမၼ်း မီး ႔႔,႘႒႐ ပၼ်ႇမူၼ်း ၶီႇလူဝ်ႇမီႇတႃႇ (႑႗,႓႐႖ လၵ်းပၼ်ႇမူၼ်း)ယဝ်ႉ။
ဢွင်ႈတီႈလႄႈ တၢင်းၵႂၢင်ႈၶႂၢင်[မႄးထတ်း | မႄးထတ်းငဝ်ႈငႃႇ]
ၸႄႈတိူင်းမၵူၺ်းၼႆႉ မီးဝႆႉတီႈ မိူင်းမျၢၼ်ႇမႃႇပွတ်းၵၢင် မီးၼႂ်းၵႄႈ လတ်ႉတီႇတုတ်ႉ 18 တီႇၵရီႇ 50 မိတ်ႉၼိတ်ႉ လႄႈ 22 တီႇၵရီႇ 47 မိတ်ႉၼိတ်ႉ၊ လွင်ႇၵျီႇတုတ်ႉဢွၵ်ႇ 93 တီႇၵရီႇ 47 မိတ်ႉၼိတ်ႉ လႄႈ 95 တီႇၵရီႇ 55 မိတ်ႉၼိတ်ႉ သေ ၸိူဝ်းပဵꧣ် ၸႄႈတိူင်းပႃႇၵိူဝ်၊ ၸႄႈတိူင်းတႃႈလိူဝ်ႇ, ၸႄႈမိူင်းၶျၢင်း လႄႈ ၸႄႈမိူင်းရၶႅင်ႇ ၸိူဝ်းၼႆႉ လွမ်ႉႁွပ်ႈဝႆႉယူႇယဝ်ႉ။ တၢင်းၵႂၢင်ႈၶႂၢင် ၸႄႈတိူင်းမၵူၺ်းၼႆႉ မီး 17,305 လွၵ်းလၵ်းယဝ်ႉ။
ၽၢင်ၼႃႈလိၼ်လႄႈ လွင်ႈၼမ်ႉလႆ[မႄးထတ်း | မႄးထတ်းငဝ်ႈငႃႇ]
ၸိူဝ်းပဵၼ်ပွတ်းၽၢႆႇဢွၵ်ႇ မႄႈၼမ်ႉၵဵဝ် ၼၼ်ႉ ပဵၼ်ၼႃႈလိၼ်ပဵင်းသေ ၸိူဝ်းပဵၼ်ၽၢႆႇပွတ်းတူၵ်းၼၼ်ႉ ပဵၼ်တီႈလဵင်ႉၼမ်ႉတႃႇ သၼ်လွႆရၶႅင်ႇ ယဝ်ႉ။ ဢၼ်ပဵၼ် ဝဵင်းမိၼ်းပူး ၼၼ်ႉ ပဵၼ်ထုင်ႉလိၼ်ပဵင်းယဝ်ႉ။ မႄႈၼမ်ႉၵဵဝ်ၼႆႉ လုၵ်ႉဢဝ်ၽၢႆႇႁွင်ႇ ၵႂႃႇၽၢႆၸၢတ်းသေ လႆလတ်းၵႂႃႇၼႂ်းၵၢင် ၸႄႈတိူင်းယဝ်ႉ။ ႁွင်ႈလူင်ၸိူဝ်းလႆၶဝ်ႈတီႈၼႂ်း ၽၢႆႇဢွၵ်ႇမႄႈၼမ်ႉၵဵဝ်ၼႆႉ ပိၼ်းၶျွင်း၊ ယိၼ်းၶျွင်း၊ တွင်းတေၶျွင်း ၸိူဝ်းၼႆႉသေ ၸိူဝ်းလုၵ်ႉၽၢႆႇတူၵ်း လႆၶဝ်ႈၼႆႉ မႄႈၼမ်ႉၶျိၼ်းတႂိၼ်း၊ ၸလိၼ်းၶျွင်း၊ မူင်းၶျွင်း၊ မၢၼ်းၶျွင်း၊ မိၼ်းတူင်းၶျွင်း ၸၵႂႃႇၸိူဝ်းၼႆႉယဝ်ႉ။
ၾိင်ႈၾႃႉယႃႇသီႇ[မႄးထတ်း | မႄးထတ်းငဝ်ႈငႃႇ]
ပဵၼ်ထုင်ႉၶူင်ႈ ဢၼ်မီးတီႈ ပွတ်းၵၢင် မိူင်းမျၢၼ်ႇမႃႇလႄႈ ၽူၼ်ဢေႇတႄႉတႄႉသေ မီးၾိင်ႈၾႃႉ မႆႈႁဝ်ႉႁႅင်းယဝ်ႉ။
ၸႄႈလူင်[မႄးထတ်း | မႄးထတ်းငဝ်ႈငႃႇ]
ၸႄႈလူင် ၸႄႈတိူင်းမၵူၺ်းၼႆႉပဵၼ် ဝဵင်းမၵူၺ်း ယဝ်ႉ။
ၸႄႈတွၼ်ႈ၊ ၸႄႈဝဵင်း၊ ဝဵင်း၊ ပွၵ်ႉ၊ ဢိူင်ႇ၊ ဝၢၼ်ႈ[မႄးထတ်း | မႄးထတ်းငဝ်ႈငႃႇ]
တီႈ ၸႄႈတိူင်းမၵူၺ်းၼႆႉ မီးၸႄႈတွၼ်ႈ (5) ဢၼ်ယဝ်ႉ။
ၸႄႈဝဵင်း (႒႕) ဢၼ်[မႄးထတ်း | မႄးထတ်းငဝ်ႈငႃႇ]
- ၸႄႈတွၼ်ႈမၵူၺ်း (႖) ၸႄႈဝဵင်း
- ၸႄႈဝဵင်းမၵူၺ်း
- ၸႄႈဝဵင်းယေႇၼၢၼ်ႇၶျွင်း
- ၸႄႈဝဵင်းၶျွၵ်ႉ
- ၸႄႈဝဵင်းတွင်ႇတႂိၼ်းၵျီး
- ၸႄႈဝဵင်းမျူဝ်ႉတိတ်ႉ
- ၸႄႈဝဵင်းၼၢတ်ႉမွၵ်ႉ
- ၸႄႈတွၼ်ႈမိၼ်းပူး (႕) ၸႄႈဝဵင်း
- ၸႄႈတွၼ်ႈပၶူၵ်ႉၵူႇ (႕) ၸႄႈဝဵင်း
- ၸႄႈတွၼ်ႈၵၢၼ်ႉၵေႃး (႓) ၸႄႈဝဵင်း
- ၸႄႈတွၼ်ႈတယႅတ်ႉ (႖) ၸႄႈဝဵင်း
- ၸႄႈဝဵင်းဢွင်ႇလၢၼ်ႇ
- ၸႄႈဝဵင်းၵၢမ်ႇမ
- ၸႄႈဝဵင်းမိၼ်းတူင်း
- ၸႄႈဝဵင်းမိၼ်းလႃႉ
- ၸႄႈဝဵင်းသိၼ်ႇပွင်ႇဝႄး
- ၸႄႈဝဵင်းတယႅတ်ႉ
ဝဵင်းမီး (႓႐) ဝဵင်း၊ ပွၵ်ႉမီး (႑႘႔) ပွၵ်ႉ၊ ဢိူင်ႇမီး (႑႕႓႕) ဢိူင်ႇ လႄႈ ဝၢၼ်ႈ မီးၵႂႃႇ (႔႗႙႘) ဝၢၼ်ႈယဝ်ႉ။[2]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (May 2015) Census Report, The 2014 Myanmar Population and Housing Census 2. Naypyitaw: Ministry of Immigration and Population, 17.
- ↑ နေပြည်တော် တိုင်းဒေသကြီး နှင့် ပြည်နယ်များရှိ ခရိုင်၊ မြို့နယ်၊ မြို့၊ ရပ်ကွက်၊ ကျေးရွာအုပ်စု၊ ကျေးရွာ ဦးရေ စာရင်းချုပ် (၁၆. ၂. ၂၀၁၆)


text:
တႅၵ်ႉဢူး၊ ဝဵင်း
ဝဵင်းတႅၵ်ႉဢူး (မၢၼ်ႈ: ဒိုက်ဦးမြို့), (ဢိင်းၵလဵတ်ႈ: Daik-U), (Shan pronunciation: [Dek-U]) ၼႆႉ ပဵၼ်ဝဵင်းဢၼ်မီးဝႆႉတီႈၼႂ်ႈ ၸႄႈဝဵင်းတႅၵ်ႉဢူး၊ ၸႄႈတွၼ်ႈပႃႇၵိူဝ် ၼၼ်ႉယဝ်ႉ။[1] တႅၵ်ႉဢူးၼႆႉ လုၵ်ႉတီႈ ၸိုဝ်ႈမွၼ်း ဍာ်အုဲ(သဵင်ဢွၵ်ႇ တႅၵ်ႉဢိူၺ်း) သေလူင်းမႃးယဝ်ႉ။ တႅၵ်ႉ ဢၼ်ဝႃႈၼႆႉ ပဵၼ် ၼမ်ႉ၊ ဢိူၺ်းဢၼ်ဝႃႈၼႆႉ ၼဝ်ႈၼႆလႄႈ မီးတီႈပွင်ႇဝႃႈ ၼမ်ႉၼဝ်ႈ ၼႆယဝ်ႉ။ မီးဝႆႉတီႈၼႂ်း ၼႃႈလိၼ်ဢုပ်ႉပိူင်ႇ ဝဵင်းၵေႃးလိယ ဢၼ်ပဵၼ်ဝဵင်းၵဝ်ႇမွၼ်း ၼၼ်ႉသေ ၼမ်ႉတီႈႁွင်ႈၵေႃးလိယၼႆႉ ယိုင်ႈၶိုၼ်ႈမႃးသေ ပေႃးၼမ်ႉတူၵ်းၵႂႃႇ ၸိူဝ်းပဵၼ်တီႈၼႃႈလိၼ်ၶူင်ႈၼၼ်ႉ ၼမ်ႉၼဝ်ႈၸူးၵိုတ်းဝႆႉလႄႈ ၸင်ႇလႆဝႃႈႁွင်ႈဝႃႈၼင်ႇၼၼ်ယဝ်ႉ။
တႅၵ်ႉဢူးၼႆႉ မီးဝႆႉတီႈၼိူဝ်သဵၼ်ႈတၢင်းလူတ်ႉလဵၼ်း လႄႈ သဵၼ်ႈတၢင်းလူတ်ႉၵႃး တႃႈၵုင်ႈ-တႃႈလိူဝ်ႇၼၼ်ႉသေ ပေႃးလုၵ်ႉတီႈ တႃႈၵုင်ႈသေ ၸွမ်းတၢင်းလူတ်ႉၵႃးၼႆ ၵႆယၢၼ် ႘႘ လၵ်း၊ ပေႃးဝႃႈၸွမ်းတၢင်းလူတ်ႉလဵၼ်းၼႆ ၵႆယၢၼ် ႘႑.႒႕ လၵ်းယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ Google. Google Maps.


text:
ၾၢႆႇၽွင်းငမ်းၸႄႈဝဵင်းလွႆလႅမ် ဢွၵ်ႇလိၵ်ႈပိုၼ်ၽၢဝ်ႇ ပိုၼ်ၽႄႈၼိူဝ် ၾဵတ်ႉသ်ပုၵ်ႉ ႁၢမ်ႈၵူၼ်းမိူင်းၵႂႃႇႁႃႁဵပ်းႁႃၼေႃႇ ၼႂ်းထိူၼ်ႇၾၢႆႇႁွင်ႇဝဵင်းပၢင်လူင် တီႈၵူၼ်းမိူင်းၵႆႉယဵပ်ႇၺႃးမၢၵ်ႇၾင်လိၼ်ၸိူဝ်းၼၼ်ႉဝႃႈၼႆ။
ၽိုၼ်လိၵ်ႈၼႆႉ ၾၢႆႇၽွင်းငမ်းတႄႇပိုၼ်ၽၢဝ်ႇမိူဝ်ႈဝၼ်းတီႈ 16/9/2022။ ပိုၼ်ႉတီႈဢၼ်ၵူၼ်းမိူင်းၵႂႃႇလဵင်ႉဝူဝ်းၵႂၢႆး ၊ ပိုၼ်ႉတီႈဢၼ်ၵူၼ်းမိူင်းၵႂႃႇႁႃၵိၼ်လဵင်ႉတွင်ႉၼၼ်ႉ သမ်ႉမီးၽေး၊ ၺႃးသင်ႇႁၢမ်ႈဝႆႉလႄႈ ပဵၼ်ဢၼ်ယၢပ်ႇၽိုတ်ႇတႃႇ ႁႃၵိၼ်လဵင်ႉတွင်ႉတႄႉတႄႉ။
ၵူၼ်းပိုၼ်ႉတီႈ လၢတ်ႈတီႈၽူႈတွႆႇႁွၵ်ႈဝႃႈ – “ၵူၼ်းလဵင်ႉဝူဝ်းၵႂၢႆးၶဝ် ၵူၼ်းၵႂႃႁႃၽၵ်းယိူဝ်ႈၼၢင်းၶဵဝ်ၶဝ် ၵႆႉၵႂႃႇယဵပ်ႇၺႃးမၢၵ်ႇၵေႃႈမီး ၵမ်ႈၽွင်ႈၵႂႃႇတဝ်ႈၼႂ်းထိူၼ်ႇ ထုၵ်ႇပိူၼ်ႈထၢင်ႇထိူမ်ဝႃႈ ပဵၼ်ၸုမ်းၼၼ်ႉၸုမ်းၼႆႉသေ ၺႃးတီႉၺွပ်းဝႆႉၵေႃႈမီး၊ သုၵ်ႉယုင်ႈၼႃႇၶႃႈၼႂ်းပီၼႆႉ ၊ ၵူၼ်းမိူင်းၵေႃႈတုၵ်ႉၶဢေႃႈ။ ၵူႈပွၵ်ႈဢမ်ႇမီးၶႃႈလူင်လွင်ႈၸိူဝ်းၼႆႉ။ ပဵၼ်ၼမ်ႉမိုဝ်းၽႂ်ၵေႃႈဢမ်ႇႁူႉၶႃႈ” – ဝႃႈၼႆ။
ၾၢႆႇၽွင်းငမ်းပိုၼ်ၽၢဝ်ႇဝႃႈ – ထုင်ႉၾၢႆႇႁွင်ႇပၢင်လူင်ၼႆႉၵူၼ်းမိူင်းၵႆႉယဵပ်ႇၺႃးမၢၵ်ႇမႅင်းၾင်လိၼ်လႄႈ ယၢမ်းလဵဝ် ၾၢႆႇၵဵဝ်ႇၶွင်ႈ တိုၵ်ႉၵႂႃႇၽဵဝ်ႈပၼ်ယူႇ။ ၽွင်းယၢမ်းၼင်ႇၼႆ ႁၢမ်ႈၵူၼ်းမိူင်းၵႂႃႇသွၵ်ႈတဝ်ထိူၼ်ႇ ဢဝ်ၽၵ်းဢဝ်ယိူဝ်ႈမႃးၶၢႆ။ ၸိူဝ်းယူႇၸွမ်းသၢပ်ႇဝဵင်း၊ ၸွမ်းထိူၼ်ႇၵေႃႈႁႂ်ႈၾၢင်ႉၵႂႃႇမႃး ဝႃႈၼႆ။
ဢိူင်ႇဢၼ်ထုၵ်ႇႁၢမ်ႈဝႆႉၼႆႉ ပဵၼ်ဢိူင်ႇၼွင်လႅင် ဢိူင်ႇၼႃးတဵတ်ႇ ဢိူင်ႇသၼဵၼ်း ဢိူင်ႇသႁွင်း ဢိူင်ႇႁၢႆးၼၢင်း ဢိူင်ႇတၢၼ်ႇဢႄ ၸိူဝ်းၼႆႉ။


text:
သူၺ်ႇတွင်ႇ၊ ဝဵင်း
ဝဵင်းသူၺ်ႇတွင်ႇ (မၢၼ်ႈ: ရွှေတောင်မြို့ ; ဢိင်းၵလဵတ်ႈ: Shwedaung) ၼႆႉ ပဵၼ် ဝဵင်းပၵ်းလုမ်း ၸႄႈဝဵင်းသူၺ်ႇတွင်ႇ ဢၼ်မီးတီႈ ၸႄႈတွၼ်ႈပျီႇ၊ ၸႄႈတိူင်းပႃႇၵိူဝ်၊ မိူင်းမျၢၼ်ႇမႃႇၼၼ်ႉယဝ်ႉ။ မီႈဝႆႉတီႈၼိူဝ် ၽင်ႇၽၢႆႇဢွၵ်ႇ ၼမ်ႉၵဵဝ်သေ မီးဝႆႉ ၽၢႆႇၸၢၼ်း ဝဵင်းပျီႇ ယၢၼ်ၵဝ်ႈလၵ်းယဝ်ႉ။
ၼႃႈလိၼ်ပထဝီႇ[မႄးထတ်း | မႄးထတ်းငဝ်ႈငႃႇ]
မီးဝႆႉတီႈၼိူဝ် တၢင်းလူတ်ႉၵႃး တႃးၵုင်ႈ-ပျီႇသေ လုၵ်ႉတီႈ ဝဵင်းတႃႈၵုင်ႈ ၵႆယၢၼ် 169 လၵ်းယဝ်ႉ။ မီးတၢင်းလူတ်ႉၵႃး၊ တၢင်းရူတ်ႉရဵၼ်းလႄႈ ပဵၼ်ဝဵင်း ဢၼ်လွင်ႈၵပ်းသိုပ်ႇတိတ်းတေႃႇၶႅမ်ႉလႅပ်ႈၼၼ်ႉယဝ်ႉ။
ႁူဝ်ၼပ်ႉၵူၼ်း[မႄးထတ်း | မႄးထတ်းငဝ်ႈငႃႇ]
ၸွမ်းလူၺ်ႈလႆႈလၢမ်းတူၺ်း မိူဝ်ႈပီ 1956 ၼၼ်ႉ ႁူဝ်ၼပ်ႉၵူၼ်း တီႈၸႄႈဝဵင်းသူၺ်ႇတွင်ႇၼႆႉ မီး 83150 ၵေႃ့သေ ထိုင်ပီ 1963 မႃး သဵၼ်ႈမၢႆႁူဝ်ၼပ်ႉၵူၼ်းၼႆႉ မီး 10788 ယဝ်ႉ။[1]
ၾိင်ႈငႄႈ[မႄးထတ်း | မႄးထတ်းငဝ်ႈငႃႇ]
ၽြႃးတၼ်းၶူဝ်းယႂ်ႇ တီႈၼႂ်းၸႄႈဝဵင်းသူၺ်ႇတွင်ႇၼႆႉ ပဵၼ် ၽြႃးသူၺ်ႇၼၢတ်ႉၼွင်ႇ ဢၼ်မီးတီႈ ၽၢႆႇၸၢၼ်းဝဵင်း ယၢၼ်သီႇလၵ်း၊ ၽြႃးသူၺ်ႇမေႃႇတေႃး ဢၼ်မီးတီႈ ၸဵင်ႇႁွင်ႇဝၼ်းဢွၵ်ႇဝဵင်း၊ ၽြႃးသူၺ်ႇမျႅတ်ႉမၢၼ်ႇ ဢၼ်ပဵၼ်ၽြႃးသႂ်ႇ ၵႅဝ်ႈတႃႈဝႆႉၼၼ်ႉယဝ်ႉ။ ပွႆးၵွင်းမူး ၽြႃးသူၺ်ႇၼၢတ်ႉတွင်ႇ ၼႆႉ ၸတ်းႁဵတ်းၼႂ်း လိူၼ်သီႇၵူႈပီသေ ၵိုၼ်းတႄႉၵိုၼ်းဝႃႈလႄႈ ပေႃးၶဝ်ႈၼႂ်း သဵၼ်ႈမၢႆလူင်ပွင်ၸိုင်ႈယဝ်ႉ။ ၸဝ်ႈသြႃႇသူၺ်ႇတွင်ႇၵျီးတႄးလေးထတ်ႉ ဢၼ်တႅမ်ႈ ၵျၢမ်းၸိၼတ်ႉထပၵႃႇသၼီႇ လႄႈ ၵျၢမ်းၸွႆႇၸူင်ႇၵျေႃႇထိၼ်ႇ၊ ဢၼ်ပဵၼ် ၸဝ်ႈသြႃႇလူင်ပမေႃႇ ဢၼ်ၸိုဝ်ႈလိုဝ်းလင်မႃး မိူဝ်ႈပၢၼ် ၶုၼ်မင်းတုင်းၸိူဝ်းၼႆႉ ပဵၼ်ၸႃႇတိ ၸႄႈဝဵင်းသူၺ်ႇတွင်ႇၼႆႉယဝ်ႉ။
ပၢႆးမၢၵ်ႈမီး[မႄးထတ်း | မႄးထတ်းငဝ်ႈငႃႇ]
ဝဵင်းသူၺ်ႇတွင်ႇၼႆႉ ၽုၼ်ႇလိၼ်ၶႅမ်ႉလီသေ ၽုၵ်ႇသွမ်ႈမွၵ်ႇမၢၵ်ႇ ပဵၼ်လီယဝ်ႉ။ ၵၢၼ်ငၢၼ်းလိုဝ်းလင် တီႈဝဵင်းသူၺ်ႇတွင်ႇၼႆႉ ပဵၼ်ၵၢၼ်ငၢၼ်း ၽႅၼ်ႇမူင်ႈ (ပူဝ်းထႄႇ) (မၢၼ်ႈ: ပိုးထည်) သေ ၽႅၼ်ႇမူင်ႈသူၺ်ႇတွင်ႇၼႆႉ ပဵၼ် ၽႅၼ်ႇ ဢၼ်လႆႈၸိုဝ်ႈတႄႉတႄႉယဝ်ႉ။
တႃႇသိုပ်ႇလူထႅင်ႈ[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ ပပ်ႉသႅၼ်သမ်ႇမၢၼ်ႈ၊ သွႆႉ(11)


text:
လၢႆးဢဝ် Folder သူင်ႇလပ်ႉဝႆႉဢမ်ႇပၼ်ၽႂ်ႁၼ် ၼိူဝ်ၼႃႈၶွမ်းႁဝ်း
မႂ်ႇသုင်တင်းသဵင်ႈၶႃႈ
ဝၼ်းမိူဝ်ႈၼႆႉဢဝ်လၢႆးသိူင်ႇလပ်ႉ Folder ဝႆႉ တီႈၼိူဝ်ၼႃႈၶွမ်းႁဝ်းၼႆၼၼ်ႉမႃးၽၢၵ်ႇထိုင်ၵူႈၵေႃႉ၊ ၸဢၼ်ႁူႉဝႆႉယဝ်ႉတႄႉ ငၢႆႈသေငၢႆႈ ၸဢၼ်ပႆႇႁူႉၵေႃႈ ၼင်ႇႁိုဝ်သမ်ႉတေႁူႉမႃး ၼႆလႄႈ ၸၢမ်းႁဵတ်းတူၺ်းၶႃႈလႄႈၼႃႈ သင်ဝႃႈဢမ်ႇၶႆႈပၼ်ပိူၼ်ႈႁၼ်ၶေႃႈမုၼ်းၸဝ်ႈၵဝ်ႇ။ :D :D :D
ယိူင်းဢၢၼ်းတွၼ်ႈတႃႇၸိူဝ်းဢၼ်ပႆႇယၢမ်ႈႁူႉယၢမ်ႈႁဵတ်းၸိူဝ်းၼၼ်ႉၵူၺ်း
ႁၢင်ႈသဵင်လၢႆးႁဵတ်းမၼ်း
1. ၼဵၵ်း Window+R
2. တႅမ်ႈသႂ်ႇပၼ်ဝႃႈ cmd ၼဵၵ်းပၼ် ok
3. ထႅဝ်ၼိူဝ်ၼၼ်ႉတႅမ်ႈသႂ်ႇဝႃႈ cd desktop ယဝ်ႉၼဵၵ်း Enter ထႅဝ်တႂ်ႈသမ်ႉတႅမ်ႈသႂ်ႇ
Attrib +a +r +s +h "folder" သိုပ်ႇၼဵၵ်း Enter တႃႉ၊ ပေႃႉသႂ်ႇၸိုဝ်ႈထူင်ဢၼ်ၶႆႈသူင်ႇလပ်ႉဝႆႉၼႂ်းလွၵ်း "...." ၼၼ်ႉတႃႉ၊ ဝၢႆးၼဵၵ်းပၼ် Enter ယဝ်ႉ ထူင်ဢၼ်ႁဝ်းၶႆႈသူင်ႇၼၼ်ႉတေႁၢႆလၢႆၵႂႃႇတီႈၼႃႈၶွမ်းၸဝ်ႈၵဝ်ႇၼၼ်ႉယူႇယဝ်ႉ။
လၢႆးပိုတ်ႇတူၺ်း Folder ဢၼ်ႁဝ်းသူင်ႇဝႆႉၼၼ်ႉၶိုၼ်း
1. Window+R cmd ၶိုၼ်းၼဵၵ်း OK
2. သင်ၶႆႈပိုတ်ႇတူၺ်းၼႂ်းမၼ်းၵူၺ်းၸိုင်
2.1. တႅမ်ႈသႂ်ႇ cd desktop ၼဵၵ်း Enter
2.2. တႅမ်ႈသႂ်ႇ start ယဝ်ႉတႅမ်ႈၸိုဝ်ႈ Folder ဢၼ်ႁဝ်းသူင်ႇလပ်ႉဝႆႉမိူဝ်ႈၵႆႈၼၼ်ႉသေ ၼဵၵ်း Enter တႃႉ၊ တေဢွၵ်ႇမႃးပၼ်ဢၼ်ႁဝ်းၶႆႈတူၺ်းၼႂ်းထူင်သူင်ႇလပ်ႉဝႆႉၼၼ်ႉယူႇယဝ်ႉ။
3. သင်ၶႆႈပိုတ်ႇ Folder ဝႆႉၶိုၼ်းၼိူဝ်ၼႃႈၶွမ်းၸဝ်ႈၵဝ်ႇ
3.1. Window+R တႅမ်ႈသႂ်ႇ cmd ၶိုၼ်းၼဵၵ်း OK
3.2. တႅမ်ႈသႂ်ႇ cd desktop ၼဵၵ်း Enter
3.3. တႅမ်ႈသႂ်ႇ Attrib -a -r -s -h "ၸိုဝ်ႈထူင်ဢၼ်သူင်ႇလပ်ႉဝႆႉ" သိုပ်ႇၼဵၵ်း Enter တႃႉ၊ တၵ်းတေဢွၵ်ႇမႃးၶိုၼ်းၼိူဝ်ၼႃႈ Desktop (ၼႃႈၶွမ်း) ၸဝ်ႈၵဝ်ႇၼၼ်ႉၶိုၼ်းယူႇယဝ်ႉ။
ႁႂ်ႈၵၢမ်ႇလီၵၼ်ၼႃ။


text:
ၽျူး၊ ဝဵင်း
ဝဵင်းၽျူး (မၢၼ်ႈ: ဖြူးမြို့ ; ဢိင်းၵလဵတ်ႈ: Pyu) ၼႆႉ ပဵၼ်ဝဵင်းပၵ်းလုမ်း ၸႄႈဝဵင်းၽျူး၊ ၸႄႈတွၼ်ႈတွင်ႇငူႇ၊ ၸႄႈတိူင်းပႃႇၵိူဝ်၊ မိူင်းမျၢၼ်ႇမႃႇယဝ်ႉ။ မီးဝႆႉ ၽၢႆႇႁွင်ႇ ဝဵင်းတႃႈၵုင်ႈ ပေႃးဢဝ်တၢင်းလူတ်ႉၵႃးဝႃႈ ယၢၼ်ၵႆ 142 လၵ်းသေ ပေႃးဢဝ် တၢင်းရူတ်ႉရဵၼ်းဝႃႈ ယၢၼ်ၵႆ 134.25 လၵ်းယဝ်ႉ။ ပၢႆးမၢၵ်ႈမီး ပဵၼ်ဢၼ်ၶႅမ်ႉလီသေ ၵၢၼ်ၽုၵ်ႇသွမ်ႈ ၶဝ်ႈ၊ ထူဝ်ႇ ၸိူဝ်းၼႆႉ ပဵၼ်ၶူဝ်းၵုၼ်ႇ ဢၼ်ဢွၵ်ႇတီႈပိုၼ်ႉတီႈယဝ်ႉ။
ပိုၼ်းဝဵင်း[မႄးထတ်း | မႄးထတ်းငဝ်ႈငႃႇ]
ၸွမ်းလူၺ်ႈရႃႇၸဝၢင်ႇတွင်ႇငူႇသေ ၸိုဝ်ႈငဝ်ႈငႃႇ ဝဵင်းၽျူးၼႆႉ ပဵၼ် "ဝၢၼ်ႈပျူႇ" ၼႆယဝ်ႉ။ ပဵၼ်ဝၢၼ်ႈလူင် ဢၼ်ၵူၼ်းၶိူဝ်းပျူႇၶဝ် ယၢမ်ႈယူႇမႃးၼႆယဝ်ႉ။ မိူဝ်ႈပၢႆးၸဝ်ႉ ႁူဝ်ပၢၵ်ႇပီၶရိတ်ႉ (13) ၼၼ်ႉ ၶုၼ်မူၵ်ႉတမ ၸႃႇၶူႇရီႇ မႃးတိုၵ်း တီႈဝၢၼ်ႈၵၢၼ်းပႃးမျိၼ်ႉ တီႈ သဝုၼ်ႇလႅတ်ႉၵျႃႇယူႇၼၼ်ႉသေ ဢဝ်မုင်ႉႁေႃႁိူၼ်းသဝုၼ်ႇလႅတ်ႉၵျႃႇၼႆႉ ယၢမ်းၶင်ဝႆႉတီႈ ဝၢၼ်ႈပျူႇၼၼ်ႉယဝ်ႉ။
ဝၢႆးလင်ပီၶရိတ်ႉ 1278 ၼၼ်ႉ သဝုၼ်ႇလႅတ်ႉၵျႃႇ ဢၼ်ထုၵ်ႇၶင်ဝႆႉတီႈၵႂၢင်ႈၼၼ်ႉ လႆႈသဵင်ႈၵၢမ်ႇၵႂႃႇတီႈ ဝၢၼ်ႈပျူႇၼၼ်ႉယဝ်ႉ။ ဝၢၼ်ႈပျူႇၼၼ်ႉၵေႃႈ ဝၢႆးသေပီယၢဝ်းၶၢဝ်းႁိုင် ပဵၼ်မႃး ဝဵင်းၽျူးယူႇယဝ်ႉ။
မိူဝ်ႈပီ 1953 ၼၼ်ႉ တီႈဝဵင်းၽျူးၼႆႉ ႁူဝ်ၼပ်ႉၵူၼ်းယူႇသဝ်း မီး 10,443 ၵေႃႉယဝ်ႉ။ ဢၼ်ပဵၼ် ၽြႃးမႁႃပုၺမုၼိ ဢၼ်မီးၽၢႆႇၸၢၼ်းဝဵင်းၼၼ်ႉ လိုဝ်းလင်ဝႆႉယဝ်ႉ။[3]
မိူဝ်ႈပၢၼ်ပၢႆးၸဝ်ႉၵၢပ်ႈၶူဝ်ႇလူဝ်ႇၼီႇၼၼ်ႉ တီႈဝဵင်းၽျူး လႆႈတင်ႈတႄႇ ႁူင်းႁဵၼ်းၸိူဝ်ႉၸၢတ်ႈႁူင်းၼိုင်ႈသေ ဢၼ်ပဵၼ် ဢူးပႃႉဝိၼ်း ဢၼ်ပဵၼ် ၽူႈႁတ်းငၢၼ်ၼၼ်ႉ ယၢမ်ႈႁဵတ်း ၽူႈၵွၼ်းႁူင်းႁဵၼ်းၸိူဝ်ႉၸၢတ်ႈၼၼ်ႉမႃးယဝ်ႉ။[4]
ၽူႈၸိုဝ်ႈလိုဝ်းလင်[မႄးထတ်း | မႄးထတ်းငဝ်ႈငႃႇ]
- ပူဝ်ႇၺႃႇၼ ၽူႈၶဝ်ႈၸုမ်း သိုၵ်းႁၢၼ်သၢမ်ၵျၢပ်ႈ (ဝၢၼ်ႈၵျွၵ်ႉတႅင်ႇတေႃႇ)
- တွင်ႇတႃႇမွင်ႇၽျူး (ႁွင်ႉ) ဢူးၵွၼ်ႇလျွင်ႇ
- ယႄးပေႃႇမျႃႉ
- တၵ်ႉၵတူဝ်ႇ သျိၼ်ႇသီႇရိ
- ဢူးမျိၼ်ႉသူၺ်ႇ (ၽျူး)
- ဢူးဢေးၽေႇ (တႅင်းယိၼ်းမေႇ)[4]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ Myanmar: largest cities and towns and statistics of their population:calculation 2010. Archived from the original on 2012-09-19။ Retrieved on 2019-06-15။ World Gazetteer
- ↑ National Telephone Area Codes. Myanmar's Net. Archived from the original on 2011-06-15။ Retrieved on 2019-06-15။
- ↑ မြန်မာမြို့အဘိဓာန်။ တင်နိုင်တိုး။ ဇေတဝန်စာအုပ်တိုက်။ ရန်ကုန်။ ပကြိမ်။ ၂၀၁၂ ဖေဖော်ဝါရီ။
- ↑ 4.0 4.1 တင်နိုင်တိုး (ဒီဇင်ဘာလ၊ ၂၀၁၃). မြန်မာပြည်တစ်ခွင် လမ်းညွှန်. မဇ္ဈိမစာပေ, ၉၀.


text:
ပီႈၼွင်ႉၵူၼ်းဝၢၼ်ႈၼွင်ယူမ်း ဢိူင်ႇမိူင်းၼိမ် ဝဵင်းၵေးသီး ၶႂ်ႈႁႂ်ႈသိုၵ်းမၢၼ်ႈပၼ်တူတ်ႈတၢမ်ႇ ၵူၼ်းသိုၵ်းၵေႃႉဢၼ်လူင်းမိုဝ်းပူၼ်ႉပႅၼ်ၽၼ်းလုင်းသူၺ်ႇထုၼ်း ထိုင်တီႈလႆႈၶဝ်ႈယူတ်းယႃတူဝ်တီႈႁူင်းယႃၼၼ်ႉ ဝႃႈၼႆ။
မိူဝ်ႈဝၼ်းတီႈ 31/8/2022 ယၢမ်းဝၢႆးဝၼ်း 1 မူင်း လုင်းသူၺ်ႇထုၼ်း ဢႃယု 67 ပီ ၵူၼ်းဝၢၼ်ႈၼွင်ယူမ်း ဢိူင်ႇမိူင်းၼိမ် ၸႄႈဝဵင်းၵေးသီး ဢဝ်ဝူဝ်းၵႂႃႇလဵင်ႉၼွၵ်ႈဝၢၼ်ႈ၊ သိုၵ်းမၢၼ်ႈဢၢင်ႈယိုဝ်းဝူဝ်းမၼ်းလႄႈ မၼ်းၸၢႆးၶဝ်ႈႁၢမ်ႈ ထိုင်တီႈၺႃးသိုၵ်းမၢၼ်ႈ ၶလယ 131 – 3 ၵေႃႉ ၽၼ်းၶေႃးမၼ်းၸၢႆးမၢတ်ႇၸဵပ်းႁႅင်းလႆႈၵႂႃႇယူတ်းယႃတူဝ်၊ လႆႈယဵပ်ႉ 40 ႁွႆးပၢႆ။
ၽွင်းလုင်းသူၺ်ႇထုၼ်း မီးတီႈႁူင်းယႃ သိုၵ်းမၢၼ်ႈ မႃးပၼ် ၵႃႈယူတ်းယႃ 1 သႅၼ်ပျႃးၵူၺ်း ၊ လွင်ႈၼႆႉ ပီႈၼွင်ႉ ၊လုၵ်ႈလၢင်းဝႃႈ ဢမ်ႇမီးလွင်ႈၽဵင်ႇပဵင်း ပဵၼ်ထမ်း။
ၵူၼ်းၵေးသီး လၢတ်ႈတီႈၽူႈတွႆႇႁွၵ်ႈဝႃႈ – “ဢမ်ႇမီးလွင်ႈၽဵင်ႇပဵင်းၶႃႈ လွင်ႈသိုၵ်းမၢၼ်ႈၶဝ်ႁဵတ်းၼႆႉ ႁဵတ်းၵေႃႈ ၶဝ်ႁဵတ်းႁၢႆႉ တေႃႇပိူၼ်ႈ ၵတ်းၵႃႈ ဢမ်ႇတၢႆ ၵွၼ်ႇၶႃႈဢေႃႈ။ ပေႃးထိုင်ဝႃႈ လုင်းသူၺ်ႇထုၼ်းတၢႆၼႆၵေႃႈ တၢႆလၢႆလၢႆ ၵူၺ်းၶႃႈဢေႃႈ။ မၼ်းပဵၼ်လၢႆးတဵၵ်းတဵင်ၵၼ်ၵူၺ်း။ တေဢဝ်ၶူဝ်းၶွင်လၢႆ ၶွင်ၵူၼ်းမိူင်းၵိၼ်ထႅင်ႈလူးၵွၼ်ႇ လၢႆးႁဵတ်းၶဝ်ၼႆႉ”- ဝႃႈၼႆ။
လုင်းသူၺ်ႇထုၼ်းၼႆႉ လႆႈၶဝ်ႈယူတ်းယႃတူဝ်တီႈႁူင်းယႃ 9 ဝၼ်း။ သိုၵ်းမၢၼ်ႈမႃးၸႂ်း 2 ပွၵ်ႈ ၊ ၼိုင်ႈပွၵ်ႈၸွႆႈ 5 မိုၼ်ႇပျႃး။ ၵႃႈယူတ်းယႃတူဝ်ပေႃးၼပ်ႉတႄႉတႄႉၸိုင် တေသဵင်ႈၼပ်ႉႁူဝ်သိပ်းသႅၼ်ပျႃး။ ၵူၺ်းၵႃႈၾၢႆႇပၢႆးယူႇလီ ဢီးလူႁၼ်ၸႂ်သေလႄႈ ဢမ်ႇမၵ်းၶၢၼ်းသင်တီႈလုင်းသူၺ်ႇထုၼ်း။ မၼ်းၸၢႆးသုၵ်ႈမိုဝ်းမေႃယႃၶဝ်မႃး 5 မိုၼ်ႇပျႃးၵူၺ်း – ပီႈၼွင်ႉၸမ်ၸႂ်မၼ်းၸၢႆးလၢတ်ႈထႅင်ႈၼင်ႇၼႆ။
“ၶဝ်ဝႃႈ ၶဝ်ၺွပ်းၵူၼ်းၶဝ် ဢၼ်ႁဵတ်းႁၢႆႉတေႃႇ လုင်းသူၺ်ႇထုၼ်းၼၼ်ႉဝႆႉယဝ်ႉ တေဢဝ်လိူင်ႈ ဝႃႈၸိူင်ႉၼၼ် လွင်ႈၼႆႉ ၶဝ် ၺွပ်းတႄႉႁႃႉ ဢမ်ႇၺွပ်း ဢၼ်ဝႃႈၼၼ်ႉ ၽႂ်ၵေႃႈ ဢမ်ႇလႆႈႁူႉႁၼ်ၸွမ်းလူး။ ႁဝ်းၶႃႈ တုၵ်းယွၼ်း ႁႂ်ႈမၼ်းပဵၼ် လွင်ႈၽဵင်ႇ ပဵင်း ၵူၼ်းသိုၵ်းၶဝ် ဢၼ်ႁဵတ်းႁၢႆႉတေႃႇၵူၼ်းမိူင်းၼၼ်ႉၵေႃႈ ႁႂ်ႈလႆႈႁပ်ႉ တူတ်ႈတၢမ်ႇတၢင်းၽိတ်းၼၵ်းၼၵ်းၼႃၼႃ။ ႁႂ်ႈ ၵူၼ်းမိူင်းလႆႈႁူႉႁၼ်ၸွမ်းၶႃႈဢေႃႈ”- ၵူၼ်းၵေးသီး သိုပ်ႇလၢတ်ႈၼႄၼင်ႇၼႆ။
လုင်းသူၺ်ႇထုၼ်းၼႆႉ ယၢမ်းလဵဝ် ၸိုၼ်ႈၶႅၼ်းယူႇလီယဝ်ႉလႄႈ လႆႈမႃးယူႇႁိူၼ်းၶိုၼ်းယဝ်ႉသေတႃႉ 1 ဝူင်ႈ 1 ပွၵ်ႈ တေလႆႈၵႂႃႇၸူးမေႃယႃသႂ်ႇယႃႈယႃပၼ်လႄႈ တၵ်းတေလႆႈၸႂ်ႉငိုၼ်းတွင်းထႅင်ႈလႄႈပဵၼ်ဢၼ်ယၢပ်ႇၽိုတ်ႇၵိၼ်းၸႂ်ဝႆႉဝႃႈၼႆ။
သိုၵ်းမၢၼ်ႈ 3 ၵေႃႉ ဢၼ်ၽၼ်းလုင်းသူၺ်ႇထုၼ်းၼႆႉ ပဵၼ်လုၵ်ႈတပ်ႉၶလယ 131 ၊ ပဵၼ်တပ်ႉဢၼ်ယူႇပႃႈတႂ်ႈ ငဝ်ႈငုၼ်းၵုမ်းၵမ် ၽႅၼ်ၵၢၼ်ယၼ်ႇ သိုၵ်း ၸၵၶ 2 မိူင်းၼွင် ။ ၵွပ်ႈၼႆထုၵ်ႇလႆႈႁပ်ႉတူတ်ႈတၢမ်ႇၸွမ်းမၢႆမီႈ၊ ႁႂ်ႈလႆႈလွင်ႈၽဵင်ႇပဵင်းပဵၼ်ထမ်း ၵူၼ်းၵေးသီးလၢတ်ႈၼင်ႇၼႆ။


text:
ၵလေးဝ၊ ၸႄႈဝဵင်း
ၸႄႈဝဵင်းၵလေးဝ (မၢၼ်ႈ: ကလေးဝမြို့နယ် ; ဢိင်းၵလဵတ်ႈ: Kalewa Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈ ၸႄႈတွၼ်ႈၵၢတ်ႇလိုဝ်း၊ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇၼၼ်ႉယဝ်ႉ။[2] ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းၵလေးဝယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 53.
- ↑ "Myanmar States/Divisions & Townships Overview Map" Myanmar Information Management Unit (MIMU)


text:
ၾလမ်း၊ ၸႄႈတွၼ်ႈ
ၸႄႈတွၼ်ႈၾလမ်း (မၢၼ်ႈ: ဖလမ်းခရိုင်, ဢိင်းၵလဵတ်ႈ: Falam District) ၼႆႉ ပဵၼ်ၸႄႈတွၼ်ႈဢၼ်ၼိုင်ႈ ဢၼ်မီးတီႈၼႂ်း ၸႄႈမိူင်းၶျၢင်းၼၼ်ႉယဝ်ႉ။ တီႈၼႂ်းၸႄႈတွၼ်ႈၾလမ်းၼႆႉ ႁူဝ်ၼပ်ႉၵူၼ်း ၸွမ်းၼင်ႇ သဵၼ်ႈမၢႆႁူဝ်ႁိူၼ်း ပီ 2014 သေ မီးဝႆႉ ၁၆၇,၈၀၆ ၵေႃႉ[1] ယဝ်ႉ။
လႅၼ်လိၼ် ၸိူဝ်းဢိူမ်ႈၸပ်း[မႄးထတ်း | မႄးထတ်းငဝ်ႈငႃႇ]
လႅၼ်လိၼ် ၸိူဝ်းဢၼ်ဢိူမ်ႈၸပ်းဝႆႉတင်း ၸႄႈတွၼ်ႈၾလမ်း ၼႆႉ -
- ၽၢႆႇႁွင်ႇ ၸႄႈမိူင်းမၼိပူႇရ၊ မိူင်းဢိၼ်းတီးယႃး
- ၽၢႆႇတူၵ်း ၸႄႈမိူင်းမီႇၸူဝ်ႇရမ်ႇ၊ မိူင်းဢိၼ်းတီးယႃး
- ၽၢႆႇၸၢၼ်း ၸႄႈတွၼ်ႈမိၼ်းတတ်ႉ လႄႈ
- ၸႄႈတွၼ်ႈၵၢၼ်ႉၵေႃး၊ ၸႄႈတွၼ်ႈၵၢတ်ႇလိုဝ်း၊ ၸႄႈတွၼ်ႈမေႃႇလဵၵ်း ၸိူဝ်းၼႆႉယဝ်ႉ။
ၸႄႈဝဵင်း လႄႈ ဝဵင်း[မႄးထတ်း | မႄးထတ်းငဝ်ႈငႃႇ]
ၸႄႈဝဵင်း လႄႈ ဝဵင်း ၸိူဝ်းဢၼ်ၶဝ်ႈပႃးဝႆႉ တီႈၼႂ်း ၸႄႈတွၼ်ႈၾလမ်းၼႆႉ မီးၼင်ႇၽၢႆႇတႂ်ႈၼႆႉယဝ်ႉ။
- ၸႄႈဝဵင်းၾလမ်း
- ၸႄႈဝဵင်းတိတ်ႉတိမ်
- ၸႄႈဝဵင်းတူၼ်းၸင်
မိူဝ်ႈၵူႈပွၵ်ႈၼႆႉ ၸႄႈဝဵင်းႁႃးၶႃး လႄႈ ၸႄႈဝဵင်းထၢၼ်တလၢၼ် ၼႆႉ ၶဝ်ႈပႃးမႃးၼႂ်း ၸႄႈတွၼ်ႈၾလမ်းသေတႃႉ လုၵ်ႉတီႈ ပၢင်ၵုမ်လုမ်းတႅၼ်းၽွင်း ၸႄႈမိူင်းၶျၢင်း ဢၼ်ၸတ်းႁဵတ်းမိူဝ်ႈ ပီ 2012 လိူၼ်ၵျုၼ်ႇ 1 ဝၼ်းၼၼ်ႉသေ ဢဝ်သွင်ၸႄႈဝဵင်းၼၼ်ႉ ၽွတ်ႈႁႅၼ်းပဵၼ် ၸႄႈတွၼ်ႈႁႃးၶႃး မႃးယဝ်ႉ။[2]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ Provisional Results Census 26 August 2014 FINAL, ပြည်သူ့အင်အားဦးစီးဌာန, 26 August 2014, p. ၁၇, archived from the original on 12 September 2014, retrieved February 26, 2015
- ↑ http://www.mrtv3.net.mm/newpaper/46newsn.pdf[permanent dead link] Page 16 Col 1


text:
လွင်ႈၸွႆႈထႅမ်:Link
လွင်ႈသႂ်ႇ Internal Link[မႄးထတ်း | မႄးထတ်းငဝ်ႈငႃႇ]
Internal Link ဢၼ်ဝႃႈ ၼႆႉ ပဵၼ်လွင်ႈၶိုၼ်းၸီႉၵွင်ႉၸူး လွင်ႈတၢင်းၸိူဝ်းဢၼ်မီးဝႆႉ တီႈၼႂ်း Wiki ၼႆႉၼၼ်ႉယဝ်ႉ။ တူဝ်ယၢင်ႇမၼ်း:: လႆႈၸႂ်ႉတိုဝ်းဝႆႉ [[ဝီႇၶီႇၽီးတီးယႃးတႆး]] ။ တီႈၼၼ်ႈၼၼ်ႉ သႂ်ႇဝႆႉႁဵင်းၵွင်ႉၽၢႆႇၼႂ်း Internal link ဢၼ်ပဵၼ် ဝီႇၶီႇၽီးတီးယႃးတႆးၼၼ်ႉယဝ်ႉ။
ပေႃးဝႃႈ ဢၼ်တူဝ်လိၵ်ႈမၼ်းဢမ်ႇမိူၼ်ၵၼ်ၼႆႉ ဢဝ် | သေသႂ်ႇပၼ်တီႈၼႂ်းၵၢင်မၼ်းလႆႈယူႇ။ [[တူၼ်ႈတီး|ဝဵင်းတူၼ်ႈတီး]] ၼႆ တေလႆႈႁၼ်ပဵၼ်ဝႆႉ ဝဵင်းတူၼ်ႈတီး ၼႆယူႇယဝ်ႉ။
လွင်ႈသႂ်ႇ External Link[မႄးထတ်း | မႄးထတ်းငဝ်ႈငႃႇ]
[http://www.example.com link title]
Redirect[မႄးထတ်း | မႄးထတ်းငဝ်ႈငႃႇ]
ပေႃးၶႂ်ႈသႂ်ႇ redirect ၸူးတီႈ ၼႃႈလိၵ်ႈၼိုင်ႈဢၼ်ၼႆၸိုင် တႅမ်ႈပၼ်ၼင်ႇၽၢႆႇတႂ်ႈၼႆႉ
#REDIRECT [[Page Name]]
တူဝ်ယၢင်ႇမၼ်း သင်ၸိူဝ်ႉဝႃႈ ပေႃးၵႂႃႇတီႈ ၼႃႈလိၵ်ႈ JSP ၼႆ ႁႂ်ႈမၼ်း ပိၼ်ဝၢႆႇၵႂႃႇၸူး ၼႃႈလိၵ်ႈ Java Server Page ၼႆၸိုင် တီႈ ၼႃႈလိၵ်ႈ JSP Page ၼၼ်ႉ ဟုရေးသားပါတယ်။ ဥပမာ JSP Page ကို သွားလျှင် Java Server Page ကို ညွှန်းလိုပါက JSP page တွင်
တႅမ်ႈသႂ်ႇပၼ်
#REDIRECT [[Java Server Page]]
ၼႆၵေႃႈ လႆႈယဝ်ႉ။
လွင်ႈသႂ်ႇ Category[မႄးထတ်း | မႄးထတ်းငဝ်ႈငႃႇ]
တီႈလွင်ႈဢၼ်ၸဝ်ႈၵဝ်ႇ တႅမ်ႈယူႇၼၼ်ႉ သင်ၸိူဝ်ႉဝႃႈ ၶႂ်ႈၸႅၵ်ႇပိူင်ထၢၼ်ႈ category ၼႆၸိုင် တႅမ်ႈပၼ်
[[Category:Category Name]]
ၼႆၵေႃႈလႆႈယူႇ။ သင်ၸိူဝ်ႉဝႃႈ ဢၼ်ၸဝ်ႈၵဝ်ႇ တႅမ်ႈယူႇၼၼ်ႉ ပဵၼ် ပွင်ႈၵႂၢမ်းၼႆၸိုင် ဢဝ်
[[Category:Articles]]
ဢၼ်ၼႆႉ တႅမ်ႈသႂ်ႇပၼ် တီႈၽၢႆႇၼိူဝ်သုတ်း ဢမ်ႇၼၼ် ၽၢႆႇတႂ်ႈသုတ်းၵေႃႈလႆႈယူႇယဝ်ႉ။ သင်ၸိူဝ်ႉဝႃႈ ၶႂ်ႈၵွင်ႉၵၢႆၸူး ပိူင်ထၢၼ်ႈ Category ၼႆၸိုင် တႅမ်ႈသႂ်ႇပၼ်
[[:Category:Articles]]
ၼႆၵေႃႈ လႆႈယဝ်ႉ။